01001452706010028 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 145 


27 Ιουνίου 2001 


ΝΟΜΟΣ ΥΠΆΡΙΘ. 2932 

Ελεύθερη παροχή υπηρεσιών στις θαλάσσιες ενδομετα- 
φορές - Σύσταση Γενικής Γραμματείας Λιμένων και Λι¬ 
μενικής Πολιτικής - Μετατροπή Λιμενικών Ταμείων σε 
Ανώνυμες Εταιρείες και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΜΕΡΟΣ ΠΡΩΤΟ 

ΕΛΕΥΘΕΡΗ ΠΑΡΟΧΗ ΥΠΗΡΕΣΙΩΝ 
ΣΤΙΣ ΘΑΛΑΣΣΙΕΣ ΕΝΔΟΜΕΤΑΦΟΡΕΣ 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο πρώτο 

Θαλάσσιες μεταφορές από ή προς λιμένες νησιών 

1. Απάτην 1η Νοεμβρίου 2002 είναι ελεύθερη η παροχή 
υπηρεσιών θαλάσσιων μεταφορών που: α) παρέχονται 
έναντι αμοιβής από πλοιοκτήτη Κράτους - Μέλους της Ευ¬ 
ρωπαϊκής Κοινότητας (Ε.Κ.) ή του Ευρωπαϊκού Οικονομι¬ 
κού Χώρου (Ε.Ο.Χ.) ή της Ευρωπαϊκής Ζώνης Ελεύθερων 
Συναλλαγών (Ε.Ζ.Ε.Σ.), εκτός από την Ελβετία, και β) 
εκτελούνται μεταξύ λιμένων της ηπειρωτικής χώρας και 
νησιών ή μεταξύ λιμένων νησιών, από επιβατηγό και οχη¬ 
ματαγωγά πλοία, επιβατηγό ή φορτηγά, δρομολογημένα 
σε τακτική γραμμή επιβατικών μεταφορών και πορθμείων, 
καθώς και από πλοία που έχουν ολική χωρητικότητα μέχρι 
εξακόσιες πενήντα μονάδες υπολογισμού, σύμφωνα με 
τη διεθνή σύμβαση "Για την καταμέτρηση της χωρητικό¬ 
τητας των πλοίων του 1969", την οποία κύρωσε ο ν. 
1373/1983 (ΦΕΚ 92 Α'), εφόσον τα πλοία αυτά είναι νηο¬ 
λογημένα στην Ελλάδα ή άλλο Κράτος - Μέλος της Ε.Κ. ή 
του Ε.Ο.Χ. ή της Ε.Ζ.Ε.Σ., εκτός από την Ελβετία, και φέ¬ 
ρουν τη σημαία του. 

2. Ως πλοιοκτήτης στον παρόντα νόμο νοείται το πρό¬ 
σωπο που ορίζεται στη διάταξη της παραγράφου 2 του 
άρθρου 2 του Κανονισμού (Ε.Ο.Κ.) με αριθμ. 3577/1992 
του Συμβουλίου "για την εφαρμογή της αρχής της ελεύ¬ 
θερης κυκλοφορίας των υπηρεσιών στις θαλάσσιες μετα¬ 
φορές στο εσωτερικό των Κρατών - Μελών (θαλάσσιες εν- 
δομεταφορές)" -1_ 364/7-10/12-12-92. 

3. Κατ’ εξαίρεση, αν τα πλοία που προβλέπονται στην 


παράγραφο 1 δεν επαρκούν, επιτρέπεται με απόφαση 
του Υπουργού Εμπορικής Ναυτιλίας, ύστερα από γνώμη 
του Συμβουλίου Ακτοπλοϊκών Συγκοινωνιών (Σ.Α.Σ.), η 
παροχή υπηρεσιών θαλάσσιων μεταφορών από πλοία, 
που φέρουν τη σημαία άλλου κράτους, υπό τον όρο της 
αμοιβαιότητας και με τις προϋποθέσεις που τίθενται στο 
νόμο αυτόν. 

Άρθρο δεύτερο 

Κρατική εποπτεία και γενικοί όροι 

1. Η παροχή υπηρεσιών θαλάσσιων ενδομεταφορώντε¬ 
λεί υπό την εποπτεία του κράτους, η οποία ασκείται από 
τους Υπουργούς Εμπορικής Ναυτιλίας και Αιγαίου. 

2. Όπου αναφέρεται στον παρόντα νόμο Υπουργός και 
Υπουργείο, νοείται ο Υπουργός Εμπορικής Ναυτιλίας ή ο 
Υπουργός Αιγαίου καιτο Υπουργείο Εμπορικής Ναυτιλίας 
(Υ.Ε.Ν.) ή το Υπουργείο Αιγαίου, αναλόγως αρμοδιότη¬ 
τας. 

3. Το κράτος, οι οργανισμοί διοίκησης και εκμετάλλευ¬ 
σης των λιμένων και οι οργανισμοί της τοπικής αυτοδιοί¬ 
κησης πρώτης και δεύτερης βαθμίδας, μεριμνούν στο 
πλαίσιο των αρμοδιοτήτων τους για το σχεδίασμά, την 
ανάπτυξη, τη λειτουργία και οργάνωση των λιμένων, κα¬ 
θώς και για την εξασφάλιση υπό συνθήκες ελεύθερου και 
υγιούς ανταγωνισμού της παροχής ασφαλών, σταθερών, 
αξιόπιστων και ποιοτικών θαλάσσιων υπηρεσιών μεταφο¬ 
ράς επιβατών, οχημάτων και εμπορευμάτων, της προστα¬ 
σίας των συμφερόντων του επιβατικού κοινού, της οικο¬ 
νομικής ανάπτυξης των νησιών, της συνοχής του νησιωτι¬ 
κού χώρου και της εδαφικής συνέχειας της χώρας. 

4. Οι θαλάσσιες ενδομεταφορές τακτικών γραμμών 
εκτελούνται από επιβατηγό και οχηματαγωγά, επιβατηγό 
ή φορτηγά, πλοία που δρομολογούνται σε γραμμή ή 
γραμμές ενταγμένες στο γενικό δίκτυο ακτοπλοϊκών συ¬ 
γκοινωνιών που καλύπτει τους λιμένες όλων ανεξαιρέτως 
των νησιών. 

Το δίκτυο καθορίζεται μέχρι 31 Οκτωβρίου εκάστου 
έτους με απόφαση του Υπουργού Εμπορικής Ναυτιλίας, 
ύστερα από γνώμη του Σ.Α.Σ. και οι δρομολογιακές γραμ¬ 
μές διακρίνονται σε κατηγορίες ανάλογα με τη σημασία 
τους στις εσωτερικές και διεθνείς μεταφορές της χώρας, 
στη διοικητική διάρθρωσή της, στη διάταξη των λιμένων, 
τις ειδικές συνθήκες σε αυτούς και την ανάγκη εξασφάλι¬ 
σης τακτικής εξυπηρέτησής τους. 

5. Πλοίο δρομολογούμενο σε γραμμή ορισμένης κατη¬ 
γορίας μπορεί να εξυπηρετεί και λιμένα ή λιμένες, που πε¬ 
ριλαμβάνονται σε γραμμή άλλης κατηγορίας. 

6. Με απόφαση του Υπουργού, ύστερα από γνώμη του 
Σ.Α.Σ., μπορεί να επιβάλλονται στους πλοιοκτήτες, που 
ενδιαφέρονται γιατη δρομολόγηση πλοίου σε ορισμένη ή 
ορισμένες γραμμές, υποχρεώσεις δημόσιας υπηρεσίας. 
Οι ανωτέρω υποχρεώσεις επιβάλλονται για την εξυπηρέ¬ 
τηση λόγων δημόσιου συμφέροντος και περιλαμβάνουν, 
χωρίς να δημιουργούν διακρίσεις, όρους που αφορούν 
τους λιμένες, οι οποίοι επιβάλλεται να εξυπηρετούνται, 
την τακτική εξυπηρέτηση, τη συνέχεια, τη συχνότητα και 
ικανότητα παροχής μεταφορικών υπηρεσιών, το ναύλο 
και τη στελέχωση των πλοίων. 

Δεν απαιτείται γνώμη του Σ.Α.Σ. για την επιβολή υπο¬ 
χρεώσεων δημόσιας υπηρεσίας, όταν πρόκειται να εξυ¬ 
πηρετηθούν επείγουσες κοινωνικές ανάγκες ή λόγοι εθνι¬ 
κής ασφάλειας και άμυνας. 

7. Όλα τα θέματα που αφορούν το προσωπικό των πλοί¬ 
ων ρυθμίζονται από τις διατάξεις της ελληνικής νομοθε¬ 
σίας. 

Όσοι από το προσωπικό δεν είναι Έλληνες πρέπει να κα¬ 
τέχουν πιστοποιητικό ελληνομάθειας, σύμφωνα με τις 
ισχύουσες διατάξεις. 

Άρθρο τρίτο 

Τακτική δρομολόγηση - Προϋποθέσεις 

1. Η δρομολόγηση επιβατηγού και οχηματαγωγού, επι¬ 
βατηγού ή φορτηγού, πλοίου γίνεται για περίοδο ενός 
έτους, που αρχίζει την 1η Νοεμβρίου (τακτική δρομολό¬ 
γηση). 

2. Γιατη δρομολόγηση πρέπει: 

α) το πλοίο να συγκεντρώνει όλες τις νόμιμες προϋπο¬ 
θέσεις για να εκτελεί ενδομεταφορές στο Κράτος - Μέ¬ 
λος, όπου είναι νηολογημένο και στην Ελλάδα, να διαθέ¬ 
τει όλα τα απαιτούμενα από τις ισχύουσες διατάξεις ναυ¬ 
τιλιακά έγγραφα, πιστοποιητικά ασφαλείας και προστα¬ 
σίας του θαλάσσιου περιβάλλοντος, πιστοποιητικό κλά- 
σης από αναγνωρισμένο νηογνώμονα, όταν παρακολου- 
θείται από αυτόν, και αν φέρει σημαία άλλου Κράτους - 
Μέλους να συμμορφώνεται μετις διατάξεις της ελληνικής 
νομοθεσίας για τα θέματα της παραγράφου 7 του προη¬ 
γούμενου άρθρου και τις απαιτήσεις που ισχύουν για τα 
υπό ελληνική σημαία πλοία στα θέματα ασφάλειας και 
υγιεινής - ενδιαίτησης επιβατών και πληρώματος. 

β) το πλοίο να ανταποκρίνεται στις δυνατότητες της λι¬ 
μενικής υποδομής, καθώς και στις τυχόν ειδικές απαιτή¬ 
σεις της συγκεκριμένης γραμμής, που θα εξυπηρετεί. 

γ) το επιβατηγό και επιβατηγό οχηματαγωγό πλοίο να 
μην συμπληρώνει ηλικία, υπολογιζόμενη από την 31η Δε¬ 
κεμβρίου του έτους της καθέλκυσης, τριάντα πέντε ετών 
την 31η Δεκεμβρίου κατά τα έτη 2002, 2003, 2004 και 
2005, τριάντα τεσσάρων ετών την 31η Δεκεμβρίου 2006, 
τριάντα δύο ετών την 31η Δεκεμβρίου 2007 και τριάντα 
ετών την 31η Δεκεμβρίου 2008. Με απόφαση του Υπουρ¬ 
γού Εμπορικής Ναυτιλίας ορίζονται πρόσθετες διαδικα¬ 
σίες ελέγχου στο πλαίσιο των τακτικών και έκτακτων επι¬ 
θεωρήσεων των πλοίων που έχουν συμπληρώσει ηλικία 
τριάντα ετών κατά τη δρομολόγησή τους κατά το μετα¬ 
βατικό στάδιο μέχρι την 31η Δεκεμβρίου 2008. 

δ) η ναυτιλιακή δραστηριότητα να ασκείται από πλοιο¬ 
κτήτη ο οποίος: 


αα) δεν έχει καταδικαστεί αμετάκλητα σε κάθειρξη ή σε 
φυλάκιση τουλάχιστον ενός έτους για πρόκληση ναυαγί¬ 
ου με πρόθεση, διατάραξη της ασφάλειας πλοίων, έκθε¬ 
ση πλοίου σε κίνδυνο, πειρατεία, εμπορία ή μεταφορά 
ναρκωτικών, εκβίαση, πλαστογραφία, απιστία, παραχά¬ 
ραξη, κιβδηλία, δόλια χρεωκοπία για τα αδικήματα που 
αναφέρονται στην παράγραφο α' του άρθρου 1 του ν. 
2331 /1995 (ΦΕΚ173 Α'), καθώς και για παροχή υπηρεσιών 
θαλάσσιων ενδομεταφορών κατά παράβαση του Πρώτου 
Μέρους του νόμου αυτού, 

ββ) δεν είναι σε κατάσταση πτώχευσης, εκκαθάρισης, 
αναγκαστικής διαχείρισης ή άλλης παρεμφερούς διαδι¬ 
κασίας, σύμφωνα με το δίκαιο Κράτους - Μέλουςτης Ε.Κ., 
του Ε.Ο.Χ. ή της Ε.Ζ.Ε.Σ., εκτός απάτην Ελβετία, 
γγ) έχει εκπληρώσει τις φορολογικές του υποχρεώσεις, 
καθώς και τις υποχρεώσεις από εισφορές κοινωνικής 
ασφάλισης, σύμφωνα με την ισχύουσα ελληνική νομοθε¬ 
σία και με τη νομοθεσία της χώρας, όπου είναι εγκατε¬ 
στημένος. 

ε) ο πλοιοκτήτης να έχει καλύψει την αστική ευθύνη του 
από απαιτήσεις που έχουν αιτία ή αφορμή: 

αα) την απώλεια ζωής ή σωματική βλάβη ή απώλεια ή ζη¬ 
μία πράγματος, που έλαβε χώρα πάνω σε πλοίο ή σχετί¬ 
ζεται άμεσα με την εκμετάλλευση πλοίου ή την παροχή 
θαλάσσιας αρωγής προς πλοίο, καθώς και κάθε άλλη 
απώλεια, που αποτελεί άμεση συνέπειάτους. Στις ζημίες 
πράγματος περιλαμβάνονται και οι ζημίες σε λιμενικά έρ¬ 
γα, εγκαταστάσεις και εξοπλισμό των λιμένων, διαύλους, 
πλωτές δεξαμενές και βοηθήματα της ναυσιπλοΐας, 
ββ) τη ζημία που οφείλεται σε καθυστέρηση κατά τη θα¬ 
λάσσια μεταφορά προσώπων ή πραγμάτων, 
γγ) τη ζημία που οφείλεται σε προσβολή μη συμβατικών 
δικαιωμάτων και σχετίζεται ευθέως με την εκμετάλλευση 
του πλοίου ή την παροχή θαλάσσιας αρωγής, 
δδ) την ανέλκυση, μετατόπιση, καταστροφή ή εξουδε- 
τέρωση των επιβλαβών συνεπειών από βυθισμένο, ναυα- 
γημένο, προσαραγμένο ή εγκαταλειμμένο πλοίο, καθώς 
και από ο,τιδήποτε είναι ή ήταν πάνω σε αυτό, 
εε) τη μετατόπιση ή καταστροφή φορτίου πλοίου και 
γενικότερα την εξουδετέρωση των επιβλαβών συνεπειών 
του, 

στστ) τη ρύπανση του θαλάσσιου περιβάλλοντος ή 
ενέργειες που έγιναν για την πρόληψη ή τον περιορισμό 
της ζημίας του θαλάσσιου περιβάλλοντος. 

στ) ο πλοιοκτήτης να χρησιμοποιεί σύστημα ηλεκτρονι¬ 
κής κράτησης θέσεων, έκδοσης εισιτηρίων επιβατών και 
αποδείξεων μεταφοράς οχημάτων, καθώς και καταγρα¬ 
φής επιβαινόντων, σύμφωνα μετις κείμενες διατάξεις. 

3. Όταν ο πλοιοκτήτης είναι νομικό πρόσωπο, η προϋ¬ 
πόθεση υπό στοιχείο αα'της περίπτωσης δ' ερευνάται στο 
πρόσωπο του προέδρου του διοικητικού συμβουλίου, δι- 
ευθύνοντος ή εντεταλμένου ή συμπράττοντος συμβού¬ 
λου, διαχειριστή, νόμιμου εκπροσώπου και κάθε προσώ¬ 
που εντολοδόχου γιατη διοίκηση ή διαχείριση αυτού. 

4. Η ασφαλιστική κάλυψη του πλοιοκτήτη γίνεται σε 
ασφαλιστική επιχείρηση ή αλληλασφαλιστικό συνεταιρι¬ 
σμό, που έχει εγκατασταθεί και λειτουργεί νόμιμα σε κρά¬ 
τος - μέλος της Ε.Κ. ή του Ε.Ο.Χ. ή της Ε.Ζ.Ε.Σ. Το ασφα¬ 
λιστικό ποσό είναι τουλάχιστον ίσο με το όριο ευθύνης του 
πλοιοκτήτη, που καθορίζει η διεθνής σύμβαση του Λονδί¬ 
νου της 19ης Νοεμβρίου 1976 "Για τον περιορισμό της ευ¬ 
θύνης για ναυτικές απαιτήσεις", η οποία κυρώθηκε με το ν. 
1923/1991 (ΦΕΚ 13 Α') και, προκειμένου για απαιτήσεις 

από ρύπανση, η διεθνής σύμβαση "Περί Αστικής Ευθύνης 
συνεπεία ζημιών εκ ρυπάνσεως υπό πετρελαίου, 1969 και 
ρυθμίσεως συναφών θεμάτων", η οποία κυρώθηκε με το ν. 
314/1976, όπως η διεθνής αυτή σύμβαση τροποποιήθηκε 
από το πρωτόκολλο της 27ης Νοεμβρίου 1992, το οποίο 
κυρώθηκε με το π.δ. 197/1995 (ΦΕΚ 106 Α'). 

5. Με απόφαση του Υπουργού Εμπορικής Ναυτιλίας 
ορίζεται ο κώδικας συμπεριφοράς ηλεκτρονικών συστη¬ 
μάτων κράτησης θέσεων, έκδοσης εισιτηρίων, αποδείξε¬ 
ων μεταφοράς οχημάτων και των μέσων διανομής αυτών, 
ειδικότερα ζητήματα εποπτείας και λειτουργίας αυτών, 
κατηγορίες πλοίων που εξαιρούνται, η συχνότητα διαβί¬ 
βασης στοιχείων στο Υπουργείο Εμπορικής Ναυτιλίας 
ανάλογα με την κατηγορία δρομολογιακής γραμμής και 
δρομολογίων και κάθε άλλο σχετικό θέμα. 

6. Ο πλοιοκτήτης μπορεί κατά τη διάρκεια της δρομο- 
λογιακής περιόδου να αντικαταστήσει το πλοίο με άλλο, 
ανάλογης μεταφορικής ικανότητας και ανάλογων προσό¬ 
ντων, για το οποίο συντρέχουν οι προϋποθέσεις της πα¬ 
ραγράφου 2. 

Άρθρο τέταρτο 

Διαδικασία τακτικής δρομολόγησης 

1. Ο πλοιοκτήτης, προκειμένου να δρομολογήσει πλοίο 
ή πλοία, υποβάλλει στο Υπουργείο δήλωση, στην οποία 
αναγράφει την επωνυμία και την έδρα ή την κατοικία του 
και προκειμένου περί φυσικού προσώπου το ονοματεπώ¬ 
νυμο και την ιθαγένειά του. Αν έχει έδρα ή κατοικεί σε άλ¬ 
λο κράτος - μέλος, αναγράφει και ότι έχει κατά νόμο διο¬ 
ρίσει εκπρόσωπο, διαχειριστή και αντίκλητό του στην Ελ¬ 
λάδα και εγκαταστήσει γραφείο σε αυτήν και αναγράφει 
τα στοιχεία του διορισμού. Επίσης αναγράφει τα στοιχεία 
προσδιορισμού του πλοίου, τα δρομολόγια που θα εκτε- 
λεί, σε συγκεκριμένη γραμμή ή γραμμές του δικτύου, 
τους λιμένες αφετηρίας, τελικού προορισμού και ενδιά¬ 
μεσους, κατά σειρά προσέγγισης, τις ημέρες και ώρες 
απόπλου και κατάπλου του πλοίου από και σε αυτούς, την 
ανώτατη τιμολόγηση της παρεχόμενης υπηρεσίας για την 
οικονομική ή υπάρχουσα ενιαία θέση και για τα οχήματα, 
τον προγραμματιζόμενο χρόνο της ετήσιας επιθεώρησης 
του πλοίου εντός της δρομολογιακής περιόδου και κάθε 
άλλο στοιχείο, που καθορίζεται με την απόφαση της επό¬ 
μενης παραγράφου. 

2. Με κοινή απόφαση των Υπουργών Εμπορικής Ναυτι¬ 
λίας και Αιγαίου καθορίζονται ο τύπος και άλλα στοιχεία, 
που αποτελούν περιεχόμενο της δηλώσεως, τα έγγραφα 
που συνυποβάλλονται για να αποδεικνύεται η συνδρομή 
των προϋποθέσεων του προηγούμενου άρθρου, οι περι¬ 
πτώσεις που δικαιολογείται η υποβολή ορισμένων εγγρά¬ 
φων και μετά την προθεσμία που τάσσεται με την επόμε¬ 
νη παράγραφο, ο χρόνος υποβολής των εγγράφων αυ¬ 
τών, καθώς και οι διαδικασίες που απαιτούνται για τον 
έλεγχο όλων των εγγράφων που υποβάλλονται. 

3. Η δήλωση δρομολόγησης υποβάλλεταιμέχριτην31η 
Ιανουάριου κάθε έτους. Η αρμόδια υπηρεσία μέχριτη 10η 
Φεβρουάριου εκδίδει δελτίο τύπου, το οποίο καταχωρίζε¬ 
ται σε δύο τουλάχιστον ημερήσιες εφημερίδες πανελλή¬ 
νιας κυκλοφορίας, γιατις δηλώσεις, που έχουν υποβληθεί 
και κάθε ενδιαφερόμενος μπορεί μέχρι την 20ή Φεβρουά¬ 
ριου να συμπληρώσει ή να τροποποιήσει τη δήλωσή του ή 
και να την ανακαλέσει. Μέχριτην31η Μαρτίου η υπηρεσία 
ανακοινώνει στον ενδιαφερόμενο εγγράφως την αποδο¬ 


χή της δήλωσής του, εκτός αν συντρέχει περίπτωση 
εφαρμογήςτης επόμενης παραγράφου. 

4. Το Υπουργείο μπορεί να τροποποιήσει στο αναγκαίο 
μέτρο τη δήλωση ως προς μεν τα στοιχεία των δρομολο¬ 
γίων αν αιτιολογημένα κρίνεται: α) ότι οι συνθήκες σε λι¬ 
μένα ή λιμένες δεν επιτρέπουν για λόγους ασφάλειας του 
πλοίου και τάξης στο λιμένα την εκτέλεση των δρομολο¬ 
γίων που ζητήθηκαν, β) ότι το πλοίο δεν μπορεί απρόσκο¬ 
πτα να καταπλεύσει και να εκτελέσει τη μεταφορά σε συ¬ 
γκεκριμένο χώρο του λιμένα και στο χρόνο που δηλώνει 
και γ) ότι η συχνότητα των δρομολογίων ή ο προγραμμα¬ 
τισμένος χρόνος διακοπής των δρομολογίων δεν ανταπο- 
κρίνεται στις πάγιες κατά τη διάρκεια της δρομολογιακής 
περιόδου ανάγκες τακτικής παροχής υπηρεσιών, ως 
προς δε το στοιχείο του ναύλου, αν αιτιολογημένα κρίνε- 
ται ότι η ανώτατη τιμολόγηση που προτείνεται, σύμφωνα 
με την παράγραφο 1, σε συγκεκριμένη σύνδεση είναι 
υπερβολική και αντίκειται στο δημόσιο συμφέρον. 

5. Σε περίπτωση που ζητείται από περισσότερους πλοι¬ 
οκτήτες η διάθεση χώρου παραβολής ή πρυμνοδέτησης 
στον ίδιο αφετήριο λιμένα κατά τον ίδιο χρόνο και δεν 
επαρκεί η χωρητικότητα του λιμένα, καλούνται οι πλοιο¬ 
κτήτες να προσαρμόσουν με συμφωνία τα δρομολόγια 
τους. Αν εντός δέκα ημερών δεν συμφωνήσουν, το 
Υπουργείο Εμπορικής Ναυτιλίας διενεργεί πλειοδοτικό 
διαγωνισμό για τον προσδιορισμό της προτεραιότητας 
παραβολής ή πρυμνοδέτησης στη συγκεκριμένη δρομο- 
λογιακή γραμμή κατά την ίδια δρομολογιακή περίοδο 
έναντι καταβολής δικαιώματος. Με απόφαση του Υπουρ¬ 
γού Εμπορικής Ναυτιλίας καθορίζονται η διαδικασία και 
οι όροι, τα δικαιώματα και οι υποχρεώσεις των διαγωνιζο- 
μένων, τα ζητήματα κατάθεσης και απόδοσης του δικαιώ¬ 
ματος και κάθε άλλο θέμα σχετικό με τη διενέργεια του 
διαγωνισμού. 

6. Ο πλοιοκτήτης μπορεί μέσα σε τριάντα ημέρες από 
την κοινοποίηση σε αυτόν κάθε εκδιδόμενης σύμφωνα με 
τις προηγούμενες παραγράφους του άρθρου αυτού από¬ 
φασης, αν δεν αποδέχεται αυτή, να προσφύγει ενώπιον 
της Ρυθμιστικής Αρχής Θαλάσσιων Ενδομεταφορών 
(Ρ.Α.Θ.Ε.). 

7. Ο πλοιοκτήτης υποχρεούται να εκτελεί τα δρομολό¬ 
για σύμφωνα με τους όρους των ανωτέρω πράξεων και 
συνεργαζόμενος με την αρμόδια λιμενική αρχή και τον 
οργανισμό διοίκησης του λιμένα, να τα ανακοινώνει δη¬ 
μόσια με κάθε πρόσφορο μέσο και να πληροφορεί έγκαι¬ 
ρα το κοινό σχετικά με την εκτέλεσή τους, το αργότερο 
εντός δεκαπέντε ημερών απάτη λήξη της προθεσμίας της 
προηγούμενης παραγράφου ή την κοινοποίηση σε αυτόν 
της απόφασης της Ρ.Α.Θ.Ε.. 

Άρθρο πέμπτο 
Παράβολο - Εγγύηση 

1. Με την υποβολή της δήλωσης για δρομολόγηση πλοί¬ 
ου κατατίθεται παράβολο υπέρ του "Λογαριασμού Ακτο¬ 
πλοϊκών Συγκοινωνιών", το οποίο ορίζεται για τα επιβατη¬ 
γό πλοία με βάση τη μεταφορική ικανότητα και για τα φορ¬ 
τηγά οχηματαγωγά πλοία με βάση την ολική χωρητικότη¬ 
τα, ως ακολούθως: 

Α. Για επιβατηγό και επιβατηγό οχηματαγωγά πλοία: 

α) μέχρι εκατό επιβάτες εκατόν πενήντα ΕΥΡΩ, 

β) από εκατόν ένα μέχρι διακόσιους επιβάτες τριακόσια 
ΕΥΡΩ, 

γ) από διακόσιους ένα μέχριτριακόσιους επιβάτες εξα¬ 
κόσια ΕΥΡΩ, 

δ) από τριακόσιους ένα μέχρι εξακόσιους επιβάτες χίλια 
διακόσια ΕΥΡΩ, 

ε) από εξακόσιους ένα μέχρι χίλιους επιβάτες δύο χι¬ 
λιάδες ΕΥΡΩ, 

στ) από χίλιους ένα και άνω επιβάτες τρεις χιλιάδες ΕΥΡΩ. 
Β. Για φορτηγά οχηματαγωγά πλοία: 
α) μέχρι χίλιες μονάδες υπολογισμού κατά το άρθρο 
πρώτο παράγραφος 1 εξακόσια ΕΥΡΩ, 
β) από χίλιες μία μέχρι δύο χιλιάδες χίλια διακόσια ΕΥΡΩ, 
γ) από δύο χιλιάδες μία μέχρι τρεις χιλιάδες χίλια οκτα¬ 
κόσια ΕΥΡΩ, 

δ) από τρεις χιλιάδες μία και άνω τρεις χιλιάδες ΕΥΡΩ. 
Σε περίπτωση μη καταβολής του πιο πάνω παράβολου 
η δήλωση θεωρείται ότι δεν υποβλήθηκε. 

2. Με κοινή απόφαση των Υπουργών Οικονομικών, 
Εμπορικής Ναυτιλίας και Αιγαίου μπορεί να αναπροσαρ¬ 
μόζεται το ποσό του παράβολου και να μεταβάλλεται ο 
τρόπος ορισμού αυτού. 

3. Για την ακριβή και καλή εκτέλεση των όρων της δρο¬ 
μολόγησης κατατίθεται στο Υπουργείο πριν από την 
έναρξη των δρομολογίων εγγυητική επιστολή. 

Με απόφαση του Υπουργού Εμπορικής Ναυτιλίας ορί¬ 
ζεται ποιες εγγυητικές επιστολές γίνονται δεκτές, το πε¬ 
ριεχόμενο αυτών, το ποσό της εγγύησης, τα αρμόδια όρ¬ 
γανα καιτα κριτήρια για μερική ή ολική κατάπτωση αυτής. 
Τούτο υπολογίζεται βάσει της κατά την προηγούμενη πα¬ 
ράγραφο μεταφορικής ικανότητας του πλοίου, της συ¬ 
χνότητας των υπηρεσιών, της μεταφορικής κίνησης και 
του ναύλου. 

Η εγγυητική επιστολή ισχύει για ολόκληρη τη δρομολο- 
γιακή περίοδο. 

4. Σε περίπτωση μεταβολής του προσώπου του πλοιο¬ 
κτήτη κατά τη διάρκεια της δρομολογιακής περιόδου, ο 
νέος πλοιοκτήτης συνεχίζει την εκτέλεση των δρομολο¬ 
γίων μετους ίδιους όρους, εφόσον υποβάλλει σχετική δή¬ 
λωση, συντρέχουν στο πρόσωπό του οι προϋποθέσεις 
της παρ. 2 του άρθρου τρίτου και καταθέσει ανάλογη εγ¬ 
γυητική επιστολή. 

Άρθρο έκτο 

Εκτέλεση και διακοπή δρομολογίων 

1. Η εκτέλεση των δρομολογίων που ανακοινώνονται εί¬ 
ναι υποχρεωτική. 

2. Ο πλοιοκτήτης ή περισσότεροι πλοιοκτήτες από κοι¬ 
νού δεν μπορούν να μεταβάλλουν μονομερώς τα δρομο¬ 
λόγια, ούτε τον προγραμματισμένο χρόνο διακοπής τους. 
Η μεταβολή των δρομολογίων επιτρέπεται αν υποβάλλουν 
σχετικό αίτημα και με απόφαση του Υπουργού, ύστερα από 
γνώμη του Σ.Α.Σ., κριθεί ότι δεν διαταράσσεται η εξυπηρέ¬ 
τηση της γραμμής, ούτε δημιουργούνται διακρίσεις σε βά¬ 
ρος άλλων πλοιοκτητών, με την αποδοχή του αιτήματος. 

3. Διακοπή εκτέλεσης των δρομολογίων επιτρέπεται: 
α) για την προγραμματισμένη, σύ μφωνα με το άρθρο τέ¬ 
ταρτο, ετήσια επιθεώρηση του πλοίου και για χρονικό διά¬ 
στημα μέχρι εξήντα ημέρες, 

β) για αποκατάσταση ζημίας ή βλάβης και για χρονικό 
διάστημα που κρίνεται αναγκαίο γι’ αυτήν, 
γ) για εκτέλεση μετασκευών ή διαρρυθμίσεων ή αντικα¬ 
τάσταση των κύριων μηχανών πρόωσης ή εργασιών ευ- 
ρείας έκτασης συντήρησης του πλοίου. Οι εργασίες αυ¬ 


τές πρέπει να εκτελούνται μόνο κατά τη διάρκεια της προ¬ 
γραμματισμένης ακινησίας για ετήσια επιθεώρηση και κα¬ 
τά παράταση αυτής για τριάντα ακόμα ημέρες, αν κρίνε- 
ται αναγκαία η συνέχισή τους και εφόσον οι συγκοινωνια¬ 
κές ανάγκες της γραμμής το επιτρέπουν, 

δ) λόγω εξαιρετικής ανάγκης ή ανώτερης βίας ή άλλης 
σοβαρής αιτίας, όπως δυσμενών καιρικών συνθηκών ή 
έκτακτης επιθεώρησης. Αμέσως μετά την άρση του γεγο¬ 
νότος το πλοίο εκτελεί τα δρομολόγιά του κατά τον ενδε- 
δειγμένο σύμφωνα με τις περιστάσεις τρόπο. 

4. Γ ια την ακινησία του πλοίου στις περιπτώσεις της 
προηγούμενης παραγράφου, απαιτείται εγγραφή στο 
ημερολόγιο του πλοίου και θεώρηση αυτής από τη Λιμενι¬ 
κή Αρχή. Γιατις περιπτώσεις β' και γ' απαιτείται και αίτηση 
του πλοιοκτήτη, καθώς και έγκριση του Υπουργείου, η 
οποία δίνεται ύστερα από γνωμάτευση του Κλάδου Ελέγ¬ 
χου Εμπορικών Πλοίων, ότι συντρέχουν λόγοι που δικαιο¬ 
λογούν την ακινησία. 

5. Εκτός από το χρονικό διάστημα διακοπής εκτέλεσης 
δρομολογίων των περιπτώσεων α' και β' της παραγράφου 
3, ο πλοιοκτήτης υποχρεούται να έχει το πλοίο στελεχωμέ¬ 
νο, σύμφωνα με τις εκάστοτε ισχύουσες διατάξεις περί ορ¬ 
γανικής σύνθεσης πληρώματος, ανεξάρτητα αν εκτελεί ή 
όχι πλόες. Αν ο πλοιοκτήτης παραβεί τις πιο πάνω υποχρε¬ 
ώσεις, ανεξάρτητα από την επιβολή άλλων κυρώσεων, επι¬ 
βάλλεται κάθε μήνα στον πλοιοκτήτη, με απόφαση της Λι¬ 
μενικής Αρχής του αφετήριου λιμένα δρομολογίων του 
πλοίου, πρόστιμο ίσο προς τη μισθοδοσία, που θα κατα¬ 
βαλλόταν με βάση την οικεία Συλλογική Σύμβαση Εργα¬ 
σίας, στους ελλείποντες από την οργανική σύνθεση πλη¬ 
ρώματος ναυτικούς, προσαυξημένο κατά είκοσι τοις εκα¬ 
τό. Από το ποσό του προστίμου ποσοστό σαράντα τοις εκα¬ 
τό αποδίδεται στο Ναυτικό Απομαχικό Ταμείο υπέρ του Κε¬ 
φαλαίου Ανεργίας και Ασθένειας Ναυτικών. 

6. Με απόφαση του Υπουργού, ύστερα από γνώμη του 
Σ.Α.Σ., μπορεί να ορίζεται ειδικότερα η διακοπή δρομολό¬ 
γησης: α) για επιβατηγό υδροπτέρυγα ή ταχύπλοα πλοία, 
β) πλοία σε γραμμή ή γραμμές μικρών αποστάσεων, με 
εποχιακή μόνο κίνηση. 

Στην περίπτωση υπό στοιχείο α'της παραγράφου αυτής 
και αν το χρονικό διάστημα ακινησίας του πλοίου υπερ¬ 
βαίνει το οριζόμενο στην παράγραφο 3, ο πλοιοκτήτης 
υποχρεούται να έχει το πλοίο επανδρωμένο σύμφωνα με 
όσα ορίζονται στην παράγραφο 5. 

7. Οι ναυτικοί που απολύονται λόγω διακοπής εκτέλε¬ 
σης δρομολογίων δεν δικαιούνται την προβλεπόμενη από 
τις κείμενες διατάξεις αποζημίωση, αν ναυτολογηθούν 
στο πλοίο αμέσως μετά τη λήξη του χρονικού διαστήμα¬ 
τος διακοπής εκτέλεσης δρομολογίων των περιπτώσεων 
α' και β'της παραγράφου 3 ή αν δεν αποδεχθούν την επα- 
ναυτολόγησή τους μετους ίδιους, όπως πριν την απόλυ¬ 
σή τους όρους. 

8. Η μη ακριβής εκτέλεση των δρομολογίων, εφόσον 
δεν συντρέχει περίπτωση διακοπής, σύμφωνα με τις πα¬ 
ραγράφους 3 και 6, συνεπάγεται μερική ή ολική κατάπτω¬ 
ση της εγγυητικής επιστολής, αναλόγως με τη βαρύτητα 
και τη διάρκεια της παράβασης, υπέρ του Λογαριασμού 
του άρθρου δέκατου. 

Άρθρο έβδομο 
Έκτακτη δρομολόγηση 

1. Με απόφαση του Υπουργού επιτρέπεται, κατά παρέκ- 

κλίση των διατάξεων της παραγράφου 1 του άρθρου τρί¬ 
του, να δρομολογηθεί επιβατηγό ή οχηματαγωγό, επιβα¬ 
τηγό ή φορτηγό, πλοίο, για την εκτέλεση συγκεκριμένου ή 
συγκεκριμένων δρομολογίων, εφόσον συντρέχουν οι προ¬ 
ϋποθέσεις που ορίζονται στην παράγραφο 2 του άρθρου 
τρίτου και πρόκειται να καλυφθούν έκτακτες και επείγου¬ 
σες συγκοινωνιακές ανάγκες, οι οποίες δεν μπορεί να εξυ¬ 
πηρετηθούν εγκαίρως από τα ήδη δρομολογημένα πλοία. 

2. Ομοίως με απόφαση του Υπουργού μπορεί να επι¬ 
τρέπεται σε δρομολογημένα πλοία να εκτελούν έκτακτες 
προσεγγίσεις, όταν πρόκειται να εξυπηρετηθούν συγκοι¬ 
νωνιακές ανάγκες για έκτακτους ή επείγοντες κοινωνι¬ 
κούς λόγους. 

Άρθρο όγδοο 

Σύμβαση ανάθεσης δημόσιας υπηρεσίας 

1. Αν δεν υποβάλλονται εντός της προθεσμίας της πα¬ 
ραγράφου 3 του άρθρου τέταρτου δηλώσεις για δρομο¬ 
λόγηση πλοίου ή αυτές που έχουν υποβληθεί δεν ανταπο- 
κρίνονται στις ανάγκες της συνέχειας και τακτικότητας 
του δικτύου ακτοπλοϊκών συγκοινωνιών, της πλήρους 
εξυπηρέτησης του μεταφορικού έργου, της ποιότητας 
και της τιμολόγησης της παροχής υπηρεσιών στις προ- 
βλεπόμενες στο νόμο αυτόν περιπτώσεις, ο Υπουργός 
μπορεί να συνάπτει σύμβαση ή συμβάσεις ανάθεσης δη¬ 
μόσιας υπηρεσίας διάρκειας τριών έως πέντε ετών για την 
αποκλειστική εξυπηρέτηση συγκεκριμένης γραμμής. 

2. Το Υπουργείο το αργότερο μέχρι 30 Απριλίου, μεπρό- 
σκληση που δημοσιεύεται στην Εφημερίδα της Κυβερνή- 
σεως, στην Εφημερίδα των Ευρωπαϊκών Κοινοτήτων, κα¬ 
θώς και σε δύο τουλάχιστον ημερήσιες εφημερίδες πα¬ 
νελλήνιας κυκλοφορίας καλεί τους πλοιοκτήτες, που οι 
ίδιοι και τα πλοία τους έχουν τις νόμιμες προϋποθέσεις, 
να εκδηλώσουν το ενδιαφέρον τους για τη δρομολόγηση 
πλοίου τους με σύναψη σχετικής σύμβασης. Η πρόσκλη¬ 
ση αυτή μπορεί να δημοσιεύεται σε δύο μόνο από τα ως 
άνω έντυπα, καθώς και στην οικεία ιστοσελίδα του Υπουρ¬ 
γείου στο Διαδίκτυο. 

3. Στην πρόσκληση αναφέρεται η προθεσμία για την εκ¬ 
δήλωση ενδιαφέροντος, η διαδικασία, το όργανο και τα 
κριτήρια επιλογής των ενδιαφερομένων, τα απαιτούμενα 
χαρακτηριστικά του πλοίου ή των πλοίων, τυχόν υποχρε¬ 
ώσεις για παροχή συμπληρωματικών υπηρεσιών μεταφο¬ 
ράς, ο χρόνος διάρκειαςτης σύμβασης, τα δικαιώματα, οι 
υποχρεώσεις, οι όροι που εξασφαλίζουν τη διενέργεια τα¬ 
κτικών δρομολογίων και ασφάλεια μεταφοράς, οι περι¬ 
πτώσεις μεταβολής των όρων της συμβάσεως, η εγγυητι¬ 
κή επιστολή, οι λόγοι μερικής ή ολικής κατάπτωσης αυ¬ 
τής, η σταδιακή κατά τη διάρκεια εκτέλεσης της σύμβα¬ 
σης απόδοσή της στον εγγυητή, οι κυρώσεις για τις πα¬ 
ραβάσεις των υποχρεώσεων και ο ναύλος. 

4. Οι όροι της προσκλήσεως αποτελούν και όρους της 
σύμβασης, η οποία υπογράφεται μεταξύ του Υπουργού ή 
του εξουσιοδοτημένου νόμιμα από αυτόν για την υπο¬ 
γραφή της και του πλοιοκτήτη. 

5. Αν δεν υποβληθούν προτάσεις ή οι υποβαλλόμενες 
προτάσεις δεν ικανοποιούν τις ανάγκες που περιγράφο- 
νται στην παράγραφο 1, προκηρύσσεται μειοδοτικός δια¬ 
γωνισμός για τη σύναψη σύμβασης ή συμβάσεων ανάθε¬ 
σης δημόσιας υπηρεσίας διάρκειας ενός έτους. 

Ο διαγωνισμός διεξάγεται το αργότερο μέχρι 15 Ιουνίου. 

Η προκήρυξη του διαγωνισμού δημοσιεύεται, όπως ορί¬ 
ζεται στην παράγραφο 2. 


Με την προκήρυξη του διαγωνισμού καλούνται να υπο¬ 
βάλλουν προσφορά όλοι οι πλοιοκτήτες, που οι ίδιοι και 
τα πλοία τους έχουν τις προϋποθέσεις, οι οποίες ορίζο¬ 
νται στο άρθρο τρίτο και περιλαμβάνει, εκτός από τα στοι¬ 
χεία της παραγράφου 3, όλα τα στοιχεία που ορίζουν οι 
κείμενες διατάξεις για τις προσφορές στους δημόσιους 
διαγωνισμούς. 

6. Στις γραμμές που εξυπηρετούνται με σύμβαση δημό¬ 
σιας υπηρεσίας έχει εφαρμογή το άρθρο έβδομο. 

7. Κατά την υπογραφή σύμβασης δημόσιας υπηρεσίας, 
σύμφωνα με την παράγραφο 1, καταβάλλεται το παράβο¬ 
λο που προβλέπεται στο άρθρο πέμπτο. 

Άρθρο ένατο 

Συμβούλιο Ακτοπλοϊκών Συγκοινωνιών 

1. Συνιστάται στο Υπουργείο Εμπορικής Ναυτιλίας Συμ¬ 
βούλιο Ακτοπλοϊκών Συγκοινωνιών (Σ.Α.Σ.). Πρόεδρος 
του Σ.Α.Σ. είναι ο Γενικός Γραμματέας του Υπουργείου 
Εμπορικής Ναυτιλίας και μέλη του, ο Γενικός Γραμματέ¬ 
ας Λιμένων και Λιμενικής Πολιτικής, ο Γενικός Γραμματέ- 
ας του Υπουργείου Αιγαίου, τρεις εκπρόσωποι του 
Υπουργείου Εμπορικής Ναυτιλίας, ένας εκπρόσωπος του 
Υπουργείου Αιγαίου και από ένας εκπρόσωπος που υπο¬ 
δεικνύεται από την Ένωση Νομαρχιακών Αυτοδιοικήσεων 
Ελλάδος (Ε.Ν.Α.Ε.), την Κεντρική Ένωση Δήμων και Κοι¬ 
νοτήτων Ελλάδος (Κ.Ε.Δ.Κ.Ε.), την Κεντρική Ένωση Επι¬ 
μελητηρίων Ελλάδος (Κ.Ε.Ε.), το Ναυτικό Επιμελητήριο 
Ελλάδος (Ν.Ε.Ε.), το Ξενοδοχειακό Επιμελητήριο Ελλά¬ 
δος (Ξ.Ε.Ε.), την Ένωση Εφοπλιστών Ακτοπλοΐας 
(Ε.Ε.Α.), την Πανελλήνια Ναυτική Ομοσπονδία (Π.Ν.Ο.), 
τον Ελληνικό Οργανισμό Τουρισμού (Ε.Ο.Τ.), την Πανελ¬ 
λήνια Ένωση Πορθμείων Εσωτερικού, το Σύνδεσμο των 
εν Ελλάδι Τουριστικών και Ταξιδιωτικών Γραφείων, την 
ένωση Ομοσπονδιών Φορτηγών Αυτοκινήτων Εθνικών 
Μεταφορών και την αντιπροσωπευτικότερη ένωση Ναυτι¬ 
κών Πρακτόρων στον τομέα της ακτοπλοΐας. Στο Σ.Α.Σ. 
συμμετέχει εκπρόσωπος της Ιερός Κοινότητας Αγίου 
Όρους, στις περιπτώσεις που συζητούνται θέματα ενδια¬ 
φέροντος της περιοχής Αγίου Όρους. 

2. Τα μέλη του Σ.Α.Σ. διορίζονται με απόφαση του 
Υπουργού Εμπορικής Ναυτιλίας με διετή θητεία. Με την 
ίδια απόφαση ρυθμίζονται τα θέματα αναπλήρωσης του 
Προέδρου και των μελών, καθώς και γραμματειακής υπο¬ 
στήριξης του Σ.Α.Σ. Η απόφαση δημοσιεύεται στην Εφη¬ 
μερίδα της Κυβερνήσεως. 

3. Το Σ.Α.Σ. συγκαλείται από τον Πρόεδρό του και γνω- 
μοδοτεί για τα θέματα αρμοδιότητάς του σύμφωνα με το 
νόμο αυτόν. 

4. Με απόφαση του Υπουργού Εμπορικής Ναυτιλίας 
μπορεί να συμμετέχουν και άλλα μέλη ή να προβλέπεται 
διαφορετικός χρόνος θητείας. 

Άρθρο δέκατο 

Λογαριασμός Ακτοπλοϊκών Συγκοινωνιών 

1. Στο Υπουργείο Εμπορικής Ναυτιλίας συνιστάται και λει¬ 
τουργεί ειδικός "Λογαριασμός Ακτοπλοϊκών Συγκοινωνιών", 
στον οποίο κατατίθενται ή αποδίδονται κατά περίπτωση: 

α) οι χρηματοδοτήσεις και ενισχύσεις για τις γραμμές 
που καλύπτονται με συμβάσεις δημόσιας υπηρεσίας, 

β) το κατά την παράγραφο 5 του άρθρου τέταρτου δι¬ 
καίωμα, 

γ) τα κατά την παράγραφο 1 του άρθρου πέμπτου πα¬ 
ράβολα, 

δ) το εξήντα τοις εκατό του κατά την παράγραφο 5 του 
άρθρου έκτου ποσού προστίμου, 
ε) τα κατά το άρθρο ενδέκατο ποσά προστίμων, 
στ) κάθε ποσό εγγυητικής επιστολής, που καταπίπτει 
σύμφωνα με τις διατάξεις του νόμου αυτού, 
ζ) ποσοστό τρία τοις εκατό επί του καθαρού ναύλου με¬ 
ταφοράς επιβατών και οχημάτων, στις τακτικές θαλάσ¬ 
σιες μεταφορικές υπηρεσίες. 

2. Τα έσοδα του Λογαριασμού Ακτοπλοϊκών Συγκοινω¬ 
νιών διατίθενται κατά προτεραιότητα για τη χρηματοδό¬ 
τηση των γραμμών, που καλύπτονται με συμβάσεις δημό¬ 
σιας υπηρεσίας και για τη συμμετοχή του Δημοσίου σε έρ¬ 
γα βελτίωσης της λειτουργίας των λιμένων, σύμφωνα με 
τις κείμενες διατάξεις. 

3. Με κοινή απόφαση των Υπουργών Οικονομικών, 
Εμπορικής Ναυτιλίας και Αιγαίου ρυθμίζονται ειδικότερα 
θέματα είσπραξης, διαχείρισης και απόδοσης των εσό¬ 
δων του Λογαριασμού Ακτοπλοϊκών Συγκοινωνιών. 

Άρθρο ενδέκατο 

Ποινικές και διοικητικές κυρώσεις 

1. Όποιος παρέχει υπηρεσίες θαλάσσιων ενδομεταφο- 
ρών, κατά παράβαση των διατάξεων του Πρώτου Μέρους 
του νόμου αυτού, τιμωρείται με φυλάκιση τουλάχιστον έξι 
μηνών. 

2. Με την επιφύλαξη ισχύος της παραγράφου 5 του άρ¬ 
θρου έκτου, στους παραβάτες των λοιπών διατάξεων του 
Μέρους Πρώτου του νόμου αυτού και των κατ’ εξουσιοδό¬ 
τησή του εκδιδόμενων πράξεων, που δεν αφορούν τον 
ελεύθερο και υγιή ανταγωνισμό, επιβάλλονται από την αρ¬ 
μόδια λιμενική αρχή οι κυρώσεις του άρθρου 157 του Κώδι¬ 
κα Δημοσίου Ναυτικού Δικαίου (ν.δ. 187/1973, ΦΕΚ261 Α'). 

3. Οι παραβάτες των διατάξεων, που αφορούντον ελεύ¬ 
θερο και υγιή ανταγωνισμό, τιμωρούνται με απόφαση της 
Ρ.Α.Θ.Ε. με πρόστιμο από τριάντα χιλιάδες ΕΥΡΩ μέχρι 
τριακόσιες χιλιάδες ΕΥΡΩ, αναλόγως με τη συχνότητα και 
τη βαρύτητα της παράβασης. 

Πλοιοκτήτης, που τιμωρείται ως υπότροπος για σοβα¬ 
ρές παραβάσεις, μπορεί με απόφαση του Υπουργού, 
ύστερα από γνώμη της Ρ.Α.Θ.Ε., να αποκλείεται από τις 
δρομολογήσεις με τον παρόντα νόμο. 

4. Με απόφαση του Υπουργού, ύστερα από γνώμη της 
Ρ.Α.Θ.Ε., μπορεί να αναπροσαρμόζεται το κατώτερο και 
το ανώτερο όριο του προστίμου. 

5. Τα επιβαλλόμενα με τις διατάξεις του παρόντος νό¬ 
μου πρόστιμα αποδίδονται στο Λογαριασμό Ακτοπλοϊκών 
Συγκοινωνιών. 

6. Η επιβολή προστίμων κατά το παρόν άρθρο δεν απο¬ 
κλείει την επιβολή άλλων κυρώσεων για την ίδια παράβα¬ 
ση, που προβλέπονται από άλλες διατάξεις. 

ΚΕΦΑΛΑΙΟ ΔΕΥΤΕΡΟ 

ΡΥΘΜΙΣΤΙΚΗ ΑΡΧΗ ΘΑΛΑΣΣΙΩΝ ΕΝΔΟΜΕΤΑΦΟΡΩΝ 
(Ρ.Α.Θ.Ε.) 

Άρθρο δωδέκατο 
Σύσταση της Ρ.Α.Θ.Ε. 

1. Συνιστάται ανεξάρτητη αρχή με την επωνυμία "Ρυθμι¬ 
στική Αρχή Θαλάσσιων Ενδομεταφορών" (Ρ.Α.Θ.Ε.) και 
έδρα τον Πειραιά. 


2. Η Ρ.Α.Θ.Ε. έχει διοικητική αυτοτέλεια και εποπτεύεται 
από τον Υπουργό Εμπορικής Ναυτιλίας ως προς τον έλεγ¬ 
χο νομιμότητας των πράξεών της. 

3. Η Ρ.Α.Θ.Ε. συγκροτείται από επτά μέλη, τα οποία πρέ¬ 
πει να διακρίνονται για την επιστημονική τους κατάρτιση 
και την επαγγελματική τους ικανότητα και εμπειρία. 

4. Τα μέλη της διορίζονται με απόφαση του Υπουργείου 
Εμπορικής Ναυτιλίας, που δημοσιεύεται στην Εφημερίδα 
της Κυβερνήσεως, μετά από προκήρυξη που δημοσιεύε¬ 
ται σε δύο ημερήσιες εφημερίδες πανελλήνιας κυκλοφο¬ 
ρίας. Μέλη της Ρ.Α.Θ.Ε. είναι δυνατόν να διορίζονται και 
υπάλληλοι που κατέχουν οργανικές θέσεις στο δημόσιο 
τομέα, οι οποίοι κατά τη διάρκεια της θητείας τους θεω¬ 
ρείται ότι τελούν σε απόσπαση, κατά παρέκκλιση των 
ισχυουσών διατάξεων, καθώς και προσωπικό του Λιμενι¬ 
κού Σώματος μέχρι το βαθμό του Πλοιάρχου. Αν είναι δη¬ 
μόσιοι υπάλληλοι συναποφασίζουν οι αρμόδιοι Υπουργοί. 

Με την ίδια απόφαση ορίζονται μεταξύ των μελών της 
Ρ.Α.Θ.Ε. ο Πρόεδρος και ο Αντιπρόεδρος, ύστερα από 
γνώμη της αρμόδιας Επιτροπής της Βουλής. 

5. Η θητεία των μελών της Ρ.Α.Θ.Ε. είναι πενταετής και 
μπορεί να ανανεωθεί μία μόνο φορά. Κατά τη διάρκεια της 
θητείας τους τα μέλη της Ρ.Α.Θ.Ε. δεν ανακαλούνται. Μέ¬ 
λη προερχόμενα από αξιωματικούς του Λιμενικού Σώμα¬ 
τος διορίζονται για μία θητεία και η θητεία τους διακόπτε¬ 
ται αν κατά τη διάρκεια της θητείας τους προαχθούν στο 
βαθμό του Αρχιπλοιάρχου. 

Αν κενωθεί για οποιονδήποτε λόγο θέση μέλους, διορί¬ 
ζεται νέο μέλος για το υπόλοιπο της θητείας του αποχω- 
ρήσαντος. 

6. Τα μέλη της Ρ.Α.Θ.Ε. εκπίπτουν αυτοδικαίως από τη 
θέση τους σε περίπτωση που καταδικαστούν με αμετά- 
κλητη απόφαση για αδίκημα που συνεπάγεται κώλυμα 
διορισμού ή έκπτωση δημόσιου υπαλλήλου, σύμφωνα με 
τις διατάξεις του κώδικα περί Κατάστασης Δημοσίων Πο¬ 
λιτικών Διοικητικών Υπαλλήλων και Υπαλλήλων Νομικών 
προσώπων Δημοσίου Δικαίου (ν. 2683/1999- ΦΕΚ 19 Α') ή 
έκπτωση στρατιωτικού, σύμφωνα με τις αντίστοιχες δια¬ 
τάξεις. 

7. Η ιδιότητα του μέλους αναστέλλεται σε περίπτωση 
εκδόσεως τελεσίδικου παραπεμπτικού βουλεύματος για 
αδίκημα που συνεπάγεται κώλυμα διορισμού ή έκπτωση 
δημοσίου υπαλλήλου, σύμφωνα με τις διατάξεις της 
προηγούμενης παραγράφου και μέχρις εκδόσεως τελε¬ 
σίδικης αθωωτικής απόφασης. Στην περίπτωση αυτή διο¬ 
ρίζεται αναπληρωματικό μέλος με τη διαδικασία της πα¬ 
ραγράφου 4 για θητεία που αντιστοιχεί στο χρόνο ανα¬ 
στολής. 

8. Τα μέλη της Ρ.Α.Θ.Ε. είναι πλήρους και αποκλειστικής 
απασχόλησης και απολαμβάνουν πλήρους προσωπικής 
και λειτουργικής ανεξαρτησίας. 

9. Απαγορεύεται στα μέλη της Ρ.Α.Θ.Ε. κατά τη διάρ¬ 
κεια της θητείας τους να είναι εταίροι, μέτοχοι, μέλη Διοι¬ 
κητικού Συμβουλίου, διαχειριστές, υπάλληλοι, τεχνικοί 
σύμβουλοι ή μελετητές ατομικής ή άλλης επιχείρησης, η 
οποία αναπτύσσει δραστηριότητα θαλάσσιων μεταφο¬ 
ρών. 

Αν μέλη της Ρ.Α.Θ.Ε. αποκτήσουν εταιρικά μερίδια ή με¬ 
τοχές των προαναφερόμενων επιχειρήσεων, κατά τη 
διάρκεια της θητείας τους, μόνον από κληρονομική δια¬ 
δοχή, οφείλουν να υποβάλουν στο Υπουργείο Εμπορικής 
Ναυτιλίας δήλωση, με την οποία αναλαμβάνουν την υπο¬ 
χρέωση να απέχουν, κατά τη διάρκεια της θητείας τους 

από την ενάσκηση των δικαιωμάτων συμμετοχής και ψή¬ 
φου στα όργανα διοίκησης, διαχείρισης και ελέγχου των 
επιχειρήσεων. Στην ίδια υποχρέωση υπόκεινται και οι σύ¬ 
ζυγοί τους. 

10. Μέλος της Ρ.Α.Θ.Ε., που κατέχει οργανική θέση 
υπαλλήλου του δημόσιου τομέα ή υπηρετεί στο Λιμενικό 
Σώμα, επανέρχεται αυτοδικαίως μετά τη λήξη της θητεί¬ 
ας του στη θέση που κατείχε πριν το διορισμό του. Η θη¬ 
τεία του στη Ρ.Α.Θ.Ε. λογίζεται ως πραγματική υπηρεσία 
για όλες τις συνέπειες και κατά τη διάρκειά της δεν δια¬ 
κόπτεται η βαθμολογική και μισθολογική του εξέλιξη. Αν η 
θέση που κατείχε ως υπάλληλος δεν είναι κενή ή έχει κα- 
ταργηθεί, θεωρείται ότι κατέχει ομοιόβαθμη προσωρινή 
θέση του κλάδου του, που συνίσταται αυτοδικαίως και κα- 
ταργείται επίσης αυτοδικαίως, όταν αποχωρήσει. Οι υπη- 
ρετούντες στο Λιμενικό Σώμα τίθενται στη διάθεση της Δι¬ 
εύθυνσης Προσωπικού του Λιμενικού Σώματος. 

11. Τα μέλη της Ρ.Α.Θ.Ε. υποβάλλουν κατ’ έτος στον Ει¬ 
σαγγελέα του Αρείου Πάγου την προβλεπόμενη από το 
άρθρο 24 του ν. 2429/1996 (ΦΕΚ 155 Α') δήλωση περιου¬ 
σιακής κατάστασης. 

12. Οι αποδοχές του Προέδρου, του Αντιπροέδρου και 
των μελών της Ρ.Α.Θ.Ε. καθορίζονται με κοινή απόφαση 
των Υπουργών Εμπορικής Ναυτιλίας και Οικονομικών. 

13. Τα πειθαρχικά αδικήματα των μελών της Ρ.Α.Θ.Ε. 
κρίνονται, μετά από παραπομπή από τον Υπουργό Εμπο¬ 
ρικής Ναυτιλίας, από πενταμελές ειδικό πειθαρχικό συμ¬ 
βούλιο, συγκροτούμενο από τους Προέδρους του Συμ¬ 
βουλίου της Επικράτειας, του Αρείου Πάγου, του Ελεγκ¬ 
τικού Συνεδρίου, του Νομικού Συμβουλίου του Κράτους 
και του Τμήματος της Νομικής του Εθνικού Καποδιστρια- 
κού Πανεπιστημίου, αναπληρουμένων νομίμως, υπό την 
προεδρία του αρχαιότερου από τα δικαστικά μέλη του 
συμβουλίου αυτού. Κατά τα λοιπά για την πειθαρχική ευ¬ 
θύνη των μελώντης Ρ.Α.Θ.Ε. έχουν ανάλογη εφαρμογή οι 
διατάξεις του Κώδικα περί Κατάστασης Δημοσίων Πολιτι¬ 
κών Διοικητικών Υπαλλήλων και Υπαλλήλων Ν.Π.Δ.Δ., για 
μέλη δε με στρατιωτική ιδιότητα οι οικείες διατάξεις πει¬ 
θαρχικού δικαίου. 

14. Η Ρ.Α.Θ.Ε. έχει αυτοτελώς την ικανότητα να παρί- 
σταται σε κάθε είδους δίκες, που δημιουργούνται από τη 
λειτουργία και την άσκηση των αρμοδιοτήτων της. 

Εκπροσωπείται ενώπιον κάθε δικαστικής και διοικητι¬ 
κής αρχής από τον Πρόεδρό της. Ο Πρόεδρος, με εξαί¬ 
ρεση τη δικαστική εκπροσώπηση, μπορεί με απόφασή 
του να αναθέτει την εκπροσώπηση της Ρ.Α.Θ.Ε. στον 
Αντιπρόεδρο ή άλλα μέλη της Ρ.Α.Θ.Ε., όπως επίσης μπο¬ 
ρεί να εξουσιοδοτεί τους ανωτέρω ή και μέλη της Γραμ- 
ματείας να ενεργούν για λογαριασμό του και να εκπρο¬ 
σωπούν τη Ρ.Α.Θ.Ε. για συγκεκριμένη πράξη ή ενέργεια ή 
κατηγορία πράξεων ή ενεργειών. 

15. Η Ρ.Α.Θ.Ε. συνέρχεται σε πρώτη συνεδρίαση εντός 
μηνός από της δημοσιεύσεως στην Εφημερίδα της Κυ- 
βερνήσεως της αποφάσεως διορισμού των μελών της. 

Άρθρο δέκατο τρίτο 
Αρμοδιότητες της Ρ.Α.Θ.Ε. 

1. Η Ρ.Α.Θ.Ε. έχει τις ακόλουθες αρμοδιότητες: 

α) παρακολουθεί και ελέγχει τη λειτουργία της αγοράς 
θαλάσσιων ενδομεταφορών και εισηγείται ύστερα από 
ερώτημα του Υπουργού στα αρμόδια όργανα τη λήψη των 
αναγκαίων νομοθετικών και διοικητικών μέτρων για τη λει¬ 


τουργία της καιτηντήρηση των αρχώντου ελεύθερου και 
υγιούς ανταγωνισμού, 

β) επιλαμβάνεται αυτεπάγγελτα ή κατόπιν αιτήσεως αρ¬ 
χής ή ιδιώτη και διαπιστώνει αν υπάρχει παράβαση των 
κανόνων του ελεύθερου και υγιούς ανταγωνισμού, που 
θέτει το κοινοτικό και εσωτερικό δίκαιο της ακτοπλοΐας 
και παρακολουθεί τη διαμόρφωση των τιμών των παρεχό¬ 
μενων υπηρεσιών, 

γ) ελέγχει αν υπάρχουν συμφωνίες ή εναρμονισμένες 
ακτοπλοϊκές πρακτικές, που μπορεί να έχουν ως αντικεί¬ 
μενο ή ως αποτέλεσμα την παρεμπόδιση ή τον περιορι¬ 
σμό της λειτουργίας της αγοράς θαλάσσιων ενδομετα¬ 
φορών, 

δ) καλεί τους υπόχρεους να παράσχουν, εντός προθε¬ 
σμίας που τους τάσσει, εξηγήσεις για κάθε παράβαση και 
επιβάλλει στους παραβάτες τα πρόστιμα που προβλέπο- 
νται στην παράγραφο 3 του άρθρου ενδέκατου, 

ε) επιλαμβάνεται προσφυγών σύμφωνα με την παρά¬ 
γραφο 6 του άρθρου τέταρτου, 

στ) συλλέγει, οργανώνει, επεξεργάζεται και αξιολογεί, 
υπό τον όρο της εχεμύθειας και της προστασίας του επι¬ 
χειρηματικού απορρήτου, τα αναγκαία για την εκπλήρω¬ 
ση της αποστολής της τεχνικά, οικονομικά, λογιστικά, 
εμπορικά και άλλα συναφή στοιχεία, που αφορούν τα 
πρόσωπα που ασκούν δραστηριότητα θαλάσσιων μετα¬ 
φορών, 

ζ) ζητεί από τις αρμόδιες υπηρεσίες και τον πλοιοκτήτη 
στοιχεία για το πλοίο, τα δρομολόγιά του, τη μεταφορική 
κίνηση, την τιμολόγηση των υπηρεσιών και ό,τι αφορά το 
πλοίο και τον πλοιοκτήτη σε σχέση με αυτό, 

η) παρέχει στον Υπουργό γνώμη σε κάθε περίπτωση 
που προβλέπεται στον παρόντα νόμο, καθώς και σε κάθε 
θέμα για το οποίο ο Υπουργός ζητεί γνώμη. 

2. Η Ρ.Α.Θ.Ε. κατά την άσκηση των αρμοδιοτήτων της 
μπορεί να απευθύνει σε κάθε δημόσια αρχή και δημόσια 
υπηρεσία και σε φυσικά ή νομικά πρόσωπα, οδηγίες ή συ¬ 
στάσεις, σχετικά με την εφαρμογή των κανόνωντου ελεύ¬ 
θερου ανταγωνισμού στην ακτοπλοΐα, σύμφωνα με τις 
κείμενες διατάξεις, καθώς και να ζητεί για το σκοπό αυτόν 
τη συνεργασία καιτη συνδρομή κάθε αρμόδιας ημεδαπής 
ή αλλοδαπής διοικητικής ή δικαστικής αρχής. Η Ρ.Α.Θ.Ε. 
ειδικότερα συνεργάζεται με την Επιτροπή Ανταγωνισμού 
και μπορεί να ζητείτη γνώμη της σε θέματα ανταγωνισμού 
ή να παραπέμπει σε αυτήν υποθέσεις οι οποίες ενδέχεται 
να εμπίπτουν στις ρυθμίσεις του ν. 703/1977 και στην αρ¬ 
μοδιότητα της Επιτροπής Ανταγωνισμού. 

3. Οι πράξεις και αποφάσεις της Ρ.Α.Θ.Ε. καταχωρίζο¬ 
νται σε ιδιαίτερο επίσημο βιβλίο, εκτός αν αφορούν την 
εθνική άμυνα καιτη δημόσια ασφάλεια, οπότε καταχωρί¬ 
ζονται σε ειδικό απόρρητο βιβλίο. 

4. Οι εκτελεστές πράξεις της Ρ.Α.Θ.Ε. κοινοποιούνται 
στον ενδιαφερόμενο και στον Υπουργό Εμπορικής Ναυτι¬ 
λίας. Κατ’ αυτών χωρεί αίτηση αναθεώρησης, η οποία 
ασκείται μέσα σε τριάντα ημέρες από τη γνώση ή την κοι¬ 
νοποίησή της, από τον ενδιαφερόμενο ή τον Υπουργό 
Εμπορικής Ναυτιλίας. Η εκδιδόμενη επί της αιτήσεως 
αναθεώρησης απόφαση υπόκειται σε αίτηση ακυρώσεως 
ενώπιον του Διοικητικού Εφετείου Πειραιά. 

5. Η Ρ.Α.Θ.Ε. υποβάλλει στο τέλος κάθε έτους έκθεση 
δραστηριοτήτων στον Πρόεδρο της Βουλής και στον 
Υπουργό Εμπορικής Ναυτιλίας. 

6. Με προεδρικό διάταγμα, που εκδίδεται με πρόταση 
του Υπουργού Εμπορικής Ναυτιλίας, μπορεί να ανατίθε- 

νται στη Ρ.Α.Θ.Ε. και άλλες αρμοδιότητες στοντομέατης 
αγοράς των θαλάσσιων ενδομεταφορών. 

Άρθρο δέκατο τέταρτο 
Πόροι - Οικονομική διαχείριση 

1. Πόροιτης Ρ.Α.Θ.Ε. είναι οι εγγραφόμενες από την 1η 
Ιανουάριου του έτους 2002 και εφεξής πιστώσεις στον τα¬ 
κτικό προϋπολογισμό του Υπουργείου Εμπορικής Ναυτι¬ 
λίας. 

2. Η Ρ.Α.Θ.Ε. έχει υποχρέωση να τηρεί αρχεία, όπως 
ορίζεται ειδικότερα στον Κανονισμό Εσωτερικής Λειτουρ¬ 
γίας και Διαχείρισης. 

3. Οιδαπάνες της Ρ.Α.Θ.Ε. εκκαθαρίζονται από την Υπη¬ 
ρεσία Δημοσιονομικού Ελέγχου του Υπουργείου Εμπορι¬ 
κής Ναυτιλίας και υπόκεινται στον προληπτικό και κατα¬ 
σταλτικό έλεγχο του Ελεγκτικού Συνεδρίου, σύμφωνα με 
τις κείμενες διατάξεις. 

Άρθρο δέκατο πέμπτο 
Γραμματεία της Ρ.Α.Θ.Ε. 

1. Για τη διοικητική της υποστήριξη η Ρ.Α.Θ.Ε. επικου- 
ρείται από Γραμματεία και για τη νομική της υποστήριξη 
από γραφείο Νομικού Συμβούλου, το οποίο λειτουργεί 
σύμφωνα με τις διατάξεις που διέπουν το Νομικό Συμ¬ 
βούλιο του Κράτους. 

Του Γραφείου προΐσταται Πάρεδροςτου Νομικού Συμ¬ 
βουλίου του Κράτους. 

Για το σκοπό αυτόν αυξάνονται οι οργανικές θέσεις των 
Παρέδρων του Νομικού Συμβουλίου του Κράτους κατά 
μία. 

2. Για τη στελέχωση της Γραμματείας συνιστώνται είκο¬ 
σι πέντε θέσεις μόνιμου και με σύμβαση ιδιωτικού δικαίου 
αορίστου χρόνου προσωπικού. Οι θέσεις διακρίνονται: 

α) Ειδικό επιστημονικό προσωπικό: δεκαπέντε θέσεις 
με σχέση εργασίας ιδιωτικού δικαίου αορίστου χρόνου. 

β) Μόνιμο προσωπικό: δέκα θέσεις έκτων οποίων: 

- Προσωπικό δευτεροβάθμιας εκπαίδευσης: επτά θέ¬ 
σεις και 

- Βοηθητικό Προσωπικό: τρεις θέσεις. 

3. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Εμπορικής Ναυτιλίας, 
ρυθμίζεται η κατανομή των θέσεων του προσωπικού της 
παραγράφου 2 κατά κλάδο και ειδικότητα. 

4. Γ ια την αρχική στελέχωση της Γ ραμματείας της 
Ρ.Α.Θ.Ε., με κοινές αποφάσεις του Υπουργού Εμπορικής 
Ναυτιλίας και του κατά περίπτωση αρμόδιου Υπουργού, 
μπορεί να μεταφέρεται και να εντάσσεται, κατά παρέκκλι¬ 
ση των κειμένων διατάξεων, προσωπικό που υπηρετεί σε 
φορείς του δημόσιου τομέα, όπως αυτός ορίζεται στην 
παρ. 1 του άρθρου 14 του ν. 2190/1994, για την κάλυψη θέ¬ 
σεων της παραγράφου 2 του άρθρου δέκατου πέμπτου, 
εφόσον έχει τα τυπικά προσόντα που απαιτούνται για το 
διορισμό στις θέσεις αυτές. Η επιλογή των μεταφερομέ- 
νων και εντασσομένων γίνεται από επιτροπή που συγκρο¬ 
τείται με απόφαση της Ρ.Α.Θ.Ε. μετά από σχετική δημόσια 
ανακοίνωση, στην οποία καθορίζονται οι ειδικότεροι όροι 
και προϋποθέσεις. 

5. Γ ια την κάλυψη των αναγκών της Γ ραμματείας της 
Ρ.Α.Θ.Ε. μπορεί να αποσπάται σε αυτήν προσωπικό από 
υπουργεία, νομικά πρόσωπα δημοσίου δικαίου, οργανι¬ 
σμούς τοπικής αυτοδιοίκησης και νομικά πρόσωπα ιδιω¬ 


τικού δικαίου της παραγράφου 1 του άρθρου 14 του ν. 
2190/1994, εξαιρουμένωντων υπαλλήλωνπου υπηρετού¬ 
σαν ως αποσπασμένοι στις νομαρχιακές αυτοδιοικήσεις, 
κατά τις διατάξεις του άρθρου 39 του ν. 2218/1994 και με- 
τετάγησαν στη συνέχεια σε αυτές, με κοινή απόφαση του 
Υπουργού Εμπορικής Ναυτιλίας και κατά περίπτωση αρ¬ 
μόδιου Υπουργού, μετά από πρόταση της Ρ.Α.Θ.Ε, για 
χρονικό διάστημα δύο ετών που μπορεί να παρατείνεται, 
σύμφωνα με τον Κώδικα Κατάστασης Δημοσίων Πολιτι¬ 
κών Υπαλλήλων και Υπαλλήλων Ν.Π.Δ.Δ.. Η μισθοδοσία 
του αποσπώμενου προσωπικού βαρύνει τη Ρ.Α.Θ.Ε.. 

6. Με κοινή απόφαση των Υπουργών Εσωτερικών, Δη¬ 
μόσιας Διοίκησης και Αποκέντρωσης, Εμπορικής Ναυτι¬ 
λίας και Οικονομικών, ύστερα από εισήγηση της Ρ.Α.Θ. Ε., 
καθορίζονται οι αποδοχές του ειδικού επιστημονικού 
προσωπικού της υποπαραγράφου 2α και η τυχόν πρό¬ 
σθετη αποζημίωση των απασχολούμενων στην Αρχή 
υπαλλήλων. 

Άρθρο δέκατο έκτο 

Κανονισμός Εσωτερικής Λειτουργίας και Διαχείρισης 

1. Με προεδρικό διάταγμα, που εκδίδεται ύστερα από 
πρόταση των Υπουργών Εσωτερικών, Δημόσιας Διοίκη¬ 
σης και Αποκέντρωσης, Οικονομικών και Εμπορικής Ναυ¬ 
τιλίας, μετά από γνώμη της Ρ.Α.Θ.Ε., θεσπίζεται ο Κανονι¬ 
σμός Εσωτερικής Λειτουργίας και Διαχείρισης (Κ.Ε.Λ.Δ.), 
με τον οποίο ρυθμίζονται: 

α) η εσωτερική λειτουργία της Ρ.Α.Θ.Ε., 

β) ο τρόπος διαχείρισης των πόρων της, 

γ) οι ειδικότητες των θέσεωντου προσωπικού της Γ ραμ¬ 
ματείας, η διάρθρωση και οι αρμοδιότητες των υπηρεσια¬ 
κών μονάδων της, οι όροι εργασίας του προσωπικού της 
και 

δ) κάθε άλλο θέμα σχετικό με τη λειτουργία της Ρ.Α.Θ.Ε. 
και της Γ ραμματείας της. 

2. Ο Προϊστάμενος της Γ ραμματείας της Ρ.Α.Θ.Ε. και ο 
αναπληρωτής του ορίζονται με απόφαση του Προέδρου 
της Ρ.Α.Θ.Ε.. 

Ο Προϊστάμενος της Γραμματείας είναι πειθαρχικός 
Προϊστάμενος για το προσωπικό αυτής. 

3. Γ ια την ανάθεση έργων, προμηθειών και υπηρεσιών 
της Ρ.Α.Θ.Ε., εφαρμόζονται οι ισχύουσες για το Δημόσιο 
διατάξεις. 

4. Μέχρι την έκδοση του Κανονισμού Εσωτερικής Λει¬ 
τουργίας και Διαχείρισης της Ρ.Α.Θ.Ε., ο Πρόεδρος της 
Αρχής ορίζεται ως διατάκτης και υπόλογος, μπορεί να εκ¬ 
δίδει χρηματικά εντάλματα και τίτλους πληρωμής, να δια¬ 
χειρίζεται τον προϋπολογισμό της Αρχής, να συνάπτει 
συμβάσεις και να αποφασίζει για την ανάθεση προμηθει¬ 
ών, σύμφωνα με τις διατάξεις του ν. 2362/1995 (ΦΕΚ247 
Α'), του ν. 2286/1995 (ΦΕΚ 19 Α') και του π.δ. 394/1996 ( 
ΦΕΚ266Α'), όπως ισχύουν. 

ΜΕΡΟΣ ΔΕΥΤΕΡΟ 

ΓΕΝΙΚΗ ΓΡΑΜΜΑΤΕΙΑ ΛΙΜΕΝΩΝ ΚΑΙ 
ΛΙΜΕΝΙΚΗΣ ΠΟΛΙΤΙΚΗΣ 

Άρθρο δέκατο έβδομο 

Σύσταση Γενικής Γ ραμματείας Λιμένων 
και Λιμενικής Πολιτικής - Σκοπός 

Συνιστάται στο Υπουργείο Εμπορικής Ναυτιλίας Γ ενική 
Γ ραμματεία Λιμένων και Λιμενικής Πολιτικής (Γ.Γ.Λ.Λ.Π.), 

υπαγόμενη απευθείας στον Υπουργό Εμπορικής Ναυτι¬ 
λίας με σκοπό το συνολικό σχεδίασμά και τη χάραξη της 
εθνικής λιμενικής πολιτικής για την ανάπτυξη λιμένων με 
σύγχρονη υποδομή ώστε να ανταποκρίνονται στις ανά¬ 
γκες και απαιτήσεις για την εξυπηρέτηση των επιβατών, 
των πλοίων και των φορτίων. 

Άρθρο δέκατο όγδοο 
Αρμοδιότητες 

Στις αρμοδιότητες της Γενικής Γραμματείας Λιμένων 
και Λιμενικής Πολιτικής ανήκουν: 

1. Η μελέτη και εισήγηση προτάσεων για τη διαμόρφω¬ 
ση και εφαρμογή της εθνικής λιμενικής πολιτικής για σύγ¬ 
χρονη, αποτελεσματική και οικονομικά ανταποδοτική λει¬ 
τουργία των λιμένων της χώρας, τη βελτίωση των όρων, 
των συνθηκών και της ποιότητας των παρεχόμενων λιμε¬ 
νικών υπηρεσιών, καθώς και την ενίσχυση της ανταγωνι- 
στικότητάς τους στην παγκόσμια αγορά. 

2. Ο συντονισμός της δράσης όλων των συναρμόδιων 
σε θέματα λιμένων οργάνων της Διοίκησης (κεντρικών, 
περιφερειακών, νομικών προσώπων δημοσίου ή ιδιωτικού 
δικαίου) στο πλαίσιο της ως άνω πολιτικής. 

3. Ο καθορισμός του ρόλου των λιμένων στο εθνικό σύ¬ 
στημα μεταφορών και στο διευρωπαϊκό δίκτυο μεταφο¬ 
ρών, καθώς και των λειτουργιών του στο πλαίσιο ελεύθε¬ 
ρου και θεμιτού ανταγωνισμού. 

4. Η διαμόρφωση των θέσεων λιμενικής πολιτικής της 
χώρας, η συμμετοχή και ο συντονισμός των ενεργειών υπο¬ 
στήριξής τους στους διεθνείς οργανισμούς και στην Ευ¬ 
ρωπαϊκή Ένωση, καθώς και η προώθηση των αναγκαίων 
μέτρων για την εναρμόνιση εθνικού δικαίου στο κοινοτικό. 

5. Η παρακολούθηση της εφαρμογήςτης ισχύουσας νο¬ 
μοθεσίας ως προς τη διοίκηση, οργάνωση, λειτουργία και 
εκμετάλλευση όλων των λιμένων της χώρας και η συνερ¬ 
γασία με τους αρμόδιους φορείς εκμετάλλευσης αυτών 
στο πλαίσιο υλοποίησης της εθνικής πολιτικής λιμένων. 

6. Η εποπτεία και ο έλεγχος της εφαρμογής των Ανα¬ 
πτυξιακών Προγραμμάτων και Μελετών Διαχείρισης 
(ΜαείθΓ ΡΙαπ) των λιμένων που ενέκρινε η Επιτροπή Σχε- 
διασμού και Ανάπτυξης Λιμένων. 

7. Η διαμόρφωση του θεσμικού πλαισίου που αφορά 
στην παραχώρηση της εκμετάλλευσης χώρων λιμένων σε 
ιδιώτες, φυσικά ή νομικά πρόσωπα, έναντι συμμετοχής 
του ιδιωτικού κεφαλαίου στην κατασκευή έργων λιμενι¬ 
κής υποδομής και ο έλεγχος των σχετικών συμβάσεων 
παραχώρησης. 

8. Η διαμόρφωση του θεσμικού πλαισίου αξιοποίησης 
των υφιστάμενων ή προβλεπόμενων να κατασκευα- 
σθούν εγκαταστάσεων, καθώς και η μέριμνα για την εναρ¬ 
μόνιση των συνθηκών οργάνωσης και λειτουργίας των λι¬ 
μένων με τις απαιτήσεις της συνολικής λιμενικής πολιτι¬ 
κής. 

9. Η μέριμνα της επιθεώρησης των λιμενικών υποδομών 
και εγκαταστάσεων, η έγκριση του προγραμματισμού συ¬ 
ντήρησης αυτών, καθώς επίσης και η μέριμνα της εκτέλε¬ 
σης από τους αρμόδιους φορείς έργων για την ασφάλεια 
της ναυσιπλοΐας. 

10. Η εξασφάλιση χρηματικών πόρων βελτίωσης, ανα¬ 
βάθμισης και ανάθεσης εκτέλεσης έκτακτων επισκευα- 
στικών αναγκών ή παρεμβάσεων στους λιμένες της χώ¬ 
ρας και η εκτέλεσή τους από τους αρμόδιους φορείς σύμ¬ 
φωνα με τις καθοριζόμενες προτεραιότητες. 


11. Η συνεργασία με τους αρμόδιους φορείς για τη σύν¬ 
δεση των λιμένων με το συνολικό μεταφορικό δίκτυο της 
χώρας (οδικό, σιδηροδρομικό, αεροπορικό), για την ανά¬ 
πτυξη του εθνικού λιμενικού συστήματος μεταφορών και 
των συνδυασμένων μεταφορών. 

12. Η χρηματοδότηση έρευνας στον τομέα των συστη¬ 
μάτων διαχείρισης και εξυπηρέτησης λιμενικού τομέα για 
την υποστήριξη ενός ανταγωνιστικού συστήματος συν¬ 
δυασμένων μεταφορών. 

13. Η ανάθεση έργου παροχής υπηρεσιών συμβούλου 
σε ημεδαπά ή αλλοδαπά φυσικά ή νομικά πρόσωπα για 
την παροχή εξειδικευμένων γνώσεων - προτάσεων ή την 
επίλυση προβλημάτων ειδικής φύσης λιμενικής πολιτι¬ 
κής, εκπόνησης μελετών λιμενικού τομέα, καθώς και η πα¬ 
ροχή υπηρεσιών συμβούλου σε μελέτες ή προγράμματα 
και έργα που αφορούν στο δημόσιο λιμενικό τομέα μέσω 
οργανωμένης κατάλληλης ερευνητικής υποδομής. 

14.0 έλεγχος της επάρκειας των μελετών καιέργωντου 
λιμενικού τομέα και της συμβατότητας αυτών με την εθνι¬ 
κή λιμενική πολιτική, τους τύπους των πλοίων και τις ανά¬ 
γκες της περιοχής ή της χώρας. 

15. Η ανάληψη πρωτοβουλιών και αναζήτηση τρόπων 
και μεθόδων αξιοποίησης των χώρων της Ζώνης Λιμένα. 

16. Η παρακολούθηση των θεμάτων που αφορούν τα 
πάσης φύσεως λιμενικά τιμολόγια, δικαιώματα και τέλη 
στο πλαίσιο υλοποίησης της εθνικής πολιτικής λιμένων, 
του Εθνικού και Κοινοτικού Δικαίου και των αρχών του 
ελεύθερου και θεμιτού ανταγωνισμού. 

17. Η εισήγηση επί των προσφυγών ενώπιον του Υπου ρ- 
γείου Εμπορικής Ναυτιλίας στα πλαίσια της ασκού-μενης 
εποπτείας των φορέων διοίκησης και εκμετάλ-λευσης 
στα αρμόδια δικαστήρια, καθώς επίσης η παρακολούθη¬ 
ση, ο έλεγχος της ορθής βεβαίωσης και είσπραξης φαρι- 
κών τελών και πλοηγικών δικαιωμάτων. 

18. Ο καθορισμός των ενδεικνυόμενων μέτρων για την 
εκτός και εντός ζώνης λιμένων εξασφάλιση της προστα¬ 
σίας του αιγιαλού , παραλίας και θάλασσας από κάθε εί¬ 
δους εκτέλεση έργων ή επεμβάσεις που αλλοιώνουν τον 
κοινόχρηστο χαρακτήρα τους και η παρακολούθηση της 
εφαρμογής τους από τις λιμενικές αρχές. 

19. Η διατύπωση απόψεων επί μελετών που σχετίζονται 
με περιβαλλοντικούς όρους, εκτέλεση λιμενικών έργων, 
τοποθέτηση πλωτών κατασκευών και τα συναφή θέματα 
εντός και εκτός Ζώνης Λιμένα. 

20. Η συνεργασία με το Υπουργείο Εθνικής Άμυνας για 
θέματα εθνικής ασφάλειας και άμυνας της χώρας, καθώς 
και τις λιμενικές αρχές της χώρας στα πλαίσια της λιμενι¬ 
κής πολιτικής. 

21. Η συνεργασία με τις αρμόδιες Διευθύνσεις του 
Υπουργείου Εμπορικής Ναυτιλίας επίτων θεμάτων ασφα¬ 
λείας, τάξης και ομαλής λειτουργίας των λιμένων της χώ¬ 
ρας και ασφάλειας ναυσιπλοΐας. 

22. Η εποπτεία του καθορισμού από τους αρμόδιους 
φορείς διοίκησης των λιμένων χώρων παραβολής ή πρυ- 
μνοδέτησης τουριστικών σκαφών στη θαλάσσια περιοχή 
του λιμένα και της τιμολογιακής πολιτικής για τα συγκε¬ 
κριμένα σκάφη. 

23. Με κοινή απόφαση των υπουργών Εθνικής Οικονο¬ 
μίας, Περιβάλλοντος, Χωροταξίας και Δημόσιων Έργων 
και Εμπορικής Ναυτιλίας μειώνεται ο αριθμός των απαι- 
τούμενων αδειών και εγκρίσεων και εν γένει απλουστεύο- 
νται οι διαδικασίες που προηγούνται της εντολής δημο- 
πράτησης λιμενικών έργων, με την ανάθεση στη Γενική 

Γραμματεία Λιμένων και Λιμενικής Πολιτικής ή στην οικεία 
Γ ενική Γ ραμματεία Περιφέρειας - αναλόγως του μεγέ¬ 
θους των έργων - της ευθύνης συντονισμού μεταξύ των 
αρμόδιων δημοσίων υπηρεσιών. 

Άρθρο δέκατο ένατο 

Επιτροπή Σχεδιασμού και Ανάπτυξης Λιμένων 

1. Με απόφαση του Υπουργού Εμπορικής Ναυτιλίας συ¬ 
γκροτείται ενδεκαμελής Επιτροπή Σχεδιασμού και Ανά¬ 
πτυξης Λιμένων, που αποτελείταιαπότο Γ ενικό Γ ραμματέα 
Λιμένων και Λιμενικής Πολιτικής, δύο εκπροσώπους του 
Υπουργείου Εμπορικής Ναυτιλίας και από έναν εκπρόσω¬ 
πο των Υπουργείων Περιβάλλοντος, Χωροταξίας και Δη¬ 
μόσιων Έργων, Ανάπτυξης, Εθνικής Οικονομίας, Μεταφο¬ 
ρών και Επικοινωνιών, Αιγαίου, Οικονομικών, Εσωτερικών, 
Δημόσιας Διοίκησης και Αποκέντρωσης και Εθνικής Άμυ¬ 
νας. Της Επιτροπής προεδρεύει ο Γενικός Γραμματέας ή ο 
αναπληρωτήςτου. Με την ίδια απόφαση ρυθμίζονται τα θέ¬ 
ματα αναπλήρωσης και γραμματειακής υποστήριξης. Ο 
Γ ενικός Γ ραμματέας καταρτίζει την ημερήσια διάταξη, ει- 
σηγείται τα προς συζήτηση θέματα και επιμελείται της 
εκτελέσεως των αποφάσεων της Επιτροπής. 

2. Έργο της Επιτροπής είναι: 

α) Ο γενικός σχεδιασμός των προγραμμάτων, των μελε¬ 
τών και των έργων για τη δημιουργία, βελτίωση και ανα¬ 
βάθμιση της λιμενικής υποδομής και ο καθορισμός των 
προτεραιοτήτων ανάπτυξης του λιμενικού δυναμικού της 
χώρας. 

β) Η ιεράρχηση των εκτελεστέων έργων και η κατανομή 
πιστώσεων μεταξύ αυτών. 

γ) Ο καθορισμός των προδιαγραφών εκτέλεσης λιμενι¬ 
κών έργων με στόχο την προσαρμογή της λιμενικής υπο¬ 
δομής στη νέα τεχνολογία ναυπήγησης πλοίων και στις 
νέες συνθήκες που δημιουργεί η απελευθέρωση της 
ακτοπλοΐας. 

δ) Η παρακολούθηση εκτέλεσης των λιμενικών έργων, 
σύμφωνα με την κείμενη νομοθεσία, από τους αρμόδιους 
κατά περίπτωση φορείς. 

ε) Η έγκριση, αναθεώρηση / επικαιροποίηση των ανα¬ 
πτυξιακών προγραμμάτων και μελετών διαχείρισης (Μαε- 
Ιθγ ΡΙαπ) των λιμένων, με τα οποία θα καθορίζονται τα μέ¬ 
γιστα επιτρεπόμενα όρια της Ζώνης Λιμένα, οι επιτρεπό¬ 
μενες προσχώσεις, οι χρήσεις γης, οι όροι και οι περιορι¬ 
σμοί δόμησης, οι κυκλοφοριακές ρυθμίσεις και κάθε ανα¬ 
γκαίο στοιχείο για την εξυπηρέτηση της λειτουργικότη¬ 
τας και της ασφάλειας του λιμένα και 

στ) Οποιοδήποτε θέμα ζητηθεί από τον Υπουργό Εμπο¬ 
ρικής Ναυτιλίας. 

3. Με απόφαση του Υπουργού Εμπορικής Ναυτιλίας κα¬ 
θορίζεται κάθε θέμα που αφορά τη λειτουργία της Επι¬ 
τροπής. 

Άρθρο εικοστό 
Σύσταση θέσεων 

1. Στη Γ ενική Γ ραμματεία Λιμένων και Λιμενικής Πολιτι¬ 
κής συνιστάται μία θέση Γ ενικού Γ ραμματέα, Προϊσταμέ¬ 
νου της Γ ενικής Γ ραμματείας με βαθμό 1 ο της κατηγο¬ 
ρίας των ειδικών θέσεων με εμπειρία σε θέση ευθύνης στο 
δημόσιο ή ιδιωτικό τομέα. 

2. Γ ιατη στελέχωση του γραφείου του Γ ενικού Γ ραμμα¬ 
τέα έχουν εφαρμογή οι διατάξεις του άρθρου 30 του ν. 
1558/1985 και του άρθρου 71 του ν. 1943/1991. 


3. Για τη στελέχωση της Γ ενικής Γ ραμματείας συνιστώ- 
νται στο Υπουργείο Εμπορικής Ναυτιλίας σαράντα θέσεις 
μόνιμου προσωπικού διαφόρων ειδικοτήτων και δέκα θέ¬ 
σεις ειδικού επιστημονικού προσωπικού με σύμβαση ερ¬ 
γασίας ιδιωτικού δικαίου αορίστου χρόνου. 

4. Τα προσόντα διορισμού του προσωπικού της προη¬ 
γούμενης παραγράφου καθορίζονται από τις κείμενες 
διατάξεις. 

5. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών και Εμπορικής Ναυτιλίας, 
ρυθμίζονται τα θέματα οργάνωσης της Γ ενικής Γ ραμμα¬ 
τείας, καθώς και η κατανομή των θέσεων του προσωπικού 
της παραγράφου 3 κατά κλάδο και ειδικότητα. 

ΜΕΡΟΣ ΤΡΙΤΟ 

ΜΕΤΑΤΡΟΠΗ ΛΙΜΕΝΙΚΩΝ ΤΑΜΕΙΩΝ 
ΣΕ ΑΝΩΝΥΜΕΣ ΕΤΑΙΡΕΙΕΣ 

Άρθρο εικοστό πρώτο 

Διάσπαση Λιμενικών Ταμείων 
Μετατροπή Λιμενικών Ταμείων σε ΑΈ. 

1. Τα Λιμενικά Ταμεία Νομού Μαγνησίας, Νομού Έβρου 
και Νομού Καβάλας, που προήλθαν από τη συγχώνευση 
των Λιμενικών Ταμείων Βόλου-Σκοπέλου, Αλεξανδρούπο- 
λης-Σαμοθράκης και Καβάλας-Θάσου αντίστοιχα, με τις 
διατάξεις του π.δ. 390/1993 "Περί συγχωνεύσεως Λιμενι¬ 
κών Ταμείων σε επίπεδο Νομού" (ΦΕΚ 165 Α'), του από 
28.11.1950 β.δ. "Περί συγχωνεύσεως Λιμενικών Ταμείων 
Ν. Έβρου" (ΦΕΚ280 Α') και του π.δ. 90/1990 "Συγχώνευση 
των Λιμενικών Ταμείων Καβάλας και Θάσου σε ένα, υπό 
τον τίτλο Λ/Τ Νομού Καβάλας" (ΦΕΚ 44 Α'), διασπώνται 
στα Λιμενικά Ταμεία Βόλου, Σκοπέλου, Αλεξανδρούπο¬ 
λης, Σαμοθράκης, Καβάλας και Θάσου. 

2. Για όλα τα θέματα λειτουργίας των Λιμενικών Ταμεί¬ 
ων Σκοπέλου, Σαμοθράκης και Θάσου επαναφέρεται σε 
ισχύ το νομικό καθεστώς που ίσχυε κατά το χρόνο της 
συγχωνεύσεώς τους. Εντός δύο μηνών από της δημοσι- 
εύσεως του παρόντος νόμου συγκροτούνται οι οικείες λι¬ 
μενικές επιτροπές σύμφωνα με τις ισχύουσες διατάξεις. 
Μέχρι συγκροτήσεως των νέων λιμενικών επιτροπών των 
Λιμενικών Ταμείων Σκοπέλου, Σαμοθράκης και Θάσου 
λειτουργούν και γι’ αυτά οι συγκροτημένες λιμενικές επι¬ 
τροπές. 

3. Τα Νομικά Πρόσωπα Δημοσίου Δικαίου με την επω¬ 
νυμία Λιμενικό Ταμείο Αλεξανδρούπολης, Λιμενικό Τα¬ 
μείο Βόλου, Λιμενικό Ταμείο Ελευσίνας, Λιμενικό Ταμείο 
Ηρακλείου, Λιμενικό Ταμείο Ηγουμενίτσας, Λιμενικό Τα¬ 
μείο Καβάλας, Λιμενικό Ταμείο Ν.Κέρκυρας, Λιμενικό Τα¬ 
μείο Λαυρίου, Λιμενικό Ταμείο Πατρών, Λιμενικό Ταμείο 
Ραφήνας μετατρέπονται σε ανώνυμες εταιρίες με τις 
επωνυμίες αντίστοιχα "Οργανισμός Λιμένος Αλεξανδρού¬ 
πολης Ανώνυμη Εταιρεία", "Οργανισμός Λιμένος Βόλου 
Ανώνυμη Εταιρεία", "Οργανισμός Λιμένος Ελευσίνας 
Ανώνυμη Εταιρεία", "Οργανισμός Λιμένος Ηγουμενίτσας 
Ανώνυμη Εταιρεία", "Οργανισμός Λιμένος Ηρακλείου 
Ανώνυμη Εταιρεία", "Οργανισμός Λιμένος Καβάλας, Ανώ¬ 
νυμη Εταιρεία"," Οργανισμός Λιμένος Κέρκυρας Ανώνυ¬ 
μη Εταιρεία", "Οργανισμός Λιμένος Λαυρίου Ανώνυμη 
Εταιρεία", "Οργανισμός Λιμένος Πατρών Ανώνυμη Εται¬ 
ρεία", "Οργανισμός Λιμένος Ραφήνας Ανώνυμη Εταιρεία", 
και με διακριτικό τίτλο αντίστοιχα " Ο.Λ.Α. Α.Ε.", "Ο.Λ.Β. 
Α.Ε.", "Ο.Λ.Ε. Α.Ε.", "Ο.Λ.ΗΓ. Α.Ε.", "Ο.Λ.Η. Α.Ε.", "Ο.Λ.Κ. 

Α.Ε.", "Ο.Λ.ΚΕ. Α.Ε.", "Ο.Λ.Λ. Α.Ε. 11 , "Ο.Λ.ΠΑ. Α.Ε.", και 
"Ο.Λ.Ρ. Α.Ε.". 

4. α) Έδρα της ανώνυμης εταιρείας Οργανισμός Λιμέ¬ 
νες Αλεξανδρουπόλεως ορίζεται ο Δήμος Αλεξανδρού¬ 
πολης. 

β) Έδρα της ανώνυμης εταιρείας Οργανισμός Λιμένος 
Βόλου ορίζεται ο Δήμος Βόλου. 

γ) Έδρα της ανώνυμης εταιρείας Οργανισμός Λιμένος 
Ελευσίνας ορίζεται ο Δήμος Ελευσίνας. 

δ) Έδρα της ανώνυμης εταιρείας Οργανισμός Λιμένος 
Ηγουμενίτσας ορίζεται ο Δήμος Ηγουμενίτσης. 

ε) Έδρα της ανώνυμης εταιρείας Οργανισμός Λιμένος 
Ηρακλείου ορίζεται ο Δήμος Ηρακλείου. 

στ) Έδρα της ανώνυμης εταιρείας Οργανισμός Λιμένος 
Καβάλας ορίζεται ο Δήμος Καβάλας. 

ζ) Έδρα της ανώνυμης εταιρείας Οργανισμός Λιμένος 
Κέρκυρας ορίζεται ο Δήμος Κερκυρέων. 

η) Έδρα της ανώνυμης εταιρείας Οργανισμός Λιμένος 
Λαυρίου ορίζεται ο Δήμος Λαυρεωτικής. 

θ) Έδρα της ανώνυμης εταιρείας Οργανισμός Λιμένος 
Πατρών ορίζεται ο Δήμος Πατρέων. 

ι) Έδρα της ανώνυμης εταιρείας Οργανισμός Λιμένος 
Ραφήνας ορίζεται ο Δήμος Ραφήνας. 

5. Κάθε Οργανισμός Λιμένος Α.Ε. της παραγράφου 3 εί¬ 
ναι ανώνυμη εταιρεία κοινής ωφέλειας με σκοπό την εξυ¬ 
πηρέτηση του δημόσιου συμφέροντος, τελεί υπό την επο- 
πτεία του Υπουργού Εμπορικής Ναυτιλίας και διέπεται 
συμπληρωματικά από τις διατάξεις του κ.ν. 2190/ 1920 
(ΦΕΚ 144 Α'), τις διατάξεις του β.δ. 14/19.1.1939 (ΦΕΚ 24 
Α') και του α.ν. 2344/1940 (ΦΕΚ 154 Α'), όπως κάθε φορά 
ισχύουν. 

6. α) Η κινητή και ακίνητη περιουσία του μετατρεπόμε- 
νου νομικού προσώπου δημοσίου δικαίου περιέρχεται 
στην Ανώνυμη Εταιρεία, η οποία υπεισέρχεται σε όλα τα 
δικαιώματα και τις υποχρεώσεις του, καθώς και σε κάθε 
δικαιοπραξίαπου έχει συναφθεί και ευρίσκεται σε ισχύ μέ¬ 
χρι την έναρξη ισχύος του νόμου αυτού, ως καθολικός 
διάδοχος του νομικού προσώπου. Προκειμένου περί ακι¬ 
νήτων ή εμπραγμάτων δικαιωμάτων επί ακινήτων του με- 
τατρεπόμενου Λιμενικού Ταμείου, ως νομικού προσώπου 
δημοσίου δικαίου, που περιέρχονται στην Α.Ε. η επερχό- 
μενη, από την έναρξη της ισχύος του νόμου αυτού μετα¬ 
βολή σημειώνεται με αίτηση της εταιρείας ατελώς στα βι¬ 
βλία μεταγραφών των αρμόδιων υποθηκοφυλακείων. Οι 
μεταβιβάσεις αυτές απαλλάσσονται από κάθε φόρο, τέ¬ 
λος, τέλος χαρτοσήμου, εισφορά, καθώς και δικαιώματα 
υπέρ οποιουδήποτε τρίτου. 

β) Οι εκκρεμείς δίκες κάθε μετατρεπόμενου νομικού 
προσώπου συνεχίζονται από την Α.Ε., χωρίς να επέρχεται 
βίαιη διακοπή τους και χωρίς να απαιτούνται άλλες ειδι¬ 
κότερες διατυπώσεις ή ενέργειες για τη συνέχισή τους. 

7. Οι Α.Ε. του παρόντος νόμου έχουντις απαλλαγές που 
προβλέπονται με τις διατάξεις της παρ. 4 του άρθρου 28 
του ν. 2579/1998 (ΦΕΚ31 Α'). 

8. Η μελέτη και εκτέλεση έργων στην περιοχή αρμοδιό¬ 
τητας των Α.Ε. εγκρίνεται από το Διοικητικό Συμβούλιο 
της Α.Ε.. Αν πρόκειται για έργα εθνικού επιπέδου, απαι¬ 
τείται η έγκριση της πράξης του Διοικητικού Συμβουλίου, 
πριν την εκτέλεσή της από τον Υπουργό Εμπορικής Ναυ¬ 
τιλίας στο πλαίσιο της ασκούμενης εθνικής λιμενικής πο¬ 
λιτικής, καθώς και από τον Υπουργό Περιβάλλοντος, Χω¬ 
ροταξίας και Δημόσιων Έργων, ο οποίος εποπτεύει τις 
Α.Ε. στον τομέα των έργων. 


9. α) Τα λιμενικά έργα των Α.Ε. εκτελούνται μετά από 
έγκριση του Υπουργείου Εμπορικής Ναυτιλίας στο πλαί¬ 
σιο της ασκούμενης από αυτό ενιαίας ναυτιλιακής και λι¬ 
μενικής πολιτικής της χώρας. 

β) Οι προσχώσεις στη θάλασσα προς εξυπηρέτηση των 
σκοπών της Α.Ε. εκτελούνται ύστερα απάτην έκδοση κοι¬ 
νής απόφασης των Υπουργών Οικονομικών, Περιβάλλο¬ 
ντος, Χωροταξίας και Δημόσιων Έργων και Εμπορικής 
Ναυτιλίας, μετά από σύμφωνη γνώμη του Γενικού Επιτε¬ 
λείου Ναυτικού και κατά παρέκκλιση του άρθρου 9 του 
α.ν. 2344/1940. 

10. Οι αναγκαίοι για την εκπλήρωση του σκοπού των 
Α.Ε. κανονισμοί εκδίδονται από το Διοικητικό Συμβούλιο, 
μετά από εισήγηση του Συμβουλίου Διεύθυνσης. Μέχρι 
την έκδοση των κανονισμών του προηγούμενου εδαφίου 
εφαρμόζονται οι οικείες διατάξεις που ίσχυαν κατά την 
έναρξη ισχύος του παρόντος νόμου. 

11. Όπου στην ισχύουσα νομοθεσία ή σε έγγραφα δη¬ 
μόσια ή ιδιωτικά αναγράφεται η επωνυμία του Λιμενικού 
Ταμείου που μετατρέπεται, νοείται, από την έναρξη 
ισχύος του νόμου υπαγωγής, η Α.Ε. 

12. Οι Α.Ε. του παρόντος νόμου εξασφαλίζουν όλες τις 
λιμενικές εξυπηρετήσεις στις δημόσιες υπηρεσίες και 
ένοπλες δυνάμεις. Τα σκάφη του Λιμενικού Σώματος 
απαλλάσσονται της καταβολής τελών και δικαιωμάτων 
για την εξυπηρέτησή τους στις εγκαταστάσεις των Α.Ε. 

13. Το μετοχικό κεφάλαιο της Α.Ε. που θα αναγράφεται 
στο καταστατικό της αφορά λογιστική διευκόλυνση της 
Εταιρείας και δεν θα καταβάλλεται σε χρήμα ούτε θα συμ¬ 
ψηφίζεται κατά οποιονδήποτε τρόπο με την αξία των πε¬ 
ριουσιακών στοιχείων, με την οποία θα σχηματιστεί ορι¬ 
στικά το μετοχικό της κεφάλαιο. 

14. Οι διατάξεις του κ.ν. 5167/1931 (ΦΕΚ222Α') και του 
ν.δ. 1254/1949 (ΦΕΚ 288 Α'), όπως τροποποιήθηκαν και 
ισχύουν μέχρι τη δημοσίευση του παρόντος, καθώς και οι 
λοιπές διατάξεις περί φορτοεκφορτώσεων στα λιμάνια 
της χώρας ισχύουν και για τις Α.Ε. του παρόντος νόμου. 

15. Με απόφαση του Υπουργού Εμπορικής Ναυτιλίας 
μέσα σε ένα μήνα από την έναρξη ισχύος του νόμου αυ¬ 
τού, μπορούν να προσδιοριστούν τα όρια της ζώνης Λιμέ¬ 
να των Οργανισμών Λιμένων Α.Ε.. 

16. Με απόφαση των Υπουργών Εθνικής Οικονομίας, 
Εσωτερικών, Δημόσιας Διοίκησης και Αποκέντρωσης, Οι¬ 
κονομικών και Εμπορικής Ναυτιλίας, μετά από πρόταση 
των αντίστοιχων φορέων, δύνανται να μετατρέπονται σε 
Α.Ε. του άρθρου 291 του π.δ. 410/1995 και άλλα Δημοτικά 
ή Νομαρχιακά Λιμενικά Ταμεία ύστερα από πρότασή τους. 

Άρθρο εικοστό δεύτερο 

Για κάθε Οργανισμό Λιμένα Α.Ε. του προηγούμενου άρ¬ 
θρου του παρόντος νόμου εγκρίνεταιτο καταστατικό του, 
που έχει το ακόλουθο περιεχόμενο: 

"ΚΕΦΑΛΑΙΟ Α' 

ΣΥΣΤΑΣΗ - ΕΠΩΝΥΜΙΑ - ΕΔΡΑ - 
ΣΚΟΠΟΣ-ΔΙΑΡΚΕΙΑ 

Άρθρο 1 

Σύσταση - Επωνυμία - Έδρα 

1. Συνιστάται ανώνυμη Εταιρεία, με την επωνυμία, δια¬ 
κριτικό τίτλο και έδρα σύμφωνα με τα οριζόμενα στην πα¬ 
ράγραφο 3 του άρθρου εικοστού πρώτου του παρόντος 
νόμου. 

2. Για τις διεθνείς συναλλαγές της Εταιρείας η επωνυ¬ 
μία αποδίδεται σε ξένη γλώσσα με πιστή μετάφραση. 

3. Η Εταιρεία μπορεί, για την εξυπηρέτηση του σκοπού 
της, να ιδρύει πρακτορεία και γραφεία σε άλλες πόλεις 
της Ελλάδας ή του εξωτερικού, με απόφαση του Διοικητι¬ 
κού της Συμβουλίου, που θα προσδιορίζει ταυτόχρονα 
τον τρόπο σύστασης, οργάνωσης και λειτουργίας τους. 

Άρθρο 2 
Σκοπός 

Σκοπός της Εταιρείας είναι η διοίκηση και η εκμετάλ¬ 
λευση των χώρων της Ζώνης Λιμένα δικαιοδοσίας της. 

1. Στο σκοπό της Εταιρείας περιλαμβάνονται: 

α) Η παροχή κάθε είδους λιμενικών υπηρεσιών προς 
τους χρήστες, η αναβάθμιση, η συντήρηση, η βελτίωση 
και η ανάπτυξη του λιμένα. 

β) Η παροχή υπηρεσιών ελλιμενισμού των πλοίων και 
διακίνησης επιβατών, οχημάτων, φορτίων. 

γ) Η εγκατάσταση, οργάνωση και εκμετάλλευση κάθε 
είδους λιμενικής υποδομής. 

δ) Η ανάληψη και εκτέλεση προγραμμάτων, μελετών και 
έργων σχετικών με τις δραστηριότητες του Οργανισμού 
Λιμένα που χρηματοδοτούνται από εθνικούς, κοινοτικούς 
ή άλλους πόρους και που εντάσσονται στην εθνική λιμενι¬ 
κή πολιτική. 

ε) Η ανάληψη κάθε δραστηριότητας που έχει σχέση με 
το λιμενικό έργο, καθώς και κάθε άλλης εμπορικής και επι¬ 
χειρηματικής δραστηριότητας πέραν των παραδοσιακών 
λιμενικών υπηρεσιών συμπεριλαμβανομένων ιδίως της 
τουριστικής, της πολιτιστικής, της αλιευτικής, του σχε- 
διασμού και της οργάνωσης λιμενικών εξυπηρετήσεων. 

στ) Η αναβάθμιση των παρεχόμενων υπηρεσιών και 
υποδομών μέσω τεχνολογικού και οργανωτικού εκσυγ¬ 
χρονισμού. 

ζ) Η μέριμνα αισθητικής και λειτουργικής διάρθρωσης 
του λιμένα. 

η) Η εποικοδομητική συνεργασία με τους χρήστες του 
λιμένα και τους τοπικούς φορείς και τους φορείς της το¬ 
πικής αυτοδιοίκησης πρώτης και δεύτερης βαθμίδας. 

θ) Η εποικοδομητική συνεργασία και η ανάληψη κάθε 
δραστηριότητας που έχει σχέση με τους φορείς διοίκη¬ 
σης και εκμετάλλευσης των λιμένων της χώρας. 

ι) Η ανάληψη καθηκόντων "Γενικού Διαχειριστή" των χώ¬ 
ρων της Ζώνης Λιμένα στο πλαίσιο του γενικού σχεδια- 
σμού και ανάπτυξης του λιμενικού δυναμικού της χώρας, 
της χάραξης εθνικής λιμενικής πολιτικής για λογαριασμό 
του Δημοσίου και του ευρύτερου κοινωνικού συνόλου. 

ια) Κάθε άλλη δραστηριότητα που είχε ανατεθεί στα Λι¬ 
μενικά Ταμεία ως νομικά πρόσωπα δημοσίου δικαίου. 

2. Γιατην επίτευξη του σκοπού αυτού η Εταιρεία μπορεί να: 
α) Συνιστά, με απόφαση του Διοικητικού της Συμβουλίου, 

θυγατρικές εταιρίες και να συμμετέχει σε άλλες εταιρίες ή 
επιχειρήσεις που έχουν σκοπό την εκμετάλλευση χώρων 
και ανάπτυξη δραστηριοτήτων στην περιοχή δικαιοδοσίας 
του λιμένα ή και σε άλλους λιμένες εντός ή εκτός της χώ¬ 
ρας που έχουν παρεμφερή με το δικό της σκοπό και γενικά 
έχουν σκοπούς συναφείς ή υποβοηθητικούς της δραστη- 
ριότητάς της, καθώς και να συνεργάζεται με αυτές. 

β) Παρέχει συμβουλευτικές υπηρεσίες προς φυσικά ή 
νομικά πρόσωπα, κράτη ή διεθνείς οργανισμούς, ιδίως 
στον τομέα των μεταφορών. 

γ) Φροντίζει για την επαγγελματική εκπαίδευση των ερ¬ 
γαζομένων σε αυτήν. 


δ) Δημιουργεί κατάλληλη ερευνητική υποδομή και να 
εκπονεί πάσης φύσεως έρευνες και μελέτες για θέματα 
που άπτονται των σκοπών της Εταιρείας. 

ε) Συμμετέχει σε δραστηριότητες που έχουν στόχο την 
προώθηση των θεμάτων που άπτονται του σκοπού της 
Εταιρείας, είτε στο επίπεδο της Ευρωπαϊκής Ένωσης είτε 
σε εθνικό επίπεδο. 

στ) Ιδρύει ή να συμμετέχει σε εταιρείες επιχειρηματικού 
κεφαλαίου. 

Άρθρο 3 
Διάρκεια 

Η διάρκεια της Εταιρείας ορίζεται σε πενήντα (50) έτη, 
αρχίζει από τη δημοσίευση του παρόντος καταστατικού 
στην Εφημερίδα της Κυβερνήσεως και μπορεί να παρα- 
ταθεί ή να περιοριστεί με απόφαση της Γενικής Συνέλευ¬ 
σης της Εταιρείας. 

ΚΕΦΑΛΑΙΟ Β' 

ΜΕΤΟΧΙΚΟ ΚΕΦΑΛΑΙΟ - ΜΕΤΟΧΕΣ 
Άρθρο 4 

Μετοχικό Κεφάλαιο 

Ι.Το μετοχικό κεφάλαιο της Εταιρείας ανέρχεται στο 
ποσό των 20.000.000 δραχμών (58.694,05 ΕΥΡΩ). Κατά τη 
διάρκειαλειτουργίαςτης Εταιρείας θα οριστικοποιηθείτο 
τελικό μετοχικό κεφάλαιο αυτής, που θα είναι το καθαρό 
ποσό σε δραχμές ή ΕΥΡΩ που θα προκύψει μετά την απο- 
γραφή, αποτίμηση, εκτίμηση και απεικόνιση σε ισολογι¬ 
σμό, που θα συνταχθεί, των εξής στοιχείων ενεργητικού 
και παθητικού: 

α) Όλων των ακινήτων και κινητών πραγμάτων που ανή¬ 
κουν κατά κυριότητα στο Λιμενικό Ταμείο ως νομικό πρό¬ 
σωπο δημοσίου δικαίου. 

β) Όλων των απαιτήσεων και των υποχρεώσεων του Λι¬ 
μενικού Ταμείου ως νομικού προσώπου δημοσίου δικαίου. 

2. Μέσα σε προθεσμία ενός έτους από τη δημοσίευση 
του παρόντος, που μπορεί να παραταθεί με κοινή απόφα¬ 
ση των Υπουργών Οικονομικών και Εμπορικής Ναυτιλίας, 
θα διενεργηθεί η απογραφή και εκτίμηση των στοιχείων 
του Λιμενικού Ταμείου, ως νομικού προσώπου δημοσίου 
δικαίου, καθώς και η σύνταξη του ισολογισμού. Η καθαρή 
θέση που θα προκύψει σύμφωνα με το Γενικό Λογιστικό 
Σχέδιο (π.δ. 1123/1980) θα ορίζει το οριστικό ύψοςτου με¬ 
τοχικού κεφαλαίου της Εταιρείας. 

3. Η απογραφή και εκτίμηση των περιουσιακών στοιχεί¬ 
ων του Λιμενικού Ταμείου, ως νομικού προσώπου δημοσί¬ 
ου δικαίου, θα γίνει από επιτροπή, σύμφωνα με το άρθρο 
9 του κ.ν. 2190/1920. 

4. Απόσπασμα της έκθεσης απογραφής, που θα περιέ¬ 
χει περιγραφή των ακινήτων και των εμπραγμάτων δικαι¬ 
ωμάτων επί ακινήτων του Λιμενικού Ταμείου, ως νομικού 
προσώπου δημοσίου δικαίου, μαζί με την προβλεπόμενη 
από το νόμο περίληψη, μεταγράφεται ατελώς, με αίτηση 
της Εταιρείας, στα οικεία βιβλία μεταγραφώντου αρμόδι¬ 
ου Υποθηκοφυλακείου, ύστερα από θεώρησή της από τον 
Υπουργό Εμπορικής Ναυτιλίας. 

Άρθρο 5 
Μετοχές 

Το μετοχικό κεφάλαιο της Εταιρείας αποτελείται από 
μία μετοχή, η οποία ανήκει στο Ελληνικό Δημόσιο. 

Άρθρο 6 

Αύξηση Μετοχικού Κεφαλαίου 

Με απόφαση της Γενικής Συνέλευσης δύναται να αυξά¬ 
νεται το μετοχικό κεφάλαιο της Εταιρείας με έκδοση νέων 
μετοχών, με την προϋπόθεση ότι η οποιαδήποτε αύξηση 
δεν έχει ως αποτέλεσμα τη μείωση της συμμετοχής του 
ελληνικού Δημοσίου κάτω του 51%. Με την ίδια απόφαση 
καθορίζεται και ο τρόπος της διάθεσής τους. 

ΚΕΦΑΛΑΙΟ Γ 
ΟΡΓΑΝΑ ΔΙΟΙΚΗΣΗΣ 
Άρθρο 7 

Όργανα Διοίκησης της Εταιρείας είναι: α) το Διοικητικό 
Συμβούλιο, β) ο Διευθύνων Σύμβουλος, γ) το Συμβούλιο 
Διεύθυνσης. 

Άρθρο 8 

Διοικητικό Συμβούλιο - Συγκρότηση 

1. Το Διοικητικό Συμβούλιο είναι δωδεκαμελές και απο- 
τελείται από: 

α) Τέσσερις εκπροσώπους του Δημοσίου με τους ανα¬ 
πληρωτές τους, οι οποίοι ορίζονται με απόφαση του 
Υπουργού Εμπορικής Ναυτιλίας με την επιφύλαξη των 
διατάξεων του άρθρου 10 του ν. 2322/1995 (ΦΕΚ 143 Α'). 
Με την ίδια απόφαση ορίζεται μεταξύ αυτών ο Πρόεδρος 
και ο Διευθύνων Σύμβουλος. 

β) Δύο εκπροσώπους των εργαζομένων στην εταιρεία 
με τους αναπληρωτές τους, που προέρχονται από τις οι¬ 
κείες συνδικαλιστικές οργανώσεις, ο ένας των υπαλλή¬ 
λων και ο άλλος των λιμενεργατών, που εκλέγονται με 
άμεση και καθολική ψηφοφορία, μέσα σε προθεσμία δύο 
μηνών αφότου ειδοποιηθεί η οικεία συνδικαλιστική οργά¬ 
νωση από τον Υπουργό Εμπορικής Ναυτιλίας. Σε περί¬ 
πτωση που υπάρχει μία μόνο συνδικαλιστική οργάνωση 
στο Διοικητικό Συμβούλιο συμμετέχει ένας μόνο εκπρό¬ 
σωπος των εργαζομένων. Οι εκπρόσωποι που θα εκλε¬ 
γούν πρέπει να εργάζονται στην εταιρεία. 

γ) Ένα μέλος υποδεικνυόμενο από την Οικονομική και 
Κοινωνική Επιτροπή (Ο.Κ.Ε), που προέρχεται από φορείς 
σχετικούς με τις δραστηριότητες της Εταιρείας, με τον 
αναπληρωτή του. 

Το υποδεικνυόμενο από την Ο.Κ.Ε μέλος προτείνεται 
μέσα σε προθεσμία δύο μηνών αφότου ειδοποιηθεί η 
Ο.Κ.Ε από τον Υπουργό Εθνικής Οικονομίας. 

δ) Δύο εκπροσώπους του μετόχου, με τους αναπληρω¬ 
τές τους. 

ε) Έναν εκπρόσωπο της Νομαρχιακής Αυτοδιοίκησης 
της έδρας της Εταιρείας, με τον αναπληρωτή του, που 
ορίζονται με απόφαση του Διοικητικού Συμβουλίου της 
Νομαρχιακής Αυτοδιοίκησης της έδρας της εταιρείας 
από τα μέλη της. 

στ) Έναν εκπρόσωπο του δήμου της έδρας της Εταιρεί¬ 
ας, με τον αναπληρωτή του, που ορίζονται με απόφαση 
του Διοικητικού Συμβουλίου του δήμου της έδρας της 
Εταιρείας από τα μέλη του. 

ζ) Έναν εκπρόσωπο του Εμπορικού και Βιομηχανικού 
Επιμελητηρίου της έδρας της Εταιρείας, με τον αναπλη¬ 
ρωτή του. 

2. Η θητεία του Διοικητικού Συμβουλίου είναι πενταε¬ 
τής. 

3.0 Πρόεδρος, ο Διευθύνων Σύμβουλος καιτα μέλη του 


Διοικητικού Συμβουλίου ανακαλούνται με την ίδια διαδι¬ 
κασία που ορίζονται ή εκλέγονται. 

Μέλος του Διοικητικού Συμβουλίου που αδικαιολόγητα 
απουσιάζει σε τρεις συνεχόμενες συνεδριάσεις του εκπί¬ 
πτει της θέσης του και αντικαθίσταται από πρόσωπο που 
ορίζεται σύμφωνα με την παράγραφο 1. 

4. Ο Πρόεδρος, όταν ελλείπει, απουσιάζει ή κωλύεται, 
αναπληρώνεται από μέλος του Διοικητικού Συμβουλίου, 
που ορίζεται με απόφαση του Διοικητικού Συμβουλίου. 

5. Αν μείνει κενή θέση Συμβούλου λόγω ανάκλησης, θα¬ 
νάτου, παραίτησης ή για οποιονδήποτε λόγο έκπτωσης, ο 
αντικαταστάτης του ορίζεται για το υπόλοιπο της θητείας 
του σύμφωνα με την παράγραφο 1. 

6. Η μη εκλογή εκπροσώπου των εργαζομένων και η μη 
υπόδειξη απάτην Οικονομική και Κοινωνική Επιτροπή μέ¬ 
λους της μέσα στην προθεσμία των δύο μηνών, δεν πα¬ 
ρακωλύει τη συγκρότηση και λειτουργία του Διοικητικού 
Συμβουλίου χωρίςτα μέλη αυτά. Μέχρις ότου ορισθούν οι 
εκπρόσωποιτηςΟ.Κ.Ε.ή και των εργαζομένων το Δ.Σ. συ¬ 
γκροτείται και λειτουργεί νόμιμα χωρίς τα μέλη αυτά. 

7. Η αποζημίωση του Προέδρου και των μελών του Διοι¬ 
κητικού Συμβουλίου καθορίζεται με απόφαση της Γ ενικής 
Συνέλευσης. 

8. Χρέη γραμματέα του Διοικητικού Συμβουλίου ασκεί 
υπάλληλος της Εταιρείας, που ορίζεται με τον αναπλη¬ 
ρωτή του, από τον Πρόεδρο. 

Άρθρο 9 

Λειτουργία του Διοικητικού Συμβουλίου 

1. Το Διοικητικό Συμβούλιο συγκαλείται με πρόσκληση 
του Προέδρου του στην έδρα της Εταιρείας και σε χρόνο 
που ορίζεται από αυτόν. 

Το Διοικητικό Συμβούλιο συνέρχεται τουλάχιστον μια 
φορά το μήνα. 

2. Το Διοικητικό Συμβούλιο συγκαλείται επίσης υποχρε¬ 
ωτικούς από τον Πρόεδρό του εντός δέκα εργάσιμων ημε¬ 
ρών από την επίδοση γραπτής αίτησης δύο τουλάχιστον 
μελών του. Στην αίτηση προσδιορίζονται τα θέματα που 
τα μέλη ζητούν να περιληφθούν στην ημερήσια διάταξη 
της συνεδρίασης. 

3. Η πρόσκληση, στην οποία αναγράφονται τα θέματα 
της ημερήσιας διάταξης, επιδίδεται με απόδειξη τρεις 
τουλάχιστον εργάσιμες ημέρες πριν από την ημέρα της 
συνεδρίασης. Σε κατεπείγουσες περιπτώσεις, κατά την 
εκτίμηση του Προέδρου, η πρόσκληση, στην οποία γίνε¬ 
ται μνεία του κατεπείγοντος, μπορεί να επιδίδεται και την 
προηγούμενη της συνεδρίασης. Η διαδικασία και οι προ¬ 
θεσμίες αυτές δεν τηρούνται αν παρίστανται όλα τα μέλη 
του και κανείς δεν αντιλέγει στην πραγματοποίηση της 
συνεδρίασης και τη λήψη απόφασης. 

4. Το Διοικητικό Συμβούλιο βρίσκεται σε απαρτία εφό¬ 
σον παρίστανται τουλάχιστον επτά μέλη του, μεταξύ των 
οποίων ο Πρόεδρος και ο Διευθύνων Σύμβουλος ή οι ανα¬ 
πληρωτές τους. Για την αντιπροσώπευση των μελών του 
Διοικητικού Συμβουλίου έχουν εφαρμογή οι διατάξεις του 
άρθρου 21 παρ. 3 και 4 του κ.ν. 2190/1920. Αν δεν έχει ορι¬ 
στεί ο εκπρόσωπος των εργαζομένων ή της Ο.Κ.Ε., απαι¬ 
τείται απαρτία των δύο τρίτων των εν ενεργεία μελών. 

5. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών. Σε κάθε περί¬ 
πτωση, αν υπάρξει ισοψηφία, υπερισχύει η ψήφος του 
Προέδρου. 

6. Για την τήρηση πρακτικών των συζητήσεων και απο¬ 
φάσεων του Διοικητικού Συμβουλίου εφαρμόζονται ανα- 
λόγως οι οικείες διατάξεις του κ.ν. 2190/1920 και η υποβο¬ 
λή τους γίνεται στο Υπουργείο Εμπορικής Ναυτιλίας καιτη 
Γ ενική Γ ραμματεία Εμπορίου του Υπουργείου Ανάπτυξης. 

7. Στις συνεδριάσεις του Δ.Σ. μπορεί να παρίσταται, χω¬ 
ρίς δικαίωμα ψήφου, ο Νομικός Σύμβουλος της Εταιρείας 
ή άλλα πρόσωπα, εφόσον το αποφασίσει το Δ.Σ.. 

Άρθρο 10 

Αρμοδιότητες του Διοικητικού Συμβουλίου 

1. Το Διοικητικό Συμβούλιο είναι το ανώτερο όργανο δι- 
οίκησηςτης Εταιρείας και διαμορφώνειτη στρατηγική και 
την πολιτική ανάπτυξης της Εταιρείας, ενώ εποπτεύει, 
ελέγχει και διαχειρίζεται την περιουσία της. Αποφασίζει 
για όλα τα θέματα που αφορούν στην Εταιρεία, μέσα στα 
πλαίσια του εταιρικού σκοπού, με εξαίρεση εκείνα που, 
σύ μφωνα με το νόμο ή το καταστατικό, ανή κο υν στην απο¬ 
κλειστική αρμοδιότητα άλλων οργάνων. 

2. Το Διοικητικό Συμβούλιο έχει ιδίως τις παρακάτω αρ¬ 
μοδιότητες: 

α) Συνάπτει δάνεια, παρέχει εγγυήσεις, αναλαμβάνει 
υποχρεώσεις, εκδίδει συναλλαγματικές, γραμμάτια εις 
διαταγήν, επιταγές, ομόλογα ή ομολογίες ή άλλα αξιό¬ 
γραφα ή τίτλους για λογαριασμό της Εταιρείας. 

β) Παρέχει πιστώσεις ή δάνεια προς τρίτους, συνιστά 
εμπράγματες ασφάλειες επί κινητών ή ακινήτων τρίτων ή 
αποδέχεται προσωπικές εγγυήσεις για ασφάλεια των 
απαιτήσεων της Εταιρείας από τις ανωτέρω συναλλαγές. 

γ) Αναλαμβάνει κάθε εμπορική ή άλλη δραστηριότητα, διε¬ 
νεργεί κάθε υλική πράξη και καταρτίζει κάθε δικαιοπραξία. 

δ) Καταρτίζει ή αναθεωρείτο Στρατηγικό Σχέδιο (Σ.Σ.), 
που καθορίζει μέσα στο πλαίσιο της γενικότερης κυβερ¬ 
νητικής πολιτικής τους μακροχρόνιους βασικούς στό¬ 
χους για τηνεκπλήρωση των σκοπώντης Εταιρείας και τις 
μεθόδους πραγματοποίησής του. 

ε) Καταρτίζει ή αναθεωρεί το Επιχειρησιακό Σχέδιο 
(Ε.Σ.) με διάρκεια τριών έως πέντε ετών, που περιλαμβά¬ 
νει επί μέρους σχέδια που περιγράφουν τους στόχους 
του Ε.Σ. και τις μεθόδους πραγματοποίησής τους για κα¬ 
θένα από τα έτη της διάρκειάς του. 

στ) Υποβάλλει για έγκριση από τους Υπουργούς Εθνι¬ 
κής Οικονομίας και Εμπορικής Ναυτιλίας το Στρατηγικό 
και Επιχειρησιακό σχέδιο, καθώς καιτιςτυχόν αναθεωρή¬ 
σεις τους. 

ζ) Προβαίνει σε περιορισμένης έκτασης αναμόρφωση 
των Επιχειρησιακών Σχεδίων μετά την έγκρισή τους με δι¬ 
κή του ευθύνη σε επείγουσες περιπτώσεις, αν κρίνει ανα¬ 
γκαίο για τη βελτίωση του αποτελέσματος της Εταιρείας. 
Στο τέλος της χρήσης και μαζί με έκθεση πεπραγμένων 
υποβάλλει και αντίστοιχη έκθεση δικαιολόγησης των ανω¬ 
τέρω αλλαγών. 

η) Συντάσσει ετήσια έκθεση πεπραγμένων, που περιέχει 
όλα τα οικονομικά στοιχεία που αφορούν στους εγκεκρι¬ 
μένους από το Επιχειρησιακό Σχέδιο και Συμβόλαιο Δια¬ 
χείρισης στόχους. Η έκθεση αυτή υποβάλλεται μέσα 
στους τρεις πρώτους μήνες του έτους στους Υπουργούς 
Εθνικής Οικονομίας και Εμπορικής Ναυτιλίας. 

θ) Καταρτίζει και υποβάλλει στην τακτική Γ ενική Συνέ¬ 
λευση τον ετήσιο προϋπολογισμό της Εταιρείας. 

ι) Καταρτίζει, μετά το πέρας κάθε εταιρικής χρήσης και 
υποβάλλει στην Τακτική Γ ενική Συνέλευση, τις ετήσιες οι¬ 


κονομικές καταστάσεις της Εταιρείας, οι οποίες περιλαμ¬ 
βάνουν τον απολογισμό εσόδων - εξόδων, τον ισολογι¬ 
σμό, το λογαριασμό των αποτελεσμάτων χρήσεως, κα¬ 
θώς και κάθε άλλο στοιχείο που προβλέπεται από γενικές 
ή ειδικές διατάξεις. 

ια) Ενεργεί για την πρόσληψη, προαγωγή, απόλυση και 
πειθαρχική δίωξη του προσωπικού. 

ιβ) Συγκαλεί τακτική ή έκτακτη Γενική Συνέλευση, όπο- 
τε αυτό προβλέπεται από το νόμο ή το καταστατικό ή όταν 
κρίνεται αναγκαίο. 

ιγ) Εισηγείται στη Γ ενική Συνέλευση όλα τα προς συζή¬ 
τηση θέματα. 

ιδ) Αποφασίζει για την ίδρυση θυγατρικών εταιρειών και 
τη συμμετοχή της Εταιρείας σε άλλες εταιρείες στο εσω¬ 
τερικό και το εξωτερικό, σύμφωνα με το άρθρο 2 του πα¬ 
ρόντος. 

ιε) Εγκρίνει στα πλαίσια του Ε.Σ. τη μελέτη και εκτέλεση 
έργων στην περιοχή αρμοδιότητας της Α.Ε., καθώς και για 
την πραγματοποίηση προμηθειών και εν γένει δαπανών. 

ιστ) Αποφασίζει για την εκποίηση περιουσιακών της 
στοιχείων, για την άσκηση αγωγών, για την παραίτηση 
από ασκηθείσες αγωγές, για άσκηση ενδίκων μέσων ή για 
παραίτηση από αυτά, για δικαστικούς ή εξώδικους συμβι¬ 
βασμούς, καθώς και για σύναψη δανείων κάθε μορφής, 
δυναμένης της Εταιρείας να εκχωρεί για την ασφάλειά 
της, εν όλω ή εν μέρει, προσόδους της Εταιρείας και να 
παρέχει δικαιώματα υποθήκης επί ακινήτων της. 

ιζ) Διαμορφώνειτη στρατηγική της Εταιρείας σε σχέση με 
τον ανταγωνισμό και εγκρίνει τις διεπιχειρησιακές συνερ¬ 
γασίες ή την κατάρτιση ειδικών συμφωνιών με φορείς του 
δημόσιου ή του ιδιωτικού τομέα για την ενίσχυση της αντα¬ 
γωνιστικής της θέσης στην ελληνική καιτη διεθνή αγορά. 

ιη) Αποφασίζει την τιμολογιακή πολιτική της Εταιρείας, 
σύμφωνα και με την ισχύουσα νομοθεσία και την Εθνική 
Λιμενική Πολιτική. Επίσης εγκρίνει τα πόσης φύσεως τι¬ 
μολόγια της Εταιρείας, σύμφωνα με τους κανόνες της 
ανοικτής αγοράς με ελεύθερο ανταγωνισμό, λαμβανομέ- 
νων υπόψη των κοινωνικών κριτηρίων, όπως ορίζονται 
από την εκάστοτε ισχύουσα νομοθεσία. 

ιθ) Συντάσσει τον Κανονισμό Εσωτερικής Οργάνωσης 
και Λειτουργίας της Εταιρείας και το Γενικό Κανονισμό 
Προσωπικού. 

κ) Εγκρίνει τον Κανονισμό Λειτουργίας του Συμβουλίου 
Διεύθυνσης. 

κα) Αποφασίζει τους αναγκαίους για την εκτέλεση του 
σκοπού της Εταιρείας κανονισμούς και τιμολόγια. 

κβ) Εκπροσωπεί την Εταιρεία δικαστικώς και εξωδίκως. 

Το Διοικητικό Συμβούλιο, με απόφασή του, μπορεί να 
αναθέτει την άσκηση μέρους ή ορισμένων εξουσιών και 
αρμοδιοτήτων του, καθώς και τη διαχείριση, διοίκηση ή 
διεύθυνση υποθέσεων και της περιουσίας του στον Πρό¬ 
εδρο, στον Διευθύνοντα Σύμβουλο, στο Συμβούλιο Διεύ¬ 
θυνσης ή στους Γ ενικούς Διευθυντές. 

Άρθρο 11 

Διευθύνων Σύμβουλος 

1. Ο Διευθύνων Σύμβουλος είναι μέλος του Διοικητικού 
Συμβουλίου της Εταιρείας. Η ιδιότητά του δεν είναι ασυμ¬ 
βίβαστη με την ιδιότητα του Προέδρου του Διοικητικού 
Συμβουλίου. Ο Διευθύνων Σύμβουλος προΐσταται όλων 
των υπηρεσιώντης Εταιρείας, διευθύνειτο έργο της, λαμ¬ 
βάνει τις αναγκαίες αποφάσεις μέσα στα πλαίσια των δια- 

τάξεων που διέπουν τη λειτουργία της Εταιρείας, του 
Συμβολαίου Διαχείρισης, των εγκεκριμένων προγραμμά¬ 
των και προϋπολογισμών και του Στρατηγικού και Επιχει¬ 
ρησιακού Σχεδίου. 

2. Ο Διευθύνων Σύμβουλος προσλαμβάνεται για χρονι¬ 
κό διάστημα πέντε ετών μετά από δημόσια προκήρυξη 
της θέσης. Τα ελάχιστα απαιτούμενα προσόντα για την 
κατάληψη της θέσης του Διευθύνοντος Συμβούλου είναι 
πτυχίο Α.Ε.Ι. της ημεδαπής ή αλλοδαπής, με επαγγελμα¬ 
τική εμπειρία στο δημόσιο ή ιδιωτικό τομέα. Η προκήρυξη 
της θέσης του Διευθύνοντα Συμβούλου γίνεται με κοινή 
απόφαση των Υπουργών Εθνικής Οικονομίας και Εμπορι¬ 
κής Ναυτιλίας, με την οποία ορίζονται τα ιδιαίτερα προ¬ 
σόντα του και η διαδικασία επιλογής. Η πρόσληψή του γί¬ 
νεται με απόφαση του Υπουργού Εμπορικής Ναυτιλίας 
και η αμοιβή του καθορίζεται με κοινή απόφαση των 
Υπουργών Οικονομικών και Εμπορικής Ναυτιλίας. 

3. Με απόφαση του Υπουργού Εμπορικής Ναυτιλίας, η 
σύμβαση του Διευθύνοντος Συμβούλου μπορεί να καταγ¬ 
γελθεί και ο διορισμός του να ανακληθεί, αν συντρέχει 
σπουδαίος λόγος. 

4. Ο Διευθύνων Σύμβουλος έχει τις παρακάτω αρμοδιό¬ 
τητες και όσες άλλες του αναθέτει εκάστοτε το Διοικητι¬ 
κό Συμβούλιο: 

α) Υποβάλλει στο Διοικητικό Συμβούλιο τις προτάσεις 
και εισηγήσεις που απαιτούνται για την πραγματοποίηση 
των σκοπών που ορίζονται στο καταστατικό και προβλέ- 
πονται στο Επιχειρησιακό και Στρατηγικό σχέδιο, καθώς 
και στο Συμβόλαιο Διαχείρισης. 

β) Αποφασίζει την κατάρτιση συμβάσεων αντικειμένου 
μέχριτου ποσού εκείνου που ορίζει με απόφασή του το Δι¬ 
οικητικό Συμβούλιο. 

γ) Εκτελείτις αποφάσεις του Διοικητικού Συμβουλίου. 

δ) Αποφασίζει για τα θέματα προσωπικού της Εταιρεί¬ 
ας, σύμφωνα με τις ρυθμίσεις του Γενικού Κανονισμού 
Προσωπικού της Εταιρείας, των συμβατικών υποχρεώσε¬ 
ων και των υποχρεώσεων που προκύπτουν από το Συμβό¬ 
λαιο Διαχείρισης. 

ε) Λαμβάνει όλα τα απαραίτητα μέτρα για την αναβάθ¬ 
μιση και αξιοποίηση του προσωπικού, προτείνοντας στο 
Διοικητικό Συμβούλιο, για έγκριση, την κατάρτιση των 
αναγκαίων κατά την κρίση του νέων κανονισμών προσω¬ 
πικού οργανογραμμάτων, προγραμμάτων εκπαίδευσης 
και επιμόρφωσής του. 

στ) Υποβάλλει στο Διοικητικό Συμβούλιο τις προτάσεις 
και εισηγήσεις για την έκδοση των αναγκαίων κανονισμών 
και τιμολογίων. 

5.0 Διευθύνων Σύμβουλος, όταν ελλείπει, απουσιάζει ή 
κωλύεται, αναπληρώνεται στα καθήκοντά του από άλλο 
μέλος του Διοικητικού Συμβουλίου ή από έναν από τους 
Γενικούς Διευθυντές ή Διευθυντές της Εταιρείας, που 
ορίζεται με απόφαση του Διοικητικού Συμβουλίου, μετά 
από πρόταση του Διευθύνοντος Συμβούλου. 

Άρθρο 12 

Συμβούλιο Διεύθυνσης 

Στο Συμβούλιο Διεύθυνσης μετέχουν, ως Πρόεδρος, ο 
Διευθύνων Σύμβουλος και οι Διευθυντές της Εταιρείας. 

Άρθρο 13 

Αρμοδιότητες του Συμβουλίου Διεύθυνσης 

Αρμοδιότητες του Συμβουλίου Διεύθυνσης είναι: 


α) Ο συντονισμός και η εξασφάλιση της απαραίτητης 
συνοχής και λειτουργίας της Εταιρείας. 

β) Η επίλυση σημαντικώνπροβλημάτωντρέχουσας δια¬ 
χείρισης. 

γ) Η λήψη αποφάσεων για προμήθειες ή αναθέσεις έρ¬ 
γων μέχρι το όριο του χρηματικού ποσού που θέτει το Δι¬ 
οικητικό Συμβούλιο. 

δ) Η άσκηση κάθε άλλης αρμοδιότητας που του έχει 
ανατεθεί από το Διοικητικό Συμβούλιο. 

ΚΕΦΑΛΑΙΟ Δ' 

ΓΕΝΙΚΗ ΣΥΝΕΛΕΥΣΗ 
Άρθρο 14 

Σύνθεση - Αρμοδιότητες της Γ ενικής Συνέλευσης 

1. Η Γ ενική Συνέλευση της Α.Ε. αποτελείται από τον μο¬ 
ναδικό μέτοχο που είναι το Ελληνικό Δημόσιο και εκπρο¬ 
σωπείται από τους Υπουργούς Οικονομικών και Εμπορι¬ 
κής Ναυτιλίας ή τους νόμιμους εκπροσώπους τους. 

2. Η Γενική Συνέλευση της Εταιρείας είναι το ανώτατο 
όργανο αυτής και αποφασίζει για κάθε υπόθεση της Εται¬ 
ρείας, εκτός αν ορίζεται διαφορετικά στο νόμο ή στο πα¬ 
ρόν καταστατικό. 

3. Η Γ ενική Συνέλευση είναι η μόνη αρμόδια να αποφα¬ 
σίζει επί των ακόλουθων θεμάτων: 

α) Τροποποίηση του καταστατικού, συμπεριλαμβανο¬ 
μένων και των αυξήσεων ή μειώσεων του εταιρικού κεφα¬ 
λαίου. 

β) Διάλυση, παράταση της διάρκειας, συγχώνευση, διά¬ 
σπαση, μετατροπή και αναβίωση της Εταιρείας. 

γ) Εκλογή μελών του Διοικητικού Συμβουλίου (σύμφω¬ 
να με το άρθρο 8 του παρόντος νόμου) και των Ελεγκτών. 

δ) Έγκριση των ετήσιων λογαριασμών (ετήσιων οικονο¬ 
μικών καταστάσεων) της Εταιρείας, 
ε) Διάθεση των ετήσιων κερδών, 
στ) Έκδοση ομολογιακού δανείου, 
ζ) Απαλλαγή του Διοικητικού Συμβουλίου και των Ελε¬ 
γκτών από κάθε ευθύνη, 
η) Διορισμό εκκαθαριστών. 

θ) Έγερση αγωγών κατά των μελών του Διοικητικού 
Συμβουλίου και των ελεγκτών, σε περίπτωση παραβάσε- 
ωςτων έκτου νόμου καθηκόντων τους. 

Άρθρο 15 

Σύγκληση Γ ενικής Συνέλευσης - Απαρτία 

1. Η Γ ενική Συνέλευση συγκαλείται από το Διοικητικό 
Συμβούλιο και συνέρχεται, στην έδρα της Εταιρείας, τα- 
κτικώς μία φορά το χρόνο και μέσα σε έξι μήνες από το τέ¬ 
λος της εταιρικής χρήσης. 

2. Η Γ ενική Συνέλευση ευρίσκεται σε απαρτία και συνε¬ 
δριάζει έγκυρα επί των θεμάτων της ημερήσιας διάταξης 
όταν παρίστανται σε αυτήν οι εκπρόσωποι του μετόχου ή 
οι νόμιμοι αναπληρωτές τους. 

3. Η Γ ενική Συνέλευση συνέρχεται και εκτάκτως οποτε¬ 
δήποτε το Διοικητικό Συμβούλιο κρίνει αυτό αναγκαίο, 
όταν το ζητήσει ο μέτοχος, καθώς και στις προβλεπόμε- 
νες από το νόμο ή το καταστατικό περιπτώσεις. 

4. Όταν ο μέτοχος ζητήσει τη σύγκληση έκτακτης Γ ενι¬ 
κής Συνέλευσης, το Διοικητικό Συμβούλιο υποχρεούται 
εντός δέκα ημερών από την επίδοση της αίτησης στον 
Πρόεδρο αυτού, να συγκαλέσει αυτήν με θέμα ημερήσιας 
διάταξης το θέμα που περιέχεται στην αίτηση. 

5. Κατ’ εξαίρεση, η Γενική Συνέλευση επιτρέπεται να συ¬ 
νέρχεται και σε άλλον τόπο, εκτός της έδρας της Εταιρεί¬ 
ας, ύστερα από άδεια του Υπουργείου Εμπορικής Ναυτι¬ 
λίας. 

6. Στη Γενική Συνέλευση, εφόσον η ίδια δεν αποφασίζει 
διαφορετικά, προεδρεύει ο Πρόεδρος του Διοικητικού 
Συμβουλίου και καθήκοντα Γραμματέα ασκεί υπάλληλος 
της Εταιρείας, που ορίζεται από τον Πρόεδρο. 

7. Στη Γενική Συνέλευση συζητούνται και αποφασίζο- 
νται μόνο θέματα που αναγράφονται στην ημερήσια διά¬ 
ταξη. Οι συζητήσεις και οι αποφάσεις της Γενικής Συνέ¬ 
λευσης καταχωρούνται, σε περίληψη, σε ειδικό βιβλίο 
πρακτικών και υπογράφονται από τον Πρόεδρο και το 
Γ ραμματέα της Γ ενικής Συνέλευσης και υποβάλλονται σε 
αντίγραφο μέσα σε είκοσι ημέρες στην αρμόδια Υπηρε¬ 
σία. Τα αντίγραφα και τα αποσπάσματα των πρακτικών 
επικυρώνονται από τον Πρόεδρο του Διοικητικού Συμ¬ 
βουλίου ή τον αναπληρωτή του. 

Άρθρο 16 

Πρόσκληση της Γ ενικής Συνέλευσης 

1. Η Γ ενική Συνέλευση πρέπει να καλείται είκοσι τουλά¬ 
χιστον ημέρες προ της οριζόμενης για τη συνεδρίαση αυ¬ 
τής ημέρα, υπολογιζομένων και των εξαιρετέων ημερών. 
Η ημέρα της δημοσίευσης της πρόσκλησης της Γενικής 
Συνέλευσης και η ημέρατης συνεδρίασης αυτής δεν υπο¬ 
λογίζονται. 

2. Η πρόσκληση της Γ ενικής Συνέλευσης περιλαμβάνει 
τουλάχιστοντο οίκημα, τη χρονολογία καιτην ώρατης συ¬ 
νεδρίασης, καθώς και τα θέματα της ημερήσιας διάταξης 
με σαφήνεια. 

3. Η πρόσκληση της Γενικής Συνέλευσης τοιχοκολλάται 
σε εμφανή θέση των κεντρικών γραφείων της Εταιρείας 
και δημοσιεύεται ως εξής: 

α) Στο Τεύχος Ανωνύμων Εταιρειών και Εταιρειών Πε¬ 
ριορισμένης Ευθύνης της Εφημερίδας της Κυβερνήσε- 
ως, σύμφωνα με το άρθρο 3 του από 16 Ιανουάριου 1930 
προεδρικού διατάγματος "περί Δελτίου Ανωνύμων Εται¬ 
ρειών" δέκα τουλάχιστον ημέρες πριν τη Γ ενική Συνέλευ¬ 
ση. 

β) Σε μία ημερήσια πολιτική εφημερίδα που εκδίδεται 
στην Αθήνα, έχει ευρεία κυκλοφορία σε ολόκληρη τη χώ¬ 
ρα και επιλέγεται από τις εφημερίδες του άρθρου 3 του 
ν.δ. 3757/1957, όπως ισχύει, είκοσι τουλάχιστον ημέρες 
πριν τη Γενική Συνέλευση. 

γ) Σε μία ημερήσια οικονομική εφημερίδα από εκείνες 
που εκδίδονται έξι ημέρες την εβδομάδα επί τρία συνεχή 
έτη ως αμιγώς οικονομικές εφημερίδες, έχουν ημερήσια 
κυκλοφορία, καθ’ όλη την τριετία, πέντε τουλάχιστον χι¬ 
λιάδων φύλλων, και εφόσον πληρούν τις προϋποθέσεις 
που καθορίζονται με κοινή απόφαση των αρμόδιων 
Υπουργών, προκειμένου για το χαρακτηρισμό εφημερί¬ 
δας ως οικονομικής, είκοσι τουλάχιστον ημέρες πριν τη 
Γ ενική Συνέλευση και 

δ) Σε μία ημερήσια ή εβδομαδιαία πολιτική εφημερίδα 
που εκδίδεται στην έδρα του δήμου της Εταιρείας ή στην 
πρωτεύουσα του νομού στην οποία η εταιρεία έχει την 
έδρα της. 

4. Πριν από την προθεσμία αυτή των είκοσι τουλάχιστον 
ημερών, η πρόσκληση για τη σύγκληση της Γ ενικής Συνέ¬ 
λευσης γνωστοποιείται στα Υπουργεία Εθνικής Οικονο¬ 
μίας και Οικονομικών και Εμπορικής Ναυτιλίας. 


5. Στις περιπτώσεις επαναληπτικών Γ ενικών Συνελεύσε¬ 
ων οι παραπάνω προθεσμίες συντέμνονται στο μισό. 

6. Το Διοικητικό Συμβούλιο της Εταιρείας έχει την υπο¬ 
χρέωση δέκα ημέρες πριν από την τακτική Γενική Συνέ¬ 
λευση να δίνει στο μέτοχο, που το ζητάει, τις ετήσιες οι¬ 
κονομικές καταστάσεις της, αντίτυπο της έκθεσης πε¬ 
πραγμένων αυτού, καθώς και της έκθεσης των Ελεγκτών. 

ΚΕΦΑΛΑΙΟ Ε' 

ΕΤΑΙΡΙΚΗ ΧΡΗΣΗ - ΕΛΕΓΚΤΕΣ - 
ΕΤΗΣΙΟΙ ΛΟΓΑΡΙΑΣΜΟΙ- 
ΛΟΓΟΙ ΛΥΣΗΣ ΤΗΣ ΕΤΑΙΡΕΙΑΣ - ΕΚΚΑΘΑΡΙΣΗ 

Άρθρο 17 
Εταιρική χρήση 

1. Η εταιρική χρήση έχει διάρκεια δώδεκα μηνών, αρχί¬ 
ζει την 1η Ιανουάριου και λήγει την 31η Δεκεμβρίου κάθε 
έτους. 

2. Κατ’ εξαίρεση, η πρώτη εταιρική χρήση αρχίζει από 
την πρώτη του επόμενου μήνα από την έναρξη ισχύος του 
παρόντος και λήγει την 31 η Δεκεμβρίου 2002. 

Άρθρο 18 

Ελεγκτές 

1. Για να λάβει η Γ ενική Συνέλευση εγκύρως απόφαση 
σχετικά με τους ετήσιους λογαριασμούς (ετήσιες οικονο¬ 
μικές καταστάσεις) της Εταιρείας θα πρέπει αυτοί προη¬ 
γουμένως να έχουν ελεγχθεί σύμφωνα με τις ισχύουσες 
διατάξεις. 

2. Η τακτική Γ ενική Συνέλευση εκλέγει κάθε χρόνο τους, 
κατά τον κ.ν. 2190/1920, Ελεγκτές της επόμενης εταιρι¬ 
κής χρήσης Ορκωτούς Ελεγκτές από το Σώμα Ορκωτών 
Ελεγκτών, με ισάριθμους αναπληρωτές τους και ορίζει 
ταυτόχρονα την αμοιβή τους. 

3. Εντός πέντε ημερών από τη συνεδρίαση της Γ ενικής 
Συνέλευσης, που όρισε τους Ελεγκτές, πρέπει να γίνει 
από την Εταιρεία η ανακοίνωση προς αυτούς του διορι¬ 
σμού τους. Εφόσον οι Ελεγκτές δεν αποποιηθούν το διο¬ 
ρισμό τους εντός προθεσμίας πέντε ημερών, θεωρούνται 
ότι τον αποδέχτηκαν και έχουν όλες τις ευθύνες και υπο¬ 
χρεώσεις που καθορίζονται από τον κ.ν. 2190/1920. 

Άρθρο 19 

Ετήσιες οικονομικές καταστάσεις 

1. Στο τέλος κάθε εταιρικής χρήσης το Διοικητικό Συμ¬ 
βούλιο καταρτίζει τις ετήσιες οικονομικές καταστάσεις 
και την έκθεση διαχείρισης, σύμφωνα με τις διατάξεις των 
άρθρων 42α, 42β, 42γ, 42δ, 42ε, 43α, 43β, 111 και 112 του 
κ.ν. 2190/1920, όπως τροποποιήθηκε και ισχύει. Οι ετή¬ 
σιες οικονομικές καταστάσεις, ήτοι ο ισολογισμός, ο λο¬ 
γαριασμός "αποτελέσματα χρήσεως", ο "πίνακας διαθέ- 
σεως αποτελεσμάτων" και το προσάρτημα υποβάλλονται 
για έγκριση στην τακτική Γ ενική Συνέλευση και συνοδεύ¬ 
ονται: α) από την έκθεση του Διοικητικού Συμβουλίου, 
σύμφωνα με το άρθρο 43α του κ.ν. 2190/1920 και β) από 
την έκθεση των Ελεγκτών. 

2. Για να ληφθεί εγκύρως απόφαση από τη Γ ενική Συνέ¬ 
λευση επί των ετήσιων οικονομικών καταστάσεων της 
Εταιρείας, που έχουν εγκριθεί από το Διοικητικό Συμβού¬ 
λιο, πρέπει αυτές να έχουν θεωρηθεί από: 

α) τον Πρόεδρο του Διοικητικού Συμβουλίου ή τον ανα¬ 
πληρωτή του, 

β) τονΔιευθύνοντα Σύμβουλο και 

γ) τον υπεύθυνο για τη διεύθυνση του λογιστηρίου της 
Εταιρείας. 

Τα παραπάνω πρόσωπα, σε περίπτωση διαφωνίας ως 
προς τη νομιμότητα του τρόπου κατάρτισης των οικονο¬ 
μικών καταστάσεων, οφείλουν να εκθέσουν εγγράφως τις 
αντιρρήσεις τους στη Γ ενική Συνέλευση. 

3. Οι ετήσιες οικονομικές καταστάσεις με τις σχετικές 
εκθέσεις του Διοικητικού Συμβουλίου και των Ελεγκτών 
υποβάλλονται από την Εταιρεία στην αρμόδια για θέματα 
εποπτείας των Ανωνύμων Εταιρειών υπηρεσία είκοσι του¬ 
λάχιστον ημέρες πριν από τη συνεδρίαση της Γ ενικής Συ¬ 
νέλευσης. 

4. Το Διοικητικό Συμβούλιο της Εταιρείας οφείλει να δη¬ 
μοσιεύει τον ισολογισμό, τον λογαριασμό "αποτελέσματα 
χρήσεως" και τον "πίνακα διαθέσεως αποτελεσμάτων" μα¬ 
ζί με το πιστοποιητικό ελέγχου των Ελεγκτών είκοσι του¬ 
λάχιστον ημέρες πριν από τη συνεδρίαση της Γ ενικής Συ¬ 
νέλευσης: α) στο Τεύχος Ανωνύμων Εταιρειών και Εται¬ 
ρειών Περιορισμένης Ευθύνης της Εφημερίδας της Κυ- 
βερνήσεως, σύμφωνα με το άρθρο 3 του από 16 Ιανουά¬ 
ριου 1930 προεδρικού διατάγματος "περί Δελτίου Ανωνύ¬ 
μων Εταιρειών", β) σε μία ημερήσια πολιτική εφημερίδα 
που εκδίδεται στην Αθήνα, έχει ευρεία κυκλοφορία σε 
ολόκληρη τη χώρα και επιλέγεται από τις εφημερίδες του 
άρθρου 3 του ν.δ. 3757/1957, όπως ισχύει, γ) σε μία ημε¬ 
ρήσια οικονομική εφημερίδα από εκείνες που εκδίδονται 
έξι ημέρες την εβδομάδα επί τρία συνεχή έτη ως αμιγώς 
οικονομικές εφημερίδες, έχουν ημερήσια κυκλοφορία, 
καθ’ όλη την τριετία, πέντε τουλάχιστον χιλιάδων φύλλων 
και εφόσον πληρούν τις προϋποθέσεις που καθορίζονται 
με κοινή απόφαση των αρμόδιων Υπουργών, προκειμένου 
για το χαρακτηρισμό εφημερίδας ως οικονομικής, δ) σε 
μία ημερήσια ή εβδομαδιαία πολιτική εφημερίδα που εκ- 
δίδεται στην έδρα του δήμου της Εταιρείας ή στην πρω¬ 
τεύουσα του νομού στην οποία η Εταιρεία έχει την έδρα 
της. 

5. Μέσα σε είκοσι ημέρες από την έγκριση των οικονο¬ 
μικών καταστάσεων από την τακτική Γενική Συνέλευση, 
μαζί με το επικυρωμένο αντίγραφο των πρακτικών της Γε¬ 
νικής Συνέλευσης, υποβάλλεται στην αρμόδια για θέματα 
εποπτείας των Ανωνύμων Εταιρειών υπηρεσία και αντίτυ¬ 
πο των εγκεκριμένων οικονομικών καταστάσεων. 

Άρθρο 20 

Λόγοι λύσης της Εταιρείας 

Η Εταιρεία λύεται: 

α) Με τη λήξη του χρόνου διάρκειάς της. 

β) Με απόφαση της Γ ενικής Συνέλευσης. 

γ) Όταν κηρυχθεί σε κατάσταση πτώχευσης. 

Άρθρο 21 
Εκκαθάριση 

1. Εκτός από την περίπτωση της πτώχευσης, τη λύση 
της Εταιρείας ακολουθεί η εκκαθάριση. Αν η Εταιρεία λυ¬ 
θεί λόγω παρόδου του χρόνου της διάρκειάς της, ο Διευ- 
θύνων Σύμβουλος αυτής εκτελεί χρέη εκκαθαριστή μέχρι 
το διορισμό εκκαθαριστών απάτη Γενική Συνέλευση. Αν η 
Εταιρεία λυθεί μετά από απόφαση της Γ ενικής Συνέλευ¬ 
σης, η Γενική Συνέλευση με την ίδια απόφαση ορίζει και 
τους εκκαθαριστές. 

2. Οι εκκαθαριστές, που ορίζονται από τη Γενική Συνέ¬ 


λευση, μπορεί να είναι δύο έως τέσσερις. Ως προς τη δη¬ 
μοσιότητα του διορισμού τους εφαρμόζονται οι οικείες 
διατάξεις του κ.ν. 2190/1920. Οι εκκαθαριστές ασκούν 
όλες τις συναφείς με τη διαδικασία και το σκοπό της εκ¬ 
καθάρισης αρμοδιότητες του Δικαστικού Συμβουλίου, 
σύμφωνα με τις αποφάσεις της Γ ενικής Συνέλευσης. 

3. Ο διορισμός των εκκαθαριστών συνεπάγεται αυτοδι¬ 
καίως την παύση των εξουσιώντων μελώντου Διοικητικού 
Συμβουλίου, του Διευθύνοντος Συμβούλου, του Συμβου¬ 
λίου Διεύθυνσης και των Γ ενικών Διευθυντών. 

4. Οι εκκαθαριστές που ορίζονται από τη Γενική Συνέ¬ 
λευση οφείλουν, μόλις αναλάβουντα καθήκοντάτους, να 
διενεργήσουν απογραφή της εταιρικής περιουσίας και να 
δημοσιεύσουν στον τύπο και στο Τεύχος Ανωνύμων Εται¬ 
ρειών και Εταιρειών Περιορισμένης Ευθύνης της Εφημε¬ 
ρίδας της Κυβερνήσεως ισολογισμό, αντίγραφο του οποί¬ 
ου υποβάλλεται στην αρμόδια για θέματα εποπτείας των 
ανωνύμων εταιρειών υπηρεσία. Την ίδια υποχρέωση 
έχουν οι εκκαθαριστές όταν λήξει η εκκαθάριση. 

5. Η Γενική Συνέλευση διατηρεί όλες τις αρμοδιότητες 
και εξουσίες της κατά τη διάρκεια της εκκαθάρισης. Οι 
ισολογισμοί της εκκαθάρισης εγκρίνονται από τη Γ ενική 
Συνέλευση, που αποφασίζει και για την απαλλαγή των εκ- 
καθαριστών από κάθε ευθύνη. Στη Γ ενική Συνέλευση υπο¬ 
βάλλονται κάθε έτος τα αποτελέσματα της εκκαθάρισης 
και έκθεση περί των αιτιών που παρεμπόδισαν την αποπε¬ 
ράτωση αυτής. Ως προς τη δημοσιότητα του τελικού ισο¬ 
λογισμού εφαρμόζονται οι οικείες διατάξεις του κ.ν. 
2190/1920. 

ΚΕΦΑΛΑΙΟ ΣΤ 

ΣΤΡΑΤΗΓΙΚΟ ΚΑΙ ΕΠΙΧΕΙΡΗΣΙΑΚΟ ΣΧΕΔΙΟ 
ΣΥΜΒΟΛΑΙΟ ΔΙΑΧΕΙΡΙΣΗΣ 
ΑΠΑΓΟΡΕΥΣΗ ΑΝΤΑΓΩΝΙΣΜΟΥ 

Άρθρο 22 

Στρατηγικό και Επιχειρησιακό Σχέδιο 

Η Εταιρεία υποχρεούται να καταρτίζει: 

α) Το Στρατηγικό Σχέδιο (Σ.Σ.), που καθορίζει στο πλαί¬ 
σιο της γενικότερης πολιτικής τους μακροχρόνιους βασι¬ 
κούς στόχους για την εκπλήρωση των σκοπών της Εται¬ 
ρείας και τις μεθόδους πραγματοποίησής τους. 

β) Το Επιχειρησιακό Σχέδιο (Ε.Σ.) με διάρκεια τριών έως 
πέντε ετών. Το Επιχειρησιακό Σχέδιο εξειδικεύει τους 
στόχους του Στρατηγικού Σχεδίου και τις μεθόδους 
πραγματοποίησης για καθένα από τα έτη της διάρκειάς 
του. 

Το Στρατηγικό και το Επιχειρησιακό Σχέδιο υποβάλλο¬ 
νται από το Διοικητικό Συμβούλιο της Εταιρείας στους 
Υπουργούς Εθνικής Οικονομίας και Εμπορικής Ναυτιλίας 
και εγκρίνονται με απόφασή τους και κατατίθενται στην 
αρμόδια κατά τον κανονισμό της Βουλής Επιτροπή. 

Το Επιχειρησιακό Σχέδιο αναθεωρείται με τον ίδιο τρό¬ 
πο που καταρτίζεται και εγκρίνεται. Σε επείγουσες περι¬ 
πτώσεις το Διοικητικό Συμβούλιο της Εταιρείας μπορεί, 
αν το κρίνει αναγκαίο για τη βελτίωση της αποτελεσματι- 
κότητας της επιχείρησης, να προβαίνει με δική του ευθύ¬ 
νη σε περιορισμένης έκτασης αναμόρφωση του Επιχει¬ 
ρησιακού Σχεδίου. 

Η υποχρέωση υποβολής του Στρατηγικού και του Επι¬ 
χειρησιακού Σχεδίου δεν αναιρεί την υποχρέωση υποβο¬ 
λής του προϋπολογισμού, του απολογισμού, του λογά- 

ριασμού αποτελεσμάτων χρήσεως, καθώς και κάθε άλ¬ 
λου στοιχείου που προβλέπεται από τις γενικές ή ειδικές 
διατάξεις. 

Σε περίπτωση που η Εταιρεία έχει ιδρύσει θυγατρική 
εταιρεία, υποβάλλει, εκτός των αναφερομένων στην 
προηγούμενη παράγραφο, και ενοποιημένους λογαρια¬ 
σμούς της σύμφωνα με τις ισχύουσες διατάξεις. 

Άρθρο 23 

Συμβόλαιο Διαχείρισης - Έλεγχος της τήρησής του 

Μεταξύ του Προέδρου του Διοικητικού Συμβουλίου και 
του Διευθύνοντος Συμβούλου της Εταιρείας αφ’ ενός, και 
του Ελληνικού Δημοσίου, εκπροσώπουμένου από τους 
Υπουργούς Εθνικής Οικονομίας και Εμπορικής Ναυτι¬ 
λίας, συνάπτεται "Συμβόλαιο Διαχείρισης", στο οποίο κα¬ 
θορίζονται με λεπτομέρειες και, στο πλαίσιο του Στρατη¬ 
γικού και του Επιχειρησιακού Σχεδίου, οι στόχοι που ο 
Πρόεδρος του Διοικητικού Συμβουλίου και ο Διευθύνων 
Σύμβουλος αναλαμβάνουν να εκπληρώσουν κατά τη 
διάρκεια της θητείας τους. 

Αν διαπιστωθεί σοβαρή απόκλιση των μεγεθών ή του 
χρόνου πραγματοποίησης των στόχων που δεν δικαιολο¬ 
γείται επαρκώς ή αν συντρέχει άλλος σπουδαίος λόγος, 
με κοινή απόφαση των Υπουργών Εθνικής Οικονομίας και 
Εμπορικής Ναυτιλίας δύνανται να καταγγελθούν το Συμ¬ 
βόλαιο Διαχείρισης και οι συμβάσεις του Προέδρου του 
Διοικητικού Συμβουλίου και του Διευθύνοντος Συμβού¬ 
λου και να ανακληθεί ο διορισμός τους. 

Μέσα σε ένα μήνα από το διορισμό νέου Προέδρου και 
Διευθύνοντος Συμβούλου συντάσσεται νέο Συμβόλαιο 
Διαχείρισης μεταξύ αυτών και του Ελληνικού Δημοσίου, 
σύμφωνα με το παρόν άρθρο. 

Άρθρο 24 

Απαγόρευση ανταγωνισμού 

Απαγορεύεται στα μέλη του Διοικητικού Συμβουλίου, 
καθώς και στους Διευθυντές της Εταιρείας να ενεργούν 
κατ’ επάγγελμα χωρίς την άδεια της Γενικής Συνέλευσης, 
για δικό τους λογαριασμό ή για λογαριασμό τρίτων, πρά¬ 
ξεις συναφείς προς τους σκοπούς της Εταιρείας ή να εί¬ 
ναι μέλη Διοικητικού Συμβουλίου, διευθυντικά στελέχη, 
υπάλληλοι ή αντιπρόσωποι εταιριών που έχουν συναφείς 
σκοπούς με αυτούς που επιδιώκει η Εταιρεία καθώς και να 
μετέχουν ως ομόρρυθμοι εταίροι σε εταιρίες που επιδιώ¬ 
κουν τέτοιους σκοπούς. 

Άρθρο 25 

Ισχύς του Καταστατικού 

Η ισχύς του Καταστατικού θα αρχίσει ύστερα από δύο 
μήνες από τη δημοσίευσή του στην Εφημερίδα της Κυ- 
βερνήσεως, εκτός αν ορίζεται διαφορετικά στις επί μέ¬ 
ρους διατάξεις." 

Άρθρο εικοστό τρίτο 
Εποπτεία των Οργανισμών Αιμένα Α.Ε. 

1. Ο Υπουργός Εμπορικής Ναυτιλίας παρίσταται ο ίδιος 
ή δια ειδικού αντιπροσώπου στις συνεδριάσεις του Διοικη¬ 
τικού Συμβουλίου κάθε Ανώνυμης Εταιρείας που αναφέρε- 
ται στην παράγραφο 3 του άρθρου εικοστού πρώτου. 

2. Με κοινή απόφαση των Υπουργών Εθνικής Οικονο¬ 
μίας, Οικονομικών και Εμπορικής Ναυτιλίας, δύναται να 


ανατίθεται σε ελεγκτικές εταιρίες ο διαχειριστικός έλεγ¬ 
χος των Α.Ε.. 

Άρθρο εικοστό τέταρτο 

Παραχώρηση του δικαιώματος χρήσης 
και εκμετάλλευσης των χώρων της Ζώνης Λιμένα 

1. Με σύμβαση, που συνάπτεται μεταξύ του Ελληνικού 
Δημοσίου, εκπροσώπου μένου από τους Υπουργούς Οι¬ 
κονομικών και Εμπορικής Ναυτιλίας ή το εξουσιοδοτημέ¬ 
νο από αυτούς όργανο και της ανωνύμου εταιρείας του 
παρόντος νόμου, παραχωρείται στη δεύτερη το δικαίωμα 
χρήσης και εκμετάλλευσης των κτιρίων, γηπέδων, λιμενι¬ 
κών έργων και άλλων εγκαταστάσεων που βρίσκονται 
εντός της Ζώνης Λιμένα με την επιφύλαξη των οριζομέ- 
νων στις διατάξεις της παραγράφου 9 του άρθρου εικο¬ 
στού πρώτου. 

Στην παραπάνω σύμβαση ορίζονται: α) η διάρκεια πα¬ 
ραχώρησης του παραπάνω δικαιώματος, καθώς και η δυ¬ 
νατότητα και ο τρόπος παράτασής της, η οποία δεν μπο¬ 
ρεί να υπερβεί συνολικά (αρχικός χρόνος και τυχόν παρα¬ 
τάσεις) τα πενήντα έτη, β) το καταβαλλόμενο αντάλλαγ¬ 
μα, το οποίο μπορεί να καθοριστεί και σε ποσοστό επί του 
συνόλου ή μέρους των εσόδων της Εταιρείας, γ) το ειδι¬ 
κότερο περιεχόμενο του ανωτέρω δικαιώματος, καθώς 
και ο τρόπος και οι όροι άσκησης αυτού, δ) η τιμολογιακή 
πολιτική της Α.Ε. σύμφωνα με το Στρατηγικό και Επιχει¬ 
ρησιακό Σχέδιο, καθώς και οι υποχρεώσεις της και ιδιαί¬ 
τερα οι σχετικές με την πληρότητα των παρεχόμενων από 
αυτή υπηρεσιών, τη συντήρηση των εγκαταστάσεων και 
τη διασφάλιση της λειτουργικότητας και της ασφάλειας 
αυτών, ε) οι λόγοι και η διαδικασία ανάκλησης του δικαι¬ 
ώματος ή άλλες τυχόν κυρώσεις σε περίπτωση παράβα¬ 
σης των όρων της σύμβασης ή της κείμενης νομοθεσίας. 

Από την παραχώρηση του παραπάνω δικαιώματος δεν 
θίγεται το δικαίωμα του Δημοσίου σχετικά με τη χρήση 
χώρων ή εγκαταστάσεων για τη στέγαση και τη λειτουρ¬ 
γία των υπηρεσιών σχετικών με τις λιμενικές δραστηριό- 
τητές του εντός της Χερσαίας Ζώνης του λιμένα. 

2. Με τη σύμβαση της προηγούμενης παραγράφου 
μπορεί να προβλέπεται η υποχρέωση της Εταιρείας ή του 
Ελληνικού Δημοσίου για την πραγματοποίηση επενδύσε¬ 
ων εντός της Ζώνης Λιμένα της Α.Ε., ο τρόπος χρηματο¬ 
δότησης των επενδύσεων αυτών, η δυνατότητα πραγμα¬ 
τοποίησης επενδύσεων με τη μέθοδο της αυτοχρηματο¬ 
δότησης απάτην Α.Ε., καθώς και οι δραστηριότητες που 
αναφέρονται στο άρθρο 2 του παρόντος Καταστατικού. 

3. Με τη σύναψη της σύμβασης της παραγράφου 1 του 
παρόντος άρθρου η Α.Ε. ασκεί το δικαίωμα χρήσεως και 
εκμετάλλευσης των λιμενικών έργων, κτιρίων, γηπέδων 
και άλλων εγκαταστάσεων που βρίσκονται εντός της Ζώ¬ 
νης Λιμένα σύμφωνα με τις κείμενες διατάξεις. 

4. Κατά την πρώτη εφαρμογή του παρόντος νόμου ο 
ένας εκπρόσωπος των εργαζομένων στην εταιρεία, που 
συμμετέχει στο Διοικητικό Συμβούλιο της εταιρείας, προ- 
τείνεται από τον Πρωτοβάθμιο Σύλλογο ή την Ομοσπον¬ 
δία Υπαλλήλων Λιμανιών Ελλάδος, ο δε άλλος από την οι¬ 
κεία συνδικαλιστική οργάνωση των Λιμενεργατών. Οι δια¬ 
τάξεις του παρόντος άρθρου δεν θίγουν τις συμβάσεις 
παραχώρησης χρήσης κτιρίων, γηπέδων και άλλων εγκα¬ 
ταστάσεων που έχει συνάψει έως την υπογραφή της πα¬ 
ραπάνω σύμβασης το Λιμενικό Ταμείο με τρίτους, φυσικά 
ή νομικά πρόσωπα. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2279 


Άρθρο εικοστό πέμπτο 

Κανονισμός εσωτερικής οργάνωσης και Λειτουργίας της 
Εταιρείας - Γενικός Κανονισμός Προσωπικού 

1. Εντός εξαμήνου από την έναρξη ισχύος του παρό¬ 
ντος νόμου συντάσσεται και τίθεται σε εφαρμογή, μετά 
από απόφαση του Διοικητικού Συμβουλίου της Α.Ε. και 
γνώμη της συνδικαλιστικής οργάνωσης υπαλλήλων, ο Κα¬ 
νονισμός Εσωτερικής Οργάνωσης και Λειτουργίας 
(Κ.Ε.Ο.Λ.) της Εταιρείας, ο οποίος εγκρίνεται με απόφα¬ 
ση των Υπουργών Εσωτερικών, Δημόσιας Διοίκησης και 
Αποκέντρωσης και Εμπορικής Ναυτιλίας και δημοσιεύε¬ 
ται στην Εφημερίδα της Κυβερνήσεως. 

Στον Κ.Ε.Ο.Λ. καθορίζονται οι υπηρεσιακές μονάδες 
της Εταιρείας και ο τρόπος λειτουργίας τους. 

2. Εντός έτους από την έναρξη ισχύος του παρόντος νό¬ 
μου συντάσσεται από το Διοικητικό Συμβούλιο της Α.Ε. ο 
Γενικός Κανονισμός Προσωπικού (Γ.Κ.Π) της Εταιρείας, ο 
οποίος, μετά από γνώμη της συνδικαλιστικής οργάνωσης 
υπαλλήλων, εγκρίνεται με κοινή απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Εμπορικής Ναυτιλίας που δημοσιεύεται στην Εφημερίδα 
της Κυβερνήσεως. 

3. Αν η γνώμη που προβλέπεται στις παραγράφους 1 και 
2 δεν διατυπωθεί μέσα σε ένα μήνα από την ημέρα που θα 
ζητηθεί, δεν είναι απαραίτητη. Αν η γνώμη που προβλέπε- 
ται στην παράγραφο 2 είναι αρνητική, ακολουθείται η δια¬ 
δικασία που προβλέπεται από την κείμενη νομοθεσία πε¬ 
ρί διαιτησίας (ν. 1876/1990). 

4. Μέχρι τη δημοσίευση του Κ.Ε.Ο.Λ. και του Γ.Κ.Π., κα¬ 
θώς και της πρώτης Συλλογικής Σύμβασης Εργασίας εξα¬ 
κολουθούν να εφαρμόζονται στην Εταιρεία οι κανονισμοί 
και οι διατάξεις που ίσχυαν κατά την έναρξη ισχύος του 
νόμου υπαγωγής. 

Άρθρο εικοστό έκτο 
Θέματα προσωπικού 

1. Το μόνιμο προσωπικό των νομικών προσώπων δημο¬ 
σίου δικαίου, τα οποία μετατρέπονται σε ανώνυμες εται¬ 
ρείες με τις διατάξεις του παρόντος νόμου, διατηρεί τη 
μονιμότητά του και δεν λύεται η σχέση εργασίας του πα¬ 
ρά μόνον για τους ίδιους λόγους με τους δημόσιους 
υπαλλήλους. 

2. Το προσωπικό: α) με σχέση εργασίας ιδιωτικού δικαί¬ 
ου αορίστου χρόνου ή β) έμμισθης εντολής που υπηρετεί 
κατά τη δημοσίευση του παρόντος νόμου στα νομικά πρό¬ 
σωπα δημοσίου δικαίου της παραγράφου 3 του άρθρου 
εικοστού πρώτου που μετατρέπονται σε Α.Ε., αποτελεί 
αυτοδικαίως προσωπικό των Α.Ε. της παραγράφου 3 του 
άρθρου εικοστού δεύτερου και καταλαμβάνει αντίστοι¬ 
χες θέσεις ειδικότητες και κατηγορίες, που θα συσταθούν 
με τον Κανονισμό Εσωτερικής Οργάνωσης και Λειτουρ¬ 
γίας των Εταιρειών αυτών (Κ.Ε.Ο.Λ.). 

Η σύμβαση εργασίας του προσωπικού του στοιχείου α' 
δεν καταγγέλλεται παρά μόνο για αιτία που αφορά στο 
πρόσωπο του εργαζομένου. 

3. Τα υπηρεσιακά θέματα των δικηγόρων και νομικών 
συμβούλων διέπονται από τις ισχύουσες διατάξεις του ν. 
3026/1954 (ΦΕΚ235 Α'). 

4. Οι συνολικές μηνιαίες αποδοχές του υπηρετούντος 
κατά τη δημοσίευση του παρόντος νόμου προσωπικού 
δεν μπορεί να είναι κατώτερες από τις συνολικές μηνιαίες 


αποδοχές που ελάμβανε κατά το χρόνο της μετατροπής. 

5. Το μόνιμο προσωπικό που υπηρετεί κατά τη δημοσί¬ 
ευση του παρόντος νόμου στα Λιμενικά Ταμεία της παρα¬ 
γράφου 3 του άρθρου εικοστού πρώτου που μετατρέπο- 
νται σε Α.Ε. δύναται εντός ενός έτους από την έναρξη 
ισχύος του παρόντος νόμου να ζητήσει τη μετάταξή του 
σε κενές θέσεις δημόσιας υπηρεσίας, Ν.Π.Δ.Δ., Ο.Τ.Α. α' 
και β' βαθμίδας ή Α.Ε. αρμοδιότητας Υπουργείου Εμπορι¬ 
κής Ναυτιλίας εφόσον κριθεί ότι υπάρχει επάρκεια προ¬ 
σωπικού από το Διοικητικό Συμβούλιο της Α.Ε. που ανή¬ 
κει. 

Με κοινή απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εμπορικής Ναυτι¬ 
λίας ρυθμίζεται η διαδικασία, καθώς και κάθε αναγκαία 
λεπτομέρεια που αφορά τις μετατάξεις του προσωπικού 
που υπηρετεί κατά τη δημοσίευση του παρόντος στα Λι¬ 
μενικά Ταμεία της παραγράφου 3 του άρθρου εικοστού 
πρώτου που μετατρέπονται σε Α.Ε.. 

6. Σε περίπτωση διάλυσης των ανωνύμων εταιρειών το 
τακτικό προσωπικό που υπηρετεί στα παραπάνω Ν. Π .Δ.Δ. 
κατά το χρόνο μετατροπής σε Α.Ε. μετατάσσεται με αίτη¬ 
σή του σε δημόσια υπηρεσία, Ν.Π.Δ.Δ. ή Ο.Τ.Α. α' και β' 
βαθμίδας ή Α.Ε. αρμοδιότητας Υπουργείου Εμπορικής 
Ναυτιλίας. 

Με απόφαση των Υπουργών Εσωτερικών, Δημόσιας Δι¬ 
οίκησης και Αποκέντρωσης και Εμπορικής Ναυτιλίας ρυθ¬ 
μίζεται η διαδικασία και κάθε άλλη λεπτομέρεια που αφο¬ 
ρά τις μετατάξεις αυτές. 

Το προσωπικό των Α.Ε. της παραγράφου 3 του άρθρου 
εικοστού πρώτου δύναται να μετατάσσεται ή να αποσπά- 
ται από Α.Ε. σε άλλη Α.Ε. αρμοδιότητας Υπουργείου 
Εμπορικής Ναυτιλίας με απόφαση του Υπουργού Εμπο¬ 
ρικής Ναυτιλίας, κατόπιν αιτήσεώς του και σύμφωνη γνώ¬ 
μη των οικείων διοικητικών συμβουλίων, σε θέση αντί¬ 
στοιχης ειδικότητας ή ανάλογων προσόντων με αυτά του 
μετατασσομένου / αποσπωμένου. 

7. Προσωπικό που υπηρετεί κατά τη δημοσίευση του 
παρόντος με σχέση εργασίας ορισμένου χρόνου, στα Λι¬ 
μενικά Ταμεία που μετατρέπονται σε Α.Ε., εξακολουθεί να 
παρέχει τις υπηρεσίες του μέχρι λήξεως της σύμβασης 
για την οποία είχε προσληφθεί. 

8. Ο χρόνος υπηρεσίας του προσωπικού που προέρχε¬ 
ται από μετατρεπόμενα Λιμενικά Ταμεία, καθώς και ο χρό¬ 
νος που του αναγνωρίσθηκε, ως χρόνος υπηρεσίας για μι- 
σθολογική και υπηρεσιακή εξέλιξη, θεωρείται ότι διανύ- 
θηκε στις ανώνυμες εταιρίες που προέρχονται από τα με¬ 
τατρεπόμενα Λιμενικά Ταμεία. 

9. Οι διατάξεις της κείμενης νομοθεσίας που αφορούν 
σε αμοιβές μηχανικών Δημοσίου και Ο.Τ.Α. μέσω ειδικών 
λογαριασμών, εξακολουθούν να ισχύουν για τους μόνι¬ 
μους διπλωματούχους μηχανικούς των παραγράφων 1 
και 2 του παρόντος άρθρου. 

10. Η πρόσληψη του προσωπικού γίνεται με απόφαση 
του Διοικητικού Συμβουλίου των Α.Ε.,που αναφέρονται 
στην παράγραφο 3 του άρθρου εικοστού πρώτου, η οποία 
εγκρίνεται από τον Υπουργό Εμπορικής Ναυτιλίας. Οι 
αποδοχές του προσωπικού αυτού καθορίζονται με συλ¬ 
λογικές συμβάσεις εργασίας. 

Άρθρο εικοστό έβδομο 

1. Μέχρι τη συγκρότηση του Διοικητικού Συμβουλίου 
της Εταιρείας και το διορισμό του Διευθύνοντος Συμβού¬ 
λου, σύμφωνα με τις διατάξεις του παρόντος, η υφιστά- 

μενηΛιμενική Επιτροπή καιο Πρόεδροςτου Λιμενικού Τα¬ 
μείου εξακολουθούν αντιστοίχως να ασκούν τα καθήκο- 
ντάτους που έχουν κατά τη δημοσίευση του νόμου αυτού. 

2. Οι ελεγκτές της πρώτης εταιρικής χρήσεως, καθώς 
και η αμοιβή τους θα καθοριστούν με απόφαση του Διοι¬ 
κητικού Συμβουλίου της Εταιρείας. 

ΜΕΡΟΣ ΤΕΤΑΡΤΟ 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο εικοστό όγδοο 

Τελικές διατάξεις 

1. Οι ισχύουσες διατάξεις για τις αρμοδιότητες αστυνο¬ 
μικής εξουσίας και δικαστικής αστυνομίας, των λιμενικών 
αρχών εφαρμόζονται εφ’ όλων των πλοίων, που δρομολο¬ 
γούνται με τις διατάξεις του παρόντος νόμου. 

2. Διατάξεις που είναι αντίθετες στις διατάξεις του Μέ¬ 
ρους Πρώτου ή που αφορούν θέματα, που ρυθμίζονται 
από αυτό, καταργούνται από 1 Νοεμβρίου 2002. 

3. Διατάξεις που είναι αντίθετες στις διατάξεις του Μέ¬ 
ρους Δεύτερου και Τρίτου καταργούνται από την έναρξη 
ισχύος του νόμου αυτού. 

Άρθρο εικοστό ένατο 
Μεταβατικές διατάξεις 

1. Ο προβλεπόμενος από τις διατάξεις του ν. 103/1975 
(ΦΕΚ 167 Α'), όπως ισχύει, λογαριασμός, που τηρούσαν 
τα Λιμενικά Ταμεία για τη λήψη εφάπαξ βοηθήματος των 
υπαλλήλων τους, διατηρείται μετά τη μετατροπή τους σε 
Α.Ε. και εφαρμόζεται, όπως ισχύει κάθε φορά, και μέχρι 
την αποχώρηση όλων των υπηρετούντων κατά τη δημοσί¬ 
ευση του νόμου αυτού υπαλλήλων, οπότε και καταργείται 
αυτοδικαίως. 

2. Οι νόμοι, τα προεδρικά διατάγματα, ως και οι υπουρ¬ 
γικές αποφάσεις που εκδόθηκαν κατ' εξουσιοδότηση αυ¬ 
τών που αφορούν το Λιμενικό Ταμείο που μετατρέπεται, 
ως νομικό πρόσωπο δημοσίου δικαίου σε Α.Ε., εξακολου¬ 
θούν να ισχύουν εφόσον δεν καταργούνται ή τροποποι¬ 
ούνται από τον παρόντα νόμο ή δεν αντίκεινται σε αυτόν ή 
στον κ.ν. 2190/1920. 

3. Οι διατάξεις του άρθρου 28 του ν. 2738/1999 (ΦΕΚ 
180 Α') που αφορούν στη σύσταση Δημοτικών και Νομαρ¬ 
χιακών Λιμενικών Ταμείων και Γραφείων δεν θίγονται από 
τις διατάξεις του παρόντος νόμου. 

4. Κατά την πρώτη εφαρμογή του παρόντος νόμου ο εκ¬ 
πρόσωπος των εργαζομένων στην εταιρεία, που συμμε¬ 
τέχει στο Διοικητικό Συμβούλιο της Εταιρείας, προτείνε- 
ται από τον Πρωτοβάθμιο Σύλλογο ή την Ομοσπονδία 
Υπαλλήλων Λιμανιών Ελλάδος. 

5. Οι διατάξεις του παρόντος νόμου δεν θίγουν το ειδι¬ 
κό καθεστώς του Αγίου Όρους, όπως ορίζεται στο άρθρο 
105 του Συντάγματος και στο ν.δ. 10/16.9.1926. 

6. Κατά τον πρώτο χρόνο εφαρμογής του νόμου, η προ¬ 
θεσμία της διάταξης της παραγράφου 4 του άρθρου δεύ¬ 
τερου ορίζεται μέχρι 30 Νοεμβρίου 2001. 

Άρθρο τριακοστό 

Θέματα Ναυτικού Απομαχικού Ταμείου (Ν.Α.Τ.) 

1. Η παράγραφος 1 του άρθρου 23α του κ.ν. 792/1978 
με το π.δ. 913/1978 (ΦΕΚ 220 Α'), που προστέθηκε με την 
παράγραφο (Β) του άρθρου 5 του ν. 2390/1996 (ΦΕΚ 54 
Α') και αντικαταστάθηκε μετά άρθρα 38του ν. 2459/1997 


(ΦΕΚ 17 Α') και 32 του ν. 2768/1999 (ΦΕΚ 273 Α'), αντικα¬ 
θίσταται ως ακολούθως: 

"1. α) Συνταξιούχοι ναυτικοί λαμβάνουν από 1.1.2001 
σύνταξη ίση με ποσοστό 60% του βασικού μισθού της 
αντίστοιχης Σ.Σ.Ε.του έτους 2000, εφόσον έχουν 15ετή 
τουλάχιστον συνθετική θαλάσσια υπηρεσία στην οποία 
συμπεριλαμβάνονται ο χρόνος αδείας και οι πάσης (ρύσε¬ 
ως εξαγορές υπηρεσιών στο Ν.Α.Τ. και η σχέση μεταξύ 
της ανώτατης σύνταξης της ειδικότητας ναυτολόγησης ή 
εξαγοράςτης κατηγορίας του πλοίου που υπηρέτησαντο 
τελευταίο 48μηνοτης υπηρεσίας τους και του βασικού μι¬ 
σθού της αντίστοιχης Σ.Σ.Ε., όπως διαμορφώθηκε την 
31.12.2000, είναι μικρότερη από 60%, χωρίς να υπολογί¬ 
ζονται τα πάσης φύσεως χορηγούμενα επιδόματα. 

β) Για τους συνταξιούχους ναυτικούς που ναυτολογή¬ 
θηκαν ή εξαγόρασαν τα τελευταία τέσσερα χρόνια της 
θαλάσσιας υπηρεσίας τους με την ειδικότητα του Πλοι¬ 
άρχου Α'ή Μηχανικού Α'σε πλοία κατηγορίας Β' του πίνα¬ 
κα I του άρθρου 16 του κ.ν. 792/1978 εφαρμόζεται το εδά¬ 
φιο (α) της παραγράφου αυτής με βάση τη σχέση μεταξύ 
των ανώτατων συντάξεων των ειδικοτήτων ναυτολόγη¬ 
σης ή εξαγοράς και των αντίστοιχων βασικών μισθών της 
συλλογικής σύμβασης εργασίας των ακτοπλοϊκών - επι¬ 
βατηγών πλοίων, εφόσον η ανώτατη σύνταξή τους δεν 
υπερβαίνει το 80% του βασικού μισθού της αντίστοιχης 
συλλογικής σύμβασης εργασίας της ειδικότητας που 
ναυτολογήθηκαν ή εξαγόρασαν. 

γ) Προσοντούχοι ναυτικοί που έχουν συνταξιοδοτηθεί 
με βάση την ειδικότητα των ναυτικών προσόντων τους δύ- 
νανται να υπαχθούν στις διατάξεις των προηγούμενων (α) 
και (β) εδαφίων, εφόσον καταβάλλουν τη διαφορά των 
ασφαλιστικών εισφορών Ν.Α.Τ.-Κ.Ε.Α.Ν. μεταξύ της ειδι¬ 
κότητας ναυτολόγησης και της ειδικότητας των ναυτικών 
προσόντων τους. Η διαφορά των ασφαλιστικών εισφο¬ 
ρών του τελευταίου 48μηνου των ειδικοτήτων της ναυτι¬ 
κής τους υπηρεσίας υπολογίζεται με βάση τα μισθολόγια 
των Σ.Σ.Ε. που ισχύουν κατά την ημερομηνία υποβολής 
της αίτησης για τις κατηγορίες των πλοίων που υπηρέτη¬ 
σαν ή εξαγόρασαν και τα Φ/Γ ποντοπόρα πλοία άνω των 
4.500 Ονν. 

Η ως άνω προκύπτουσα διαφορά καταβάλλεται είτε 
εφάπαξ είτε σε δώδεκα το πολύ ισόποσες άτοκες δόσεις 
και η αναπροσαρμογή της σύνταξης καταβάλλεται από 
τον επόμενο μήνα εξόφλησης του ποσού της εξαγοράς. 

δ) Σε περίπτωση που η σύνταξη είναι μικρότερη της 
ανώτατης και συντρέχουν οι προϋποθέσεις των εδαφίων 
(α) και (β), αναπροσαρμόζεται αυτή στο ποσοστό 60% 
ανάλογα. Εάν η υπηρεσία του τελευταίου 48μηνου έχει 
πραγματοποιηθεί σε διαφορετικές κατηγορίες πλοίων και 
με διαφορετικές ειδικότητες, η αναπροσαρμογή της σύ¬ 
νταξης γίνεται με βάση τον αριθμό ημερών ασφάλισης σε 
κάθε κατηγορία πλοίου και την ειδικότητα. 

ε) Οι ανωτέρω διατάξεις ισχύουν και για τους δικαιού¬ 
χους που αναφέρονται στο άρθρο 20 του κ.ν. 792/1978. 

στ) Στις περιπτώσεις κατά τις οποίες η σύνταξη των ναυ¬ 
τικών ή των οικογενειών τους έχει υπολογιστεί με συντα- 
ξιοδοτικό μισθό βάσει του χρόνου ασφάλισης σε άλλο φο¬ 
ρέα εκτός του Ν.Α.Τ., εφόσον με τη ναυτική υπηρεσία 
πληρούνται οι προϋποθέσεις των εδαφίων (α) ή (β) της 
παραγράφου αυτής, κατά περίπτωση, ισχύουν οι αυξή¬ 
σεις των συντάξεων που προβλέπονται στην παρούσα πα¬ 
ράγραφο, χωρίς να λαμβάνεται υπόψη ο χρόνος ασφάλι¬ 
σης στον άλλο φορέα. Η απαιτούμενη 48μηνη ναυτική 

υπηρεσία συμπληρώνεται από υπηρεσία που αποκτήθηκε 
εκτός της ασφάλισής τους στον άλλο φορέα και οι συντά¬ 
ξεις επανυπολογίζονται. 

ζ) Στους συνταξιοδοτηθέντες με την αιτία του ναυτικού 
ατυχήματος εφαρμόζονται οι διατάξεις της παραγράφου 
αυτής με βάση τα ναυτικά τους προσόντα ή τη ναυτολό¬ 
γηση της τελευταίας διετίας της θαλάσσιας υπηρεσίας 
τους για την οποία προκύπτει αύξηση. 

η) Οι συντάξεις που ρυθμίζονται με την παρούσα παρά¬ 
γραφο αναπροσαρμόζονται την 31η Δεκεμβρίου κάθε 
χρόνου στο 60% του βασικού μισθού της Σ.Σ.Ε. του χρό¬ 
νου αυτού. Η αναπροσαρμογή αυτή επεκτείνεται και στην 
επικουρική σύνταξη που χορηγείται από το Κ.Ε.Α.Ν. 

θ) Οι συντάξεις που αναπροσαρμόστηκαν με βάση τις 
διατάξεις που αντικαθίστανται με την παρούσα παράγρα¬ 
φο δεν επανυπολογίζονται και κατά τα λοιπά ισχύουν οι 
διατάξεις του παρόντος." 

2. Η παράγραφος 1 του άρθρου 22 του κ.ν. 792/1978 
(ΦΕΚ 220 Α'), όπως τροποποιήθηκε με την παράγραφο 2 
του άρθρου 19 του ν. 1085/1980 (ΦΕΚ 255 Α'), αντικαθί¬ 
σταται ως ακολούθως: 

"1. Στα δικαιούμενα σύνταξης μέλη της κατά το άρθρο 
20 του κ.ν. 792/1978 (ΦΕΚ 220 Α') οικογένειας του θανό- 
ντος ασφαλισμένου ή συνταξιούχου η χορηγούμενη σύ¬ 
νταξη ορίζεται σε ποσοστό επί της εκάστοτε καταβαλλό¬ 
μενης στον δικαιοπάροχο σύνταξης ως ακολούθως: 

α. Στο 70% (εβδομήντα επίτοις εκατό) προκειμένου πε¬ 
ρί συζύγου άνευ συνταξιοδοτικώς προστατευομένου τέ¬ 
κνου, στο 85% (ογδόντα πέντε επίτοιςεκατό) εφόσον έχει 
ένα προστατευόμενο τέκνο και στο 100% (εκατό επί τοις 
εκατό) εφόσον έχει δύο τουλάχιστον προστατευόμενο 
τέκνα. 

β. Προκειμένου περί συνταξιοδοτήσεως ορφανών από 
πατέρα και μητέρα τέκνων, στο 60% (εξήντα επί τοις εκα¬ 
τό) εφόσον συνταξιοδοτείται ένα τέκνο, στο 75% (εβδο¬ 
μήντα πέντε επί τοις εκατό) εφόσον συνταξιοδοτούνται 
δύο τέκνα, στο 90% (ενενήντα επίτοις εκατό) εφόσον συ- 
νταξιοδοτούνται τρία τέκνα και στο 100% (εκατό επίτοις 
εκατό) εφόσον συνταξιοδοτούνται τέσσερα τουλάχιστον 
τέκνα. 

γ. Στο 50% (πενήντα επί τοις εκατό), προκειμένου περί 
συνταξιοδοτήσεως και των δύο γονέων ή του ενός σε πε¬ 
ρίπτωση θανάτου του άλλου γονέα. Στο 25 % (είκοσι πέ¬ 
ντε επί τοις εκατό), για κάθε συνταξιοδοτούμενο γονέα, 
σε περίπτωση διάστασης ή διάζευξης αυτών, αυξανομέ- 
νου σε 50% (πενήντα επίτοις εκατό) σε περίπτωση επιγε- 
νόμενου θανάτου του ενός. 

δ. Προκειμένου περί συνταξιοδοτήσεως αδελφών, στο 
30% (τριάντα επί τοις εκατό) εφόσον το συνταξιοδοτού- 
μενο πρόσωπο είναι ένα, στο 45 % (σαράντα πέντε επίτοις 
εκατό) εφόσον συνταξιοδοτούνται δύο και στο 60% (εξή¬ 
ντα επί τοις εκατό) εφόσον συνταξιοδοτούνται τουλάχι¬ 
στον τρεις." 

Οι μέχρι τη δημοσίευση του παρόντος νόμου χορηγη- 
θείσες συντάξεις αναπροσαρμόζονται κατά περίπτωση 
σύμφωνα με την παραπάνω διάταξη. Εφόσον κατά την 
αναπροσαρμογή προκύψει ότι καταβάλλεται σύνταξη σε 
ποσοστό μεγαλύτερο των κατά περίπτωση οριζομένων, η 
σύνταξη δεν μειώνεται και η διαφορά συμψηφίζεται με τις 
εκάστοτε χορηγούμενες αυξήσεις των συντάξεων. 

3. Στην παράγραφο 10 του άρθρου 5 του ν. 2575/1998 
(ΦΕΚ 23 Α') προστίθεται εδάφιο (δ) που έχει ως ακολού¬ 
θως: 


"δ. Οι προσωρινά συνταξιοδοτηθέντες ή συνταξιοδο- 
τούμενοι από το Ν.Α.Τ. ναυτικοί καθίστανται οριστικά συ¬ 
νταξιούχοι ως ακολούθως: 

I. Στην περίπτωση που έχουν συνταξιοδοτηθεί ή θα συ- 
νταξιοδοτηθούν με τις γενικές διατάξεις περί ανικανότη¬ 
τας και το άθροισμα ηλικίας και της συνθετικής υπηρε¬ 
σίας δίνει τον αριθμό εβδομήντα. 

II. Στην περίπτωση που έχουν συνταξιοδοτηθεί ή θα συ- 
νταξιοδοτηθούν με τις διατάξεις "περί ναυτικού εργατι¬ 
κού ατυχήματος" μέχρι συμπληρώσεως του 50ού έτους 
της ηλικίας τους ή "περί ελάχιστης ασφαλιστικής προστα¬ 
σίας", πέντε χρόνια αργότερα. 

III. Στην περίπτωση που οι υγειονομικές επιτροπές κατά 
την πρώτη παραπομπή διαπίστωσαν πλήρη ακρωτηρια¬ 
σμό άκρου ή πλήρη τύφλωση." 

4. Οι παράγραφοι 10 και 11 του άρθρου 3 του κ.ν. 
792/1978, όπως αντικαταστάθηκε με το άρθρο 8 του 
ν. 1085/1980 (ΦΕΚ 255 Α'), αντικαθίστανται ως ακολού¬ 
θως: 

"10. Οι αρχιπλοίαρχοι και αρχιμηχανικοί ναυτιλιακών 
επιχειρήσεων που είναι κάτοχοι διπλώματος πλοιάρχου ή 
μηχανικού Α'τάξης αντίστοιχα και έχουν πραγματική ναυ¬ 
τική εργασία τουλάχιστον τρία χρόνια μετά την απόκτηση 
του διπλώματος Α'τάξης επί πλοίων με ελληνική σημαία ή 
με ξένη σημαία συμβεβλημένων μετά του Ν.Α.Τ. ή επί 
πλοίων με ξένη σημαία εξαγορασμένη στο Ν.Α.Τ. και δεν 
ασκούν αποδεδειγμένα άλλο επάγγελμα ή λειτούργημα, 
ούτε είναι συνταξιούχοι του Ν.Α.Τ., εφόσον συντρέχουν 
και οι εξής προϋποθέσεις: 

α) για την ασφάλιση στο Ν.Α.Τ. ενός Αρχιπλοιάρχου και 
ενός Αρχιμηχανικού, η ναυτιλιακή επιχείρηση στην οποία 
απασχολούνται διαχειρίζεται ή εκπροσωπεί: 

I. δύο τουλάχιστον πλοία Φ/Γ-Δ/Ξ συνολικής χωρητικό¬ 
τητας άνω των 2.000 κ.ο.χ., ή ένα ολικής χωρητικότητας 
άνω των 10.000 κ.ο.χ. ή 

II. ένα τουλάχιστον Ε/Γ ήΕ/Γ-Ο/Γ ήΕ/Γ-Τ/Ρ πλοίο συνο¬ 
λικής χωρητικότητας 2.500 κ.ο.χ. ή δύο άνω των 1.000 
κ.ο.χ. ή 

III. τρία τουλάχιστον υδροπτέρυγα ή ένα καταμαράν 
ανεξαρτήτως χωρητικότητας ή τρία τουλάχιστον Ρ/Κ άνω 
των 1.000 Η.Ρ έκαστο ή δύο Ν/Γ άνω των 5.000 Η.Ρ έκα¬ 
στο. 

β) Γιατην ασφάλιση περισσότερων, η ναυτιλιακή επιχεί¬ 
ρηση πρέπει να εκπροσωπεί ή να διαχειρίζεται για κάθε 
επιπλέον Αρχιπλοίαρχο και Αρχιμηχανικό, πέραν των κα¬ 
τά περίπτωση προβλεπόμενων πλοίων, 3 Φ/Γ πλοία άνω 
των2.000 κ.ο.χ. έκαστο ή 2 άνω των 10.000 έκαστο ή 1 άνω 
των 100.000 κ.ο.χ. ή 2 Ε/Γ -Ο/Γ οποιοσδήποτε κατηγορίας 
άνω των 3.500 κ.ο.χ. έκαστο ή 4 Ν/Γ 5.000 ΗΡ συνολικά ή 
2 καταμαράν ή 6 υδροπτέρυγα. 

γ) Το Διοικητικό Συμβούλιο του Ν.Α.Τ. δύναται να εγκρί¬ 
νει την ασφάλιση ενός επιπλέον Αρχιπλοιάρχου και Αρχι¬ 
μηχανικού σε εξαιρετικές περιπτώσεις, που επιβάλλεται 
από λόγους που συνδέονται με τεχνολογικές εξελίξεις, 
έκτακτες ή πρόσθετες υποχρεώσεις ή τρόπο εκμετάλ¬ 
λευσης των πλοίων. 

δ) Η ναυτιλιακή επιχείρηση δύναται να ασφαλίσει Πλοί¬ 
αρχο ή Μηχανικό Α'τάξης αντί Αρχιπλοιάρχου ή Αρχιμη¬ 
χανικού, εάν τα πλοία που απομένουν μετά την ασφάλιση 
των Αρχιπλοιάρχων και Αρχιμηχανικών που αντιστοιχούν 
κατά τα εδάφια α' και β' ή το σύνολο των πλοίων που εκ¬ 
προσωπεί, δεν επαρκούν για ασφάλιση Αρχιπλοιάρχου ή 
Αρχιμηχανικού. Οι ασφαλιζόμενοι ως Πλοίαρχοι Α' και Μη- 

χανικοί Α' πρέπει να πληρούν τις προϋποθέσεις του πρώ¬ 
του εδαφίου της παραγράφου αυτής για τους Αρχιπλοι¬ 
άρχους και Αρχιμηχανικούς και ο χρόνος υπηρεσίας τους 
αναγνωρίζεται μόνο κατά τα δύο τρίτα αυτού. 

ε) Σε κάθε περίπτωση ασφάλισης, τα πλοία πρέπει να 
φέρουν ελληνική σημαία ή να είναι υπό ξένη σημαία συμ¬ 
βεβλημένα ή ελληνόκτητα υπό ξένη σημαία. 

11. Με απόφαση του Υπουργού Εμπορικής Ναυτιλίας, 
μετά από πρόταση του Διοικητικού Συμβουλίου του 
Ν.Α.Τ., ρυθμίζονται η διαδικασία και οι λεπτομέρειες 
ασφαλίσεωςτου προσωπικού της παραγράφου αυτής." 

5. Στην παράγραφο 2 του άρθρου 87 του κ.ν. 792/1978 
προστίθεται εδάφιο ως ακολούθως: 

"Ειδικά για τους ασφαλισμένους του εδαφίου β'της πα¬ 
ραγράφου 4 του άρθρου 84 του κ.ν. 792/1978, η καθυ¬ 
στέρηση της καταβολής δεν συνεπάγεται απώλεια του δι¬ 
καιώματος της εξαγοράς." 

6. Συστήνεται στο Ν.Α.Τ. Διεύθυνση Αναλογιστικών Με¬ 
λετών, Στατιστικής και Παραγωγικότητας. Σκοπός της Δι¬ 
εύθυνσης αυτής είναι η κατάρτιση αναλογιστικών και οι¬ 
κονομικών μελετών, η κατάρτιση μελετών και προβλέψε¬ 
ων, η συγκέντρωση, επεξεργασία και απεικόνιση των στα¬ 
τιστικών στοιχείων, η απλούστευση γραφειοκρατικών τύ¬ 
πων και διαδικασιών, καθώς και η ανάπτυξη και εφαρμογή 
σύγχρονων τεχνικών μεθόδων για τη βελτίωση και αύξη¬ 
ση της παραγωγικότητας. Η Διεύθυνση αυτή διαρθρώνε¬ 
ται σε Τμήματα ως εξής: 1) Τμήμα Αναλογιστικών Μελε¬ 
τών και Στατιστικής, 2) Τμήμα Απλούστευσης Διαδικα¬ 
σιών και Παραγωγικότητας. 

Προϊστάμενος της Διεύθυνσης ορίζεται υπάλληλος του 
κλάδου ΠΕ Αναλογιστών, και αν δεν υπάρχει υπάλληλος 
του κλάδου αυτού, υπάλληλος του κλάδου ΠΕ Διοικητι¬ 
κού Οικονομικού. Προϊστάμενοι των Τμημάτων ορίζονται 
υπάλληλοιτου κλάδου ΠΕ Αναλογιστών, και αν δεν υπάρ¬ 
χουν, υπάλληλοιτου κλάδου ΠΕ Διοικητικού Οικονομικού 
ή ΤΕ Διοικητικού Λογιστικού ή ΔΕ Διοικητικού Λογιστικού. 

Οι αρμοδιότητες των Τμημάτων είναι: 

ί) Τμήμα Αναλογιστικών Μελετών και Στατιστικής: Η κα¬ 
τάρτιση βιομετρικών και ειδικών τεχνικών πινάκων. Η κα¬ 
τάρτιση αναλογιστικών και οικονομικών μελετών που σχε¬ 
τίζονται με την οικονομική πορεία του Ν.Α.Τ.,του Κ.Ε.Α.Ν. 
καιτωνΤ.Π.Ε.Ν. Η κατάρτιση μελετών καιπροβλέψεων με 
τη χρησιμοποίηση των στατιστικών στοιχείων των Ταμεί¬ 
ων και των άλλων Κεφαλαίων και Λογαριασμών. Η κατάρ¬ 
τιση μελετών επί τροποποιήσεων της νομοθεσίας και ο 
προσδιορισμός των οικονομικών επιπτώσεων. Η συγκέ¬ 
ντρωση, επεξεργασία και απεικόνιση των στατιστικών 
στοιχείων που αφορούν τις δραστηριότητες του Ν.Α.Τ., 
του Κ.Ε.Α.Ν. καιτωνΤ.Π.Ε.Ν.. Η σύνταξη εκθέσεων στατι¬ 
στικών αποτελεσμάτων. 

Ν) Τμήμα Απλούστευσης Διαδικασιών και Παραγωγικό¬ 
τητας: Η μελέτη, υπόδειξη και παρακολούθηση εφαρμο¬ 
γής μέτρων για την απλούστευση γραφειοκρατικών τύ¬ 
πων και διαδικασιών. Η ανάπτυξη και εφαρμογή σύγχρο- 
νωντεχνικών μεθόδωνγιατη βελτίωση και αύξηση της πα¬ 
ραγωγικότητας, η κατάρτιση Κανονισμών και η υπόδειξη 
γενικότερων θεμάτων που χρήζουν οργάνωσης και ανα¬ 
διοργάνωσης. 

Αρμοδιότητες Διευθύνσεων και Τμημάτων ή Γραφείων ή 
Υπηρεσιών του Ν.Α.Τ., οι οποίες περιλαμβάνονται σε αυ¬ 
τές που αναφέρονται στα προηγούμενα εδάφια μεταφέ- 
ρονται αυτοδικαίως στη νέα Διεύθυνση. 

Στις υφιστάμενες στο Ν.Α.Τ. θέσεις με βαθμό Διευθυ¬ 


ντή, προστίθεται μία θέση εκτός βαθμολογικής κλίμακας, 
για τους κλάδους ΠΕ Αναλογιστών και ΠΕ Διοικητικού - 
Οικονομικού, με αντίστοιχη μείωση μίας θέσης των ενιαί¬ 
ων βαθμών Δ' - Α' του κλάδου ΠΕ Αναλογιστών. 

7. Η παράγραφος 3 του άρθρου 91 του κ.ν. 792/1978 
(ΦΕΚ 220 Α') αντικαθίσταται ως ακολούθως: 

" 3. Έκτακτες δαπάνες είναι οι μη ρητά προβλεπόμενες 
στην παράγραφο 2 του παρόντος άρθρου. Στις έκτακτες 
δαπάνες περιλαμβάνονται και οι αποβλέπουσες σε ευρύ¬ 
τερους κοινωνικούς σκοπούς, ως τέτοιες δαπάνες εννοού¬ 
νται ιδιαίτερα εκείνες που αφορούν οικονομικές ενισχύ¬ 
σεις υπέρ του "Ελληνικού Αντικαρκινικού Ινστιτούτου", του 
"Ελληνικού Ερυθρού Σταυρού", της "Ναυτικής Εβδομά¬ 
δας", άλλων ναυτικών εκδηλώσεων, Σωματείων παιδιών 
ναυτικών με ειδικές ανάγκες, κοινωνικών εκδηλώσεων των 
Ναυτεργατικών Σωματείων, για την εορτή κοπής βασιλόπι¬ 
τας, για δώρα τέκνων των υπαλλήλων κατά τις εορτές Χρι¬ 
στουγέννων - Νέου Έτους, για αγορά στεφάνων σε περί¬ 
πτωση κηδείας προσώπων, τα οποία προσέφεραν υπηρε¬ 
σίες στο Ίδρυμα, για αμοιβή στενογράφου που χρησιμο¬ 
ποιείται κατά τις συνεδριάσειςτου Διοικητικού Συμβουλίου 
του Ν.Α.Τ., για πάγια γραφικά και μικτά έξοδα Προέδρου 
Δ.Σ. και Γενικού Διευθυντή του Δ.Σ. του Ν.Α.Τ., ως και κάθε 
άλλη συναφής δαπάνη η οποία χαρακτηρίζεται ως έκτακτη 
μετά από απόφαση του Δ.Σ. του Ν.Α.Τ. 

Για την εντολή και εκτέλεση έκτακτης δαπάνης απαιτεί¬ 
ται κάθε φορά απόφαση του Δ.Σ. του Ν.Α.Τ.". 

8. Αρμόδιοι για τη λήψη αποφάσεων, κατά τις διατάξεις 
του ν. 1418/1984 "Δημόσια έργα και ρυθμίσεις συναφών 
θεμάτων", του ν. 2229/1994 και των προεδρικών διαταγ¬ 
μάτων, τα οποία εκδίδονται σε εκτέλεσή τους, για τα έργα 
που εκτελούνται από το Ν. Α.Τ. και Τ. Π. Ε. Ν., είναι ο Υπουρ¬ 
γός Εμπορικής Ναυτιλίας, τα Διοικητικά Συμβούλια του 
Ν.Α.Τ. και Τ.Π.Ε.Ν. και η Διεύθυνση Τεχνικών Υπηρεσιών 
του Ν.Α.Τ. ήτα εξουσιοδοτημένα όργανα, σύμφωνα μετις 
οργανωτικές διατάξεις που ισχύουν κάθε φορά και όπως 
ειδικότερα ορίζεται στις ακόλουθες διατάξεις: 

α) "Διευθύνουσα Υπηρεσία" ή "Επιβλέπουσα Αρχή" είναι 
το Τμήμα Κατασκευής και Συντήρησης Ακινήτων της Δι¬ 
εύθυνσης Τεχνικών Υπηρεσιών Ν.Α.Τ. 

β) "Προϊσταμένη Αρχή" ή "Εποπτεύουσα Αρχή" είναι τα 
Διοικητικά Συμβούλια του Ν.Α.Τ. ή Τ.Π.Ε.Ν. 

- Επιβλέποντες ορίζονται τεχνικοί υπάλληλοι του Τ ρή¬ 
ματος Κατασκευής και Συντήρησης Ακινήτων της Διεύ¬ 
θυνσης Τεχνικών Υπηρεσιών Ν.Α.Τ. ή ιδιώτες τεχνικοί, 
που προσλαμβάνονται από το Ν.Α.Τ. ή Τ.Π.Ε.Ν., σύμφωνα 
με τις κείμενες διατάξεις. 

-Το Τεχνικό Συμβούλιο του Ν.Α.Τ. και Τ.Π.Ε.Ν. κατά τις 
διατάξεις του ν.δ. 1266/1972 και του περί εκτελέσεως αυ¬ 
τού υπ. αριθμ. π.δ. 56/1973 συντίθεται εκ πέντε μελών ως 
εξής: 

(α) Του Διευθυντού των Τ εχνικών Υπηρεσιών του Ν .Α.Τ., 
αναπληρούμενου υπό του νομίμου αναπληρωτού. 

(β) Ενός Μηχανικού του Υ.ΠΕ.ΧΩ.Δ.Ε., με Α' βαθμό, ορι- 
ζομένου μετά του αναπληρωτού από τον Υπουργό Περι¬ 
βάλλοντος, Χωροταξίας και Δημόσιων Έργων. 

(γ) Ενός εκπροσώπου του Τεχνικού Επιμελητηρίου Ελ¬ 
λάδος, οριζομένου μετά του αναπληρωτού απάτη Διοίκη¬ 
ση αυτού. 

(δ) Ενός Μηχανικού του Υπουργείου Εμπορικής Ναυτι¬ 
λίας, οριζομένου μετά του αναπληρωτού του, από τον 
Υπουργό Εμπορικής Ναυτιλίας. 

(ε) Ενός Μηχανικού του Ναυτικού Απομαχικού Ταμείου, 

οριζομένου μετά του αναπληρωτούτου απότον Πρόεδρο 
του Διοικητικού Συμβουλίου Ν.Α.Τ. 

- Όπου επιτρέπονται παρεκκλίσεις από τις κείμενες δια¬ 
τάξεις που αφορούν τις μελέτες και την κατασκευή των 
έργων του Ν.Α.Τ. ή Τ.Π.Ε.Ν., αυτές εγκρίνονται κατά πε¬ 
ρίπτωση από τα Διοικητικά Συμβούλια Ν.Α.Τ. ή Τ.Π.Ε.Ν., 
μετά γνώμη του Τεχνικού Συμβουλίου. 

- Οι διακηρύξεις διεθνών διαγωνισμών για τα έργα που 
αφορά η παράγραφος αυτή εγκρίνονται κατά περίπτωση 
από τα Διοικητικά Συμβούλια Ν.Α.Τ. ή Τ.Π.Ε.Ν., μετά από 
γνώμη του Τεχνικού Συμβουλίου. 

- Στις αιτήσεις θεραπείας που ασκούνται σύμφωνα με 
τις διατάξεις του άρθρου 12τουν. 1418/1984 αποφασίζει 
ο Υπουργός Περιβάλλοντος, Χωροταξίας και Δημόσιων 
Έργων, μετά από γνώμη του Τεχνικού Συμβουλίου της Γε¬ 
νικής Γραμματείας Δημόσιων Έργων. 

- Οι προσωρινές ή οριστικές παραλαβές ενεργούνται 
από Επιτροπή που ορίζεται με απόφαση των Διοικητικών 
Συμβουλίων Ν.Α.Τ. ή Τ.Π.Ε.Ν. 

- Στα έργα των Ν.Α.Τ. και Τ.Π.Ε.Ν., των οποίων οι συμβά¬ 
σεις διέπονται από προγενέστερες διατάξεις του ν. 1418/ 
1984 και του ν. 2229/1994, αποφασίζουν ή γνωμοδοτούν τα 
όργανα που προσδιορίζονται με την παράγραφο αυτή. 

- Τα θέματα που δεν ρυθμίζονται ειδικά με τις διατάξεις 
του παρόντος διέπονται από το ν. 1418/1984 και το ν. 
2229/1994 και τα προεδρικά διατάγματα και τις κανονιστι¬ 
κές αποφάσεις που εκδίδονται κατ’ εξουσιοδότησή τους. 

Άρθρο τριακοστό πρώτο 
Θέματα προσωπικού 

1. Η παράγραφος 1 του άρθρου 9του ν. 619/1977 (ΦΕΚ 
171 Α') αντικαθίσταται ως ακολούθως: 

"1. Το Ταμείο Επικουρικής Ασφάλισης Προσωπικού 
Ιδρυμάτων Εμπορικού Ναυτικού (Τ.Ε.Α.Π.Ι.Ε.Ν.) διοικεί- 
ται από επταμελές Διοικητικό Συμβούλιο που συγκροτεί¬ 
ται από: 

(α) τον Πρόεδρο, ο οποίος έχει γνώση ή εμπειρία θεμά¬ 
των κοινωνικής ασφάλισης, 

(β) τον Αντιπρόεδρο του Διοικητικού Συμβουλίου του 
Ναυτικού Απομαχικού Ταμείου, 

(γ) τον εκάστοτε προϊστάμενο της Διεύθυνσης Διοίκη¬ 
σης Προσωπικού του Ναυτικού Απομαχικού Ταμείου, 

(δ) έναν υπάλληλο του Ναυτικού Απομαχικού Ταμείου, 
(ε) έναν υπάλληλο του Οίκου Ναύτου, 

(στ) έναν εκπρόσωπο των εργαζομένων στο Ναυτικό 
Απομαχικό Ταμείο, 

(ζ) έναν εκπρόσωπο των εργαζομένων στον Οίκο Ναύτου." 

2. Το Διοικητικό Συμβούλιο του Τ.Ε.Α.Π.Ι.Ε.Ν. διορίζεται 
με απόφαση του Υπουργού Εμπορικής Ναυτιλίας. Των 
υπό στοιχεία (α),(δ),(ε),(στ) και (ζ) μελών ορίζονται ισά¬ 
ριθμοι αναπληρωτές. Οι αναπληρωτές των τακτικών με¬ 
λών έχουν την ιδιότητα των μελών που αναπληρώνουν. 

Αναπληρωτής του υπό στοιχείο (γ) μέλους ορίζεται ο 
εκάστοτε νόμιμος αναπληρωτής του. 

Οι εκπρόσωποι των εργαζομένων που μετέχουν στο Δι¬ 
οικητικό Συμβούλιο του Τ.Ε.Α.Π.Ι.Ε.Ν. και οι αναπληρω¬ 
τές τους προτείνονται από συνέλευση των εργαζομένων 
που συγκαλείται από το σύλλογο των υπαλλήλων του 
Ναυτικού Απομαχικού Ταμείου και από το σύλλογο των 
υπαλλήλωντου Οίκου Ναύτου. Η συνέλευση βρίσκεται σε 
απαρτία όταν παρίστανταιτουλάχιστον οι μισοί απότο σύ¬ 
νολο των εργαζομένων στο Ναυτικό Απομαχικό Ταμείο 


και στον Οίκο Ναύτου αντίστοιχα. Η ψηφοφορία είναι μυ¬ 
στική και για την εκλογή απαιτείται σχετική πλειοψηφία. 

3. Το εδάφιο (β) της παραγράφου 2 του άρθρου 4 του 
κ.ν. 792/1978 (ΦΕΚ 110 Α') αντικαθίσταται ως εξής: 

" (β) Ένας αιρετός εκπρόσωπος των εργαζομένων στο 
Ναυτικό Απομαχικό Ταμείο." 

4. Στην παράγραφο 3 του άρθρου 4 του κ.ν. 792/1978 
προστίθεται εδάφιο ως εξής: 

"Ο εκπρόσωπος των εργαζομένων στο Διοικητικό Συμ¬ 
βούλιο του Ναυτικού Απομαχικού Ταμείου και ο αναπλη¬ 
ρωτής του προτείνονται από συνέλευση των εργαζομέ¬ 
νων που συγκαλείται από το σύλλογο των υπαλλήλων του 
Ν.Α.Τ.. Η συνέλευση βρίσκεται σε απαρτία όταν παρίστα- 
νται τουλάχιστον οι μισοί από το σύνολο των εργαζομέ¬ 
νων στο Ν.Α.Τ.. Η ψηφοφορία είναι μυστική και για την 
εκλογή απαιτείται σχετική πλειοψηφία." 

5. Στο τέλος του άρθρου 33 του κ.ν. 792/1978 (ΦΕΚ 110 
Α'), όπως συμπληρώθηκε με την παράγραφο 11 του άρ¬ 
θρου 5 του ν. 2575/1978 (ΦΕΚ 23 Α'), προστίθεται παρά¬ 
γραφος ως ακολούθως: 

"Γιατο επίδομα του παρόντος άρθρου υπολογίζεται και 
η υπηρεσία που έχει διανυθεί στο Υπουργείο Εμπορικής 
Ναυτιλίας από το μόνιμο και με σχέση εργασίας ιδιωτικού 
δικαίου αορίστου χρόνου προσωπικό του Υ.Ε.Ν., εφόσον 
κατά τη διάρκεια αυτής της υπηρεσίας οι υπάλληλοι ήταν 
ασφαλισμένοι στο Ν.Α.Τ.". 

6. Η παράγραφος 1 του άρθρου 9του ν. 2688/1999 (ΦΕΚ 
40 Α') και το εδάφιο α' αυτής αντικαθίστανται ως ακολού¬ 
θως: 

"1. Το Διοικητικό Συμβούλιο είναι εντεκαμελές και απο- 
τελείται από: 

α) Πέντε εκπροσώπους του Δημοσίου μεταξύ των οποί¬ 
ων ο Πρόεδρος και ο Διευθύνων Σύμβουλος. Οι εκπρό¬ 
σωποι του Δημοσίου ορίζονται με κοινή απόφαση των 
Υπουργών Εθνικής Οικονομίας και Εμπορικής Ναυτιλίας." 

Άρθρο τριακοστό δεύτερο 

Θέματα στρατολογίας σπουδαστών 
Ακαδημιών Εμπορικού Ναυτικού 

1. Οι σπουδαστές των Ακαδημιών Εμπορικού Ναυτικού 
(Α.Ε.Ν.), μετά το πέρας της φοίτησης και την απόκτηση 
πτυχίου Α.Ε.Ν., κατατάσσονται στο Πολεμικό Ναυτικό 
προς εκτέλεση δωδεκάμηνης στρατιωτικής υπηρεσίας 
προκειμένου να εκπληρώσουν τη στρατιωτική τους υπο¬ 
χρέωση και με τη συμπλήρωση της υπηρεσίας αυτής απο¬ 
λύονται προσωρινά από το στράτευμα. Για να καταστεί η 
απόλυση οριστική πρέπει μέσα σε πέντε χρόνια από την 
προσωρινή απόλυση να συμπληρώσουν θαλάσσια υπηρε¬ 
σία τουλάχιστον τριάντα έξι μηνών σε εμπορικά πλοία. Σε 
διαφορετική περίπτωση οι προσωρινώς απολυθέντες υπό- 
κεινται σε υποχρέωση εκτέλεσης στρατιωτικής υπηρεσίας 
προς συμπλήρωση του χρόνου σύμφωνα με τις εκάστοτε 
περί στρατολογίας των Ελλήνων ισχύουσες διατάξεις. Οι 
σπουδαστές των ΑΈ. Ν., που σύμφωνα με τις περί στρατο¬ 
λογίας των Ελλήνων διατάξεις έχουν ειδική μειωμένη υπο¬ 
χρέωση στρατιωτικής υπηρεσίας δώδεκα μηνών, δικαιού¬ 
νται, με τις ίδιες πιο πάνω προϋποθέσεις, να καταταγούν 
προς εκτέλεση οκτάμηνης στρατιωτικής υπηρεσίας. 

2. Γ ια τη συμπλήρωση της θαλάσσιας υπηρεσίας της 
προηγούμενης παραγράφου προσμετράται ο χρόνος επιτυ¬ 
χούς φοίτησης στο Κέντρο Επιμόρφωσης Στελεχών Εμπο¬ 
ρικού Ναυτικού για απόκτηση διπλώματος εμπορικού ναυτι¬ 
κού, καθώς και θαλάσσια υπηρεσία έως δώδεκα μηνών, που 

αποκτάται σε εμπορικά πλοία υπό ξένη σημαία, εφόσον εξα- 
γορασθεί ασφαλιστικά στο Ναυτικό Απομαχικό Ταμείο. 

3. Η εφαρμογή του άρθρου αυτού ισχύει για όσους κα- 
ταταγούν από την 1η Ιανουάριου του έτους 2002 και μετά. 

4. Με κοινή απόφαση των Υπουργών Εθνικής Άμυνας 
και Εμπορικής Ναυτιλίας καθορίζονται οι αναγκαίες λε¬ 
πτομέρειες για την εφαρμογή του άρθρου αυτού. 

Άρθρο τριακοστό τρίτο 

Αύξηση οργανικών θέσεων 
Προσωπικού Αιμενικού Σώματος 

1. Η οργανική δύναμη του Αιμενικού Σώματος αυξάνεται 
κατ’ έτος έως το 2006 μέχρι του συνολικού αριθμού των 
10.156 ατόμων ήτοι κατά 4.147 νέες οργανικές θέσεις. 

2. Κατ’ έτος εγγράφονται οι αναγκαίες πιστώσεις στον 
προϋπολογισμό του Υπουργείου Εμπορικής Ναυτιλίας 
για την κατάταξη δοκίμων στις παραγωγικές σχολές του 
Λιμενικού Σώματος, μέχρι να καλυφθεί ο αριθμός της ορ¬ 
γανικής δύναμης ανά κατηγορία προσωπικού. 

3. Οι θέσεις των Αξιωματικών Λ.Σ. αυξάνονται κατά 419 
ως ακολούθως: 

(α) Των Αξιωματικών Λ.Σ. που προέρχονται από τη Σχο¬ 
λή Δοκίμων Σημαιοφόρων Λιμενικού Σώματος κατά τρια¬ 
κόσιες ογδόντα δύο, από τις οποίες: 

Υποναύαρχος 1 ως Γενικός Επιθεωρητής 

Αρχιπλοίαρχοι 6 

Πλοίαρχοι 18 

Αντιπλοίαρχοι 60 

Πλωτάρχες 72 

Υποπλοίαρχοι 102 

Ανθυποπλοίαρχοι και Σημαιοφόροι (ενιαίες) 123 
(β) Των Αξιωματικών Λ.Σ. (Ιατρών) κατά μία στο βαθμό 
του Υποναυάρχου. 

(γ) Των Αξιωματικών Λ.Σ. που προέρχονται από Ανθυ- 
πασπιστές αποφοίτους της Σχολής Δοκίμων Υπαξιωματι- 
κών Λιμενικού Σώματος κατά έξι, από τις οποίες: 
Αντιπλοίαρχοι 1 

Πλωτάρχες 5 

(δ) Των Αξιωματικών Λ.Σ. που προέρχονται από βαθμο¬ 
φόρους Λ.Σ. αθλητές στους οποίους απονεμήθηκε ο βαθ¬ 
μός του Σημαιοφόρου Λ.Σ. και των εφέδρων Αξιωματικών 
Λ.Σ. (εφόσον μονιμοποιηθούν) κατά είκοσι στο βαθμό του 
Σημαιοφόρου. 

(ε) Των Αξιωματικών Λ.Σ. που προέρχονται από βαθμο¬ 
φόρους Λ.Σ. αποφοίτους της Σχολής Δοκίμων Λιμενοφυ¬ 
λάκων κατά δέκα ενιαίες στους βαθμούς Ανθυποπλοιάρ¬ 
χου - Σημαιοφόρου. 

4. Η πλήρωση των θέσεων του εδαφίου (α) της προη¬ 
γούμενης παραγράφου σε εισαγωγικό βαθμό θα γίνει 
σταδιακά μέσα σε έξι έτη (2001-2006). 


4.1. Η πλήρωση των υπόλοιπων θέσεων εκτός εισαγω¬ 
γικού βαθμού του εδαφίου (α) της παραγράφου 3 θα γίνει 
σταδιακά κατ’ έτος μέχρι το 2006 ως ακολούθως: 


Πλοίαρχοι 

3 

Αντιπλοίαρχοι 

10 

Πλωτάρχες 

12 

Υποπλοίαρχοι 

17 

Η πλήρωση των θέσεων του Υποναυάρχου Λ.Σ. Γενικού 


Επιθεωρητή και των έξι Αρχιπλοιάρχων θα γίνει άμεσα από 
τους πίνακες "διατηρητέων" για τους Αρχιπλοιάρχους και 
"προακτέων κατ’ εκλογή" για τους Πλοιάρχους που προέ- 
κυψαν από τις τακτικές ετήσιες κρίσεις του έτους 2001. 


4.2. Η πλήρωση των θέσεων των εδαφίων (β), (γ), (δ) και 
(ε) της παραγράφου 3 θα γίνει εφόσον υπάρξουν Αξιωμα¬ 
τικοί οι οποίοι θα έχουν τα τυπικά και ουσιαστικά για προ¬ 
αγωγή προσόντα. 

4.3. Με την απονομή του βαθμού του Σημαιοφόρου Λ.Σ. 
της παρ.3 ε σε βαθμοφόρους του Λιμενικού Σώματος 
επέρχεται αυτομάτως και η κένωση των οργανικών θέσε¬ 
ων των αντίστοιχων βαθμών προέλευσής τους. 

5. Οι θέσεις των Υπαξιωματικών αποφοίτων Παραγωγι¬ 
κής Σχολής, καθώς και των Λιμενοφυλάκων αυξάνονται 
ως ακολούθως: 

5.1. Των Υπαξιωματικών αποφοίτων Παραγωγικής Σχο¬ 
λής κατά επτακόσιες είκοσι μία (721) στον εισαγωγικό 
τους βαθμό. 

5.2. Των Λιμενοφυλάκων κατά τρεις χιλιάδες επτά 
(3.007). 

6. Η πλήρωση των θέσεων των παραγράφων 3 και 5 σε 
εισαγωγικό βαθμό θα γίνει σταδιακά μέσα σε έξι έτη (2001 
-2006). 

7. Ο Γενικός Επιθεωρητής Λιμενικού Σώματος επιλέγε¬ 
ται από το αρμόδιο για την επιλογή Υπαρχηγών Λ.Σ. Συμ¬ 
βούλιο, μεταξύ των εν ενεργεία κατά την ημερομηνία επι¬ 
λογής του Αρχιπλοιάρχων Λ.Σ. που προέρχονται από τη 
Σχολή Δοκίμων Σημαιοφόρων Λιμενικού Σώματος, εξαι- 
ρουμένων εκείνων οι οποίοι στο πλαίσιο της διοικητικής 
τους αποκατάστασης λογίζονται ότι βρίσκονται στην 
ενέργεια. Η ρύθμιση της παρ. 2 του άρθρου 6 του ν. 
2838/2000 (ΦΕΚ 179 Α') έχει εφαρμογή και για τους Πλοι¬ 
άρχους και Αρχιπλοιάρχους Λ.Σ. που αποστρατεύονται 
αυτεπάγγελτα λόγω προαγωγής νεοτέρου τους μέχρι της 
ισχύος του παρόντος νόμου. 

Ο Υποναύαρχος Λ.Σ. - Γενικός Επιθεωρητής είναι νεό¬ 
τερος των Υπαρχηγών Λ.Σ.. 

Άρθρο τριακοστό τέταρτο 
Άλλες διατάξεις 

1. Η παράγραφος 1 του άρθρου 11 του ν. 2743/1999 
(ΦΕΚ 211 Α') αντικαθίσταται ως ακολούθως: 

"1. Για τα ολικού μήκους άνω των επτά μέτρων ιδιωτικά 
και επαγγελματικά πλοία αναψυχής, ανεξαρτήτως σημαί¬ 
ας, που δεν ελλιμενίζονται μόνιμα σε ελληνικούς λιμένες, 
καταβάλλονται, για τις διευκολύνσεις που τους παρέχο¬ 
νται κατά το χρόνο παραμονής τους στη χώρα, τέλη κυ¬ 
κλοφορίας υπέρτων Ειδικών Λογαριασμών Κεφαλαίου Λι¬ 
μενικής Αστυνομίας, που προβλέπεται από το άρθρο 37α 
του Κώδικα Δημοσίου Ναυτικού Δικαίου, όπως αυτό έχει 
προστεθεί με το άρθρο 9 του ν. 2329/1995 (ΦΕΚ 172 Α'). 
Τα τέλη κυκλοφορίας ανέρχονται σε δύο χιλιάδες δραχ¬ 
μές για κάθε μέτρο ολικού μήκουςτου πλοίου, οφείλονται 
κάθε φορά που εισέρχεται το πλοίο στη χώρα και προ¬ 
σεγγίζει σε ελληνικούς λιμένες, όρμους ή ακτές, κατα¬ 
βάλλονται στη λιμενική αρχή του πρώτου από τα ανωτέρω 
σημεία προσέγγισης και ισχύουν για όλους τους λιμένες, 
όρμους ή ακτές της χώρας. Τα πλοία αναψυχής, που συμ¬ 
μετέχουν σε αγώνες ή εκπαιδευτικά ταξίδια ναυταθλητι¬ 
κών ομίλων και σχολών ιστιοπλοΐας ή ακόμα και σε εκπαι¬ 
δευτικά προγράμματα Υπουργείων άλλων χωρών, απαλ¬ 
λάσσονται της καταβολής των πιο πάνω τελών μετά από 
έγκριση του Υπουργού Εμπορικής Ναυτιλίας που δίδεται 
κατά περίπτωση." 

2. Κυρώνεται και έχει ισχύ νόμου από τότε που ίσχυσε η 
αριθ. οικ. 2/55577/0022/31.7.2000 κοινή απόφαση των 

Υπουργών Οικονομικών, Δημόσιας Τάξης και Εμπορικής 
Ναυτιλίας (ΦΕΚ976 Β'): 

"ΘΕΜΑ: Καταβολή διαφοράς στεγαστικού επιδόματος 
σε μέλη των Σωμάτων Ασφαλείας και του Λιμενικού Σώ¬ 
ματος για το χρονικό διάστημα από 1.1.1988 μέχρι 
31.10.1989. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Το άρθρο 10 του ν. 1284/1982. 

2. Τις αποφάσεις του ΣτΕ με αριθμ. 3587/97, 3604/98 
κ.ά. με τις οποίες κρίθηκε ότι το Ελληνικό Δημόσιο υπο- 
χρεούται να καταβάλει στα μέλη των Σωμάτων Ασφαλεί¬ 
ας και του Λιμενικού Σώματος αποζημίωση ίση με το στε- 
γαστικό επίδομα που ελάμβαναν τα στελέχη των Ενόπλων 
Δυνάμεων κατά τη διετία 1988-1989. 

3. Τις εκκρεμείς απαιτήσεις και την ανάγκη ρύθμισης 
του τρόπου εξοφλήσεώς τους. 

4. Το γεγονός ότι από τις ρυθμίσεις της απόφασης αυ¬ 
τής προκαλείται συνολική δαπάνη σε βάρος του κρατικού 
προϋπολογισμού ύψους 7 δις περίπου, για την οποία θα 
γίνει πρόβλεψη στους προϋπολογισμούς των ετών 2001, 
2002, 2003 και 2004. 

5. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων Υπουργού Οικονομικών στους 
Υφυπουργούς Οικονομικών (ΦΕΚ571/Β/21.4.2000), απο¬ 
φασίζουμε: 

1. Ποσά που οφείλονται προς τα μέλη των Σωμάτων 
Ασφαλείας (Ελληνικής Αστυνομίας και Πυροσβεστικού 
Σώματος) και του Λιμενικού Σώματος, βάσει εκδοθεισών 
δικαστικών αποφάσεων ως διαφορά από τη χορήγηση σε 
αυτούς του στεγαστικού επιδόματος του άρθρου 10 του 
ν. 1284/1982, εξοφλούνται σε επτά (7) άτοκες εξαμηνιαί¬ 
ες δόσεις, λήξεως 2.1.2001,2.7.2001,2.1.2002, 2.7.2002, 
2.1.2003, 2.7.2003 και 2.1.2004. 

2. Τα ίδια χρηματικά ποσά και με τον ίδιο τρόπο εξό¬ 
φλησης καταβάλλονται και σε όσους εκ των ανωτέρω 
έχουν ασκήσει εμπρόθεσμες αγωγές, ανεξάρτητα από το 
διαδικαστικό στάδιο στο οποίο ευρίσκονται και θα αφο- 
ρούντο χρονικό διάστημα από 1.1.1988 μέχρι 31.10.1989, 
ανάλογα με το χρόνο εξόδου ή μη των δικαιούχων από την 
υπηρεσία, καθώς και την οικογενειακή τους κατάσταση. 

3. Οι εν λόγω απαιτήσεις των μελών της Ελληνικής Αστυ¬ 
νομίας, του Πυροσβεστικού Σώματος και του Λιμενικού 
Σώματος, που αφορούν το χρονικό διάστημα από 1.1.1988 
μέχρι 31.10.1989, θα εξοφληθούν με μετρητά ως εξής: 

1η δόση στις 2.1.2001, οι απαιτήσεις του χρονικού δια¬ 
στήματος από 1.1.1988 μέχρι 31.3.1988. 

2η δόση στις 2.7.2001, οι απαιτήσεις του χρονικού δια¬ 
στήματος από 1.4.1988 μέχρι 30.6.1988. 

3η δόση στις 2.1.2002, οι απαιτήσεις του χρονικού δια¬ 
στήματος από 1.7.1988 μέχρι 30.9.1988. 

4η δόση στις 2.7.2002, οι απαιτήσεις του χρονικού δια¬ 
στήματος από 1.10.1988 μέχρι 31.12.1988. 

5η δόση στις 2.1.2003, οι απαιτήσεις του χρονικού δια¬ 
στήματος από 1.1.1989 μέχρι 31.3.1989. 

6η δόση στις 2.7.2003, οι απαιτήσεις του χρονικού δια¬ 
στήματος από 1.4.1989 μέχρι 30.6.1989. 

7η δόση στις 2.1.2004, οι απαιτήσεις του χρονικού δια¬ 
στήματος από 1.7.1989 μέχρι 31.10.1989. 


4. Απαιτήσεις δικηγόρων παρακρατούνται υπέρ αυτών 
από τις αρμόδιες διαχειρίσεις Χρηματικού με την κατάθε¬ 
ση νομίμως συντεταγμένων και θεωρημένων από τις αρ¬ 
μόδιες Δ.Ο.Υ. συμφωνητικών αμοιβής. 

5. Για τον ακριβή υπολογισμό των οφειλόμενων ποσών 
κατά δικαιούχο επισυνάπτεται πίνακας που εμφανίζει το 
κατά μήνα καταβλητέο ποσό και τους μήνες καταβολής 
του, σε ονομαστικό ποσό, κρατήσεις και καθαρό πληρω¬ 
τέο ποσό και αποτελεί αναπόσπαστο τμήμα της παρού¬ 
σας απόφασης. 

6. Τα κατά τα ανωτέρω ποσά που καταβάλλονται στους 
δικαιούχους με την υπογραφή υπεύθυνης δήλωσης του ν. 
1599/1986 στην οποία θα αναφέρεται ότι δεν έχουν ει- 
σπράξει ούτε έχουν συμψηφίσει ούτε έχουν εκχωρήσει 
την απαίτησή τους αυτή, ότι αποδέχονται τις ρυθμίσεις 
της παρούσας απόφασης και ότι δεν έχουν καμιά άλλη 
απαίτηση εκ της αιτίας αυτής κατά το χρονικό διάστημα 
από 1.1.1988-31.10.1989. 

Υποθέσεις που εκκρεμούν ενώπιον των δικαστηρίων για 
απαιτήσειςτου ίδιου χρονικού διαστήματος, έκτης αιτίας 
αυτής τίθενται στο αρχείο, ελλείψει αντικειμένου συζητή- 
σεώς τους. 

7. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2000 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΔΡΥΣ ΜΙΧ. ΧΡΥΣΟΧΟΪΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΠΑΠΟΥΤΣΗΣ" 

3. Το πρώτο εδάφιο της παραγράφου 1 του άρθρου 118 
του Κώδικα Φορολογίας Εισοδήματος αντικαθίσταται ως 
εξής: 

"1. Γ ια τα φυσικά πρόσωπα που κατοικούν μόνιμα σε νη¬ 
σιά με πληθυσμό, σύμφωνα με την τελευταία απογραφή, 
κάτω από τρεις χιλιάδες εκατό (3.100) κατοίκους, το πο¬ 
σό του πρώτου κλιμακίου εισοδήματος της κλίμακας της 
παραγράφου 1 του άρθρου 9, προκειμένου να υπολογι¬ 
στεί ο φόρος που αναλογεί στο εισόδημά τους, αυξάνεται 
σε τέσσερα εκατομμύρια πεντακόσιες χιλιάδες 
(4.500.000) δραχμές." 

Άρθρο τριακοστό πέμπτο 

Ρυθμίσεις θεμάτων "Οργανισμού Λιμένος Πειραιώς 
Ανώνυμος Εταιρία" 

1. Με σύμβαση που συνάπτεται μεταξύ αφ’ ενός μεντου 
Ελληνικού Δημοσίου, εκπροσωπούμενου από τους 
Υπουργούς Οικονομικών και Εμπορικής Ναυτιλίας ή το 
εξουσιοδοτούμενο από αυτούς όργανο και αφ’ ετέρου 
της ανωνύμου εταιρείας με την επωνυμία "Οργανισμός Λι¬ 
μένος Πειραιώς Ανώνυμος Εταιρία (Ο.Λ.Π. Α.Ε.)", παρα- 
χωρείται στη δεύτερη το δικαίωμα χρήσης και εκμετάλ¬ 
λευσης των γηπέδων, κτιρίων και άλλων εγκαταστάσεων 
που βρίσκονται εντός της Λιμενικής Ζώνης του Λιμένα 
Πειραιώς, όπως ορίζεται με βάση τις κείμενες διατάξεις, 
με την επιφύλαξη των οριζομένων στην παράγραφο 4 του 
δεύτερου άρθρου του ν. 2668/1999 (ΦΕΚ40 Α') και με την 
επιφύλαξη των αναγνωρισμένων ως παραγουσών νομι¬ 
κές συνέπειες παραχωρήσεων τμημάτων της Λιμενικής 
Ζώνης του Λιμένος Πειραιώς προς τον Ελληνικό Οργανι¬ 
σμό Τουρισμού. Το Ελληνικό Δημόσιο εκπροσωπείται με 

τον ίδιο τρόπο αναφορικά με τυχόν τροποποιήσεις ή πα¬ 
ρατάσεις της ως άνω σύμβασης. 

Στην παραπάνω σύμβαση ορίζονται: α) η διάρκεια πα¬ 
ραχώρησης του παραπάνω δικαιώματος, καθώς και η δυ¬ 
νατότητα και ο τρόπος παράτασής της, η οποία δεν μπο¬ 
ρεί να υπερβεί συνολικά (αρχικός χρόνος και τυχόν παρα¬ 
τάσεις) τα εκατό έτη, β) το καταβαλλόμενο τίμημα, το 
οποίο μπορεί να καθορισθεί και σε ποσοστό επί του συνό¬ 
λου ή μέρους των εσόδων της εταιρείας, γ) το ειδικότερο 
περιεχόμενο του ανωτέρω δικαιώματος, καθώς και ο τρό¬ 
πος και οι όροι άσκησης αυτού, δ) η τιμολογιακή πολιτική 
της Ο.Λ.Π. Α.Ε. σε ετήσια βάση, καθώς και οι υποχρεώ¬ 
σεις της και ιδιαίτερα οι σχετικές με την πληρότητα των 
παρεχόμενων από αυτήν υπηρεσιών, τη συντήρηση των 
εγκαταστάσεων και τη διασφάλιση της λειτουργικότητας 
και της ασφάλειας αυτών, ε) οι λόγοι και η διαδικασία ανά¬ 
κλησης του δικαιώματος ή άλλες τυχόν κυρώσεις σε πε¬ 
ρίπτωση παράβασης των όρων της σύμβασης ή της κεί¬ 
μενης νομοθεσίας. 

Από την παραχώρηση του παραπάνω δικαιώματος δεν θί- 
γεταιτο δικαίωμα του Δημοσίου σχετικά με τη χρήση χώρων 
ή εγκαταστάσεων για τη στέγαση και λειτουργία υπηρεσιών 
του εντός της Λιμενικής Ζώνης του Λιμένος Πειραιώς. 

2. Με τη σύμβαση της προηγούμενης παραγράφου 
μπορεί να προβλέπεται η υποχρέωση της εταιρείας ή του 
Ελληνικού Δημοσίου για την πραγματοποίηση επενδύσε¬ 
ων εντός της Λιμενικής Ζώνης του Λιμένος Πειραιώς, ο 
τρόπος χρηματοδότησης των επενδύσεων αυτών, καθώς 
και η δυνατότητα πραγματοποίησης επενδύσεων με τη 
μέθοδο της αυτοχρηματοδότησης από την Ο.Λ.Π. Α.Ε. ή 
τρίτο σε σχέση με τις δραστηριότητες του άρθρου 3 του 
Καταστατικού της Ο.Λ.Π. Α.Ε. 

3. Στο τέλος του πρώτου εδαφίου της παραγράφου 2 του 
πρώτου άρθρου του ν. 2688/1999 (ΦΕΚ 40 Α') προστίθενται 
οι λέξεις "εκτός εάν άλλως ορίζεται στον παρόντα νόμο". 

4. Η περίπτωση β' της παραγράφου 1 του άρθρου 5 του 
Καταστατικού της Ο.Λ.Π. Α.Ε. καταργείται. 

5. Μέχριτη σύναψη της σύμβασηςτης παραγράφου 1 του 
παρόντος άρθρου η Ο.Λ.Π. Α.Ε. ασκείτο δικαίωμαχρήσεως 
και εκμεταλεύσεως των γηπέδων, κτιρίων και λοιπών εγκα¬ 
ταστάσεων που βρίσκονται εντός της Λιμενικής Ζώνης του 
Λιμένα Πειραιώς σύμφωνα με τις κείμενες διατάξεις. 

6. Οι διατάξεις του παρόντος δεν θίγουν τις συμβάσεις 
παραχώρησης χρήσης κτιρίων, γηπέδων και άλλων εγκα¬ 
ταστάσεων που έχει συνάψει έως την υπογραφή της πα¬ 
ραπάνω σύμβασης η Ο.Λ.Π. Α.Ε. μετρίτους, φυσικά ή νο¬ 
μικά πρόσωπα. 


2. Το ύψος των ως άνω επιβαρύνσεων προσδιορίζεται 
με κοινή απόφαση των Υπουργών Εθνικής Οικονομίας, Οι¬ 
κονομικών και Εργασίας και Κοινωνικών Ασφαλίσεων, η 
οποία εκδίδεται ύστερα από την αναλογιστική μελέτη της 
Διεύθυνσης Αναλογιστικών Μελετών της Γενικής Γραμ¬ 
ματείας Κοινωνικών Ασφαλίσεων του Υπουργείου Εργα¬ 
σίας και Κοινωνικών Ασφαλίσεων, αφού συνυπολογι- 
σθούν οι έως τη δημοσίευση του παρόντος σχετικές κα¬ 
ταβολές των Ο.Λ.Π. Α.Ε. και Ο.Λ.Θ. Α.Ε.. Με την ίδια από¬ 
φαση ορίζεται ο χρόνος και ο τρόπος καταβολής της επι¬ 
βάρυνσης. 

3. Το Ελληνικό Δημόσιο καλύπτει μέρος της δαπάνης 
που θα προσδιορισθεί με βάση την προηγούμενη παρά¬ 
γραφο από την πρόσοδο που θα προκύψει από διάθεση 
ιδίων μετοχών του στα πλαίσια της μετοχοποίησης των 
Ο.Λ.Π. Α.Ε. και Ο.Λ.Θ. Α.Ε. 

4. Ποσά τα οποία έχουν καταβληθεί στις Ο.Λ.Π. Α.Ε. και 
Ο.Λ.Θ. Α.Ε. δυνάμει της τρίτης παραγράφου του δέκατου 
όγδοου άρθρου του ν. 2688/1999 (ΦΕΚ 40 Α') δεν επι- 
στρέφονται στο Ελληνικό Δημόσιο, εφόσον αποδόθηκαν 
στο Ι.Κ.Α. ή στο Ι.Κ.Α.- Ε.Τ.Ε.Α.Μ. 

5. Το δέκατο όγδοο άρθρο του ν. 2688/1999 (ΦΕΚ 40 Α') 
καταργείται από τη δημοσίευση του παρόντος. 

Άρθρο τριακοστό έβδομο 
Έναρξη ισχύος 

Ο νόμος αυτός ισχύει από τη δημοσίευσή του στην Εφη¬ 
μερίδα της Κυβερνήσεως, εκτός αν ορίζεται διαφορετικά 
στις επί μέρους διατάξεις. 

Παραγγέλομετη δημοσίευση του παρόντος στην Εφημε¬ 
ρίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 26 Ιουνίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


01 ΥΠΟΥΡΓΟΙ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 


ΕΘΝΙΚΗΣ ΑΜΥΝΑΣ 

ΑΠ.-ΑΘ. ΤΣΟΧΑΤΖΟΠΟΥΛΟΣ 


ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 


ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Τ. ΓΙΑΝΝΙΤΣΗΣ 


Άρθρο τριακοστό έκτο 

Κάλυψη ασφαλιστικών δαπανών Οργανισμού Λιμένος 

Πειραιώς Ανώνυμος Εταιρεία και Οργανισμού Λιμένος 
Θεσσαλονίκης Ανώνυμος Εταιρεία 

1. Η επιβάρυνση του Ι.Κ.Α. και του Ι.Κ.Α. - Ε.Τ.Ε.Α.Μ., η 
οποία προκύπτει από την εφαρμογή των άρθρων δέκατο 
τέταρτο και δέκατο έκτο του ν. 2688/1999 (ΦΕΚ 40 Α') και 
αντιστοιχεί σε αναλογιστικές διαφορές που ανάγονται 
στο χρόνο έως την 1η Μάίου 1999, χρόνο ενάρξεως 
ισχύος του νόμου αυτού, καθώς και η επιβάρυνση του 
Ι.Κ.Α. και του Ι.Κ.Α. - Ε.Τ.Ε.Α.Μ., η οποία προκύπτει από 
την καταβολή των συντάξεων στους συνταξιοδοτούμε- 
νους των Ο.Λ.Π. Α.Ε. και Ο.Λ.Θ. Α.Ε., καλύπτεται από το 
Ελληνικό Δημόσιο. 


ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 

ΑΙΓΑΙΟΥ 

Ν. ΣΗΦΟΥΝΑΚΗΣ 


ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΠΑΠΟΥΤΣΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 


ΤΎΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 27 Ιουνίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 βυτο) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙπΙβιτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























